
Ludwig Wittgenstein s-a născut în 1889 la Viena şi a încetat din 
viaţă în anul 1951 la Cambridge. Viaţa şi activitatea lui s-au des¬ 
făşurat alternativ în spaţiul cultural şi intelectual central-european 
şi în cel anglo-saxon. Astăzi, Wittgenstein este socotit, alături de 
Martin Heidegger, unul dintre cei mai reprezentativi gânditori ai 
secolului al XX-lea. Lucrarea sa de tinereţe, Tractatus Logico-Phi- 
losophicus, foloseşte instrumentele logicii moderne într-o încercare 
originală de analiză a limbajului, gândirii şi a raporturilor lor cu 
realitatea. Distincţia celebră pe care o fiice între a spune şi a arăta 
exclude orice vorbire cu sens despre frumos, bine sau Dumnezeu, 
în scrierile mai târzii, dar mai ales în Cercetări filozofice (apărută 
postum), Wittgenstein reuşeşte ceea ce nici un alt filozof nu pare 
să fi realizat: o ruptură radicală cu vechiul său mod de a vedea, 
simultan cu inaugurarea unui mod cu totul nou de a practica 
filozofia. Pe lângă Tractatus, singura carte de filozofie publicată 
în timpul vieţii, Wittgenstein a lăsat o cantitate enormă de pos¬ 
tume, din care fâc parte şi Jurnalele anilor 1914—1916. 

Din scrierile lui Wittgenstein au apărut, în traducere, la Humanitas: 
Caietul albastru (1993, reeditare 2005), Lecţii fi convorbiri despre 
estetică, psihanaliză fi credinţă religioasă (1993, reeditare 2005), 
însemnări postume 1914-1951 (1995, reeditare 2005), Tractatus 
logico-philosophicus (2001), Cercetări filozofice (2004), Despre 
certitudine (2005). 

Cătălin Cioabă (n. 1970) este cercetător şi traducător consacrat de 
filozofie germană. Doctor din anul 2005, cu o teză despre Heideg¬ 
ger, apărută în acelaşi an cu titlul Jocul cu timpuL Ontologia temporală 
a lui Martin Heidegger, la Editura Humanitas. Printre traducerile 
sale importante se numără Fiinţă fi timp, de Martin Heidegger 
(realizată în colaborare cu Gabriel Liiceanu). 

Gheorghe Ştefânov (n. 1972) este lector la Facultatea de Filozofie 
a Universităţii din Bucureşti. Doctor din anul 2001, cu o teză 
despre filozofia lui Wittgenstein. Coautor, împreună cu Mircea 
Flonta, al volumului LudwigWittgenstein în filozofia secolului XX 
(Polirom, 2002). A tradus, pentru Editura Humanitas, mono¬ 
grafia Wittgenstein de A. C. Grayling, 1996 (reeditare 2006). 

Notă asupra ediţiei 


Volumul de faţă pune la dispoziţia cititorului 
român două texte care ilustrează în chip deosebit 
dezvoltarea internă a filozofiei lui Wittgenstein în 
perioada de tinereţe: Jurnalele anilor 1914-1917 
şi studiul intitulat Câteva remarci asupra formei 
logice, redactat în anul 1929. 1 Ele încadrează tem¬ 
poral Tractatus-\A, după redactarea căruia, cum 
ştim, Wittgenstein a renunţat la preocupările filozo¬ 
fice vreme de aproximativ un deceniu. 

1. Traducerea s-a făcut după Ludwig Wittgenstein, 
Tagebiicher 1914—1916, Werkausgabe Bând 1, Suhrkamp, 
2006, text revăzut de Joachim Schulte (paginaţia aces¬ 
tei ediţii a fost preluată pe marginea textului între 
paranteze drepte) şi după Remarks on logical form, 
în: Alfred Nordmann, James Cari Klagge (editori), Lud¬ 
wig Wittgenstein, Philosophical Occasions 1912—1951, 
Hackett Publishing Company, Indianapolis and Cam- 
bridge, MA, 1993, pp. 29-35 (redăm pe margine pagina¬ 
ţia standard, din Proceedings of the Aristotelian Society, 
Suppl. voi. 9). 

Dacă Jurnalele ne introduc în geneza Tracta- 
fttf-ului 1 , textul Remarcilor ne înfăţişează momentul 
în care Wittgenstein reia preocupările de ordin 
filozofic, făcând totodată încercarea - curând aban¬ 
donată - de a aduce rectificări teoriei asupra relaţiei 
dintre limbaj şi lume dezvoltată în Tractatus. Legă¬ 
tura dintre cele două texte prezentate aici o consti¬ 
tuie aşadar chiar proiectul tractarian, de care fiecare 
se leagă direct şi nemijlocit. încadrarea pe care ele 
o oferă scrierii de tinereţe ne permite, pe de o parte, 
să urmărim ce anume din Jurnale nu a fost preluat 
în carte, rămânând doar muncă de şantier, şi, pe 
de altă parte, să descoperim, odată cu Remarcile, 
care anume probleme au dus la abandonarea defi¬ 
nitivă a teoriei din Tractatus. Am putea spune că, 

1. Editorii ediţiei engleze din 1961, G. H. von Wright 
şi G. E. M. Anscombe au introdus, între paranteze drepte, 
alături de multe notaţii din Jurnale, trimiteri la acele 
enunţuri din Tractatus care sunt mai mult sau mai puţin 
similare cu ele. Trimiterile au fost preluate şi în ediţia 
germană a scrierilor de la Suhrkamp şi au devenit, astfel, 
parte integrantă din text. Pentru câteva probleme de 
traducere am consultat şi versiunea engleză menţionată 
(Ludwig Wittgenstein, Notebooks 1914-1916, edited by 
G. H. von Wright şi G. E. M. Anscombe, with an English 
translation by G. E. M. Anscombe, Basil Blackwell, 
1961). 

potrivite precum două lentile, cele două texte ne 
ajută să ne focalizăm privirea asupra „primei filo¬ 
zofii a lui Wittgenstein“ şi mai cu seamă asupra acelor 
probleme care vor face ca din ea să ia naştere, mai 
târziu, după o tranziţie îndelungată, o „a doua filo- 
zofie“ (după expresia lui Stegmiiller), aproape cu 
totul diferită de cea dintâi, dar, pe de altă parte, 
venind totuşi în chip firesc în continuarea ei 1 . 

Cunoaştem mărturisirea lui Wittgenstein (făcută 
lui Drury) că gândurile sale cele mai importante 
s-au născut „foarte devreme 41 . Parcurgând însem¬ 
nările de jurnal, exegetul atent, cunoscător al ope¬ 
rei târzii, nu va putea să nu descopere, ici şi colo, 
afirmaţii care par să îl prevestească uimitor de exact 
pe Wingenstein cel de mai târziu şi care, să zicem, 
şi-ar putea găsi foarte bine locul în Cercetările 
fUdnafuey în duda tuturor avatarurilor intervenite 
in aşa-numita perioadă de tranziţie. De pildă pro¬ 
poziţia „Ca să recunoaştem semnul în semn tre¬ 
buie să luăm seama la folosire 4 ' (23. 10. 1914) ne 
pune in faţă o serioasă problemă a „comunicării 44 

1. Pot fi puse în evidenţă o serie de deosebiri radicale 

între filozofia Tractatus-\Au\ şi cea de mai târziu, însă 

există totodată şi asemănări sau elemente de continuitate 

care nu pot trecute cu vederea. Coexistenţa acestora a 

făcut ca exegeza să-şi pună aşa-numita „problemă a 

continuităţii 44 . 

> 

de adâncime dintre filozofia de tinereţe şi cea de mai 
târziu, ştiind că, deşi a fost preluată în Tractatus, 
rămâne o simplă afirmaţie fără urmări în contextul 
de acolo, pentru a-şi regăsi sensul deplin abia în 
Cercetări, unde „practica folosirii limbajului" este 
cu adevărat luată în seamă, acest lucru deschizând 
calea către surprinderea „varietăţii jocurilor de 
limbaj". Există, îndrăznim să spunem, destul de 
multe asemenea afirmaţii care trimit către punctul 
terminus al filozofiei wdttgensteUiiene şi^ue, urmă¬ 
rite îndeaproape, ne pot servi, de fiecare dată, 
drept fire conducătoare pentru a urmări întregul 
parcurs al acestui gânditor. Mai mult decât atât, 
în câteva dintre însemnări găsim adusă la expresie 
însăşi maniera de lucru care l-a caracterizat întot¬ 
deauna pe Wittgenstein: „Intr-o astfel de muncă 
merită, mai mult decât în altele, ca problemele pe 
care le considerăm soluţionate să fie din nou privite, 
din perspective noi, ca fiind nesoluţionate." (însem¬ 
nare din 13. 11.1914) Intr-adevăr, definitoriu pen¬ 
tru acest autor este „a nu ce preocupa de ceea ce 
ai scris cândva! Să reîncepi întotdeauna să gân¬ 
deşti cu prospeţime, ca şi cum nimic nu s-ar fi 
întâmplat!" (însemnare din 15. 11. 1914) Nu întâl¬ 
nim aici nicăieri convingerea că „problemele au 
fost rezolvate în chip definitiv", aşa cum se spunea 
în prefaţa la Tractatus. 

O precizare cu privire la Jurnale ni se pare deo¬ 
sebit de importantă. Ele au fost redactate, după 
cum se ştie, în vremea în care tânărul Ludwig se 
afla pe front, în primul Război Mondial. Lucrul 
la problemele de logică se îmbină cu însemnări 
cu caracter personal (despre viaţa petrecută printre 
camarazii de luptă, despre suferinţa resimţită şi cea 
întâlnită la tot pasul), acestea din urmă fiind făcute 
însă într-o scriere cifrată 1 . Textele astfel scrise au 
fost excluse, prin voinţa executorilor testamentari, 
din ediţia de Scrieri, apărută de-a lungul anilor 
la editura Suhrkamp. Ele au apărut separat, mai 
târziu, sub titlul Geheime Tagebiicher /Jurnale se¬ 
crete. 2 Insă este semnificativ că cele două paliere - 
separate în chip artificial - fac corp comun, atât 
ca ton, cât şi ca atitudine, lucru care aruncă o 
lumină şi asupra relevanţei pe care însemnările pe 
probleme de logică, luate separat, o au pentru înţe¬ 
legerea Tractatus-\i\u\. Pentru lămurire, iată cum 

1. Wittgenstein folosea un procedeu simplu, practicat 
în epocă chiar de către copii şi adolescenţi, de a scrie 
însemnările intime inversând literele alfabetului, lucru 
care le făcea inaccesibile - doar într-un prim moment, 
fireşte - unei eventuale priviri indiscrete. 

2. Ludwig Wittgenstein, Geheime Tagebiicher, hrsg. 
und dokumentiert von Wilhelm Baum, Turia und Kant, 
Wien, Berlin, 1991. 

descrie unul dintre biografi, Brian McGuinness, 
stilistica şi atitudinea de ansamblu a textului în 
varianta sa completă: „însemnările din vremea 
războiului lasă impresia unei maxime nemijlociri 
şi sincerităţi. Cel care le-a citit în întregime este 
imposibil să mai creadă că anumite elemente impor¬ 
tante, de ordin moral, emoţional sau senzorial din 
viaţa conştientă a lui Wittgenstein ar fi fost aici 
ascunse. în anumite pasaje te simţi, la lectură, ca 
şi cum ai asculta spovedaniile unui muribund". 1 
Observaţia pe care ne vedem obligaţi să o facem 
este că şi problemele tehnice ale filozofiei sunt 
abordate cu aceeaşi „nemijlocire şi sinceritate". 

Numai dacă ţinem seama de această continuitate 
> 

de atitudine putem înţelege afirmaţia esenţială fă¬ 
cută de acelaşi comentator cu privire la Tractatus, 
anume că în această carte «se oglindeşte viaţa de 
până atunci a automlui ei» 2 . Lectura Jurnalelor este 
profitabilă, printre altele, şi pentru a urmări acest 
important aspect. 

Un alt lucru pe care însemnările din Jurnale ne 
ajută să-l înţelegem este felul în care Wittgenstein 
se desparte, în punerea problemelor, de înaintaşii 

1. Brian McGuinness, Wittgensteins Friihe Jahre, 
Suhrkamp, Frankfurt am Main, 1988, p. 332. 

2. Ibidem, p. 455. 

II 


săi imediaţi, Frege şi Russell, izbucnind în prim-pla- 
nul preocupărilor sale acele problemele care l-au 
frământat înainte de întâlnirea cu ei. De altfel, 
exegeţi importanţi precum Janik şi Toulmin - în 
binecunoscuta carte Viena lui Wittgenstein - au 
făcut încercarea de a circumscrie acele «probleme pe 
cate Wittgenstein le avea în minte încă înainte de a 
lua contact cu Frege şi Russell» 1 . Brian McGuinness 2 
observă existenţa unui moment de cezură în Jurnale, 
care intervine în primăvara lui 1916 (mai exact spus 
o dată cu însemnarea din 6. 5. 1916). începând cu 
această dată capătă consistenţă discursul despre 
«mistic», ce se regăseşte în paginile de sfârşit ale 
Tractatus-\Au\. Dat fiind că este vorba de anii în cate 
influenţa lui Tolstoi era de o maximă intensitate şi 
aproape exclusivă, putem socoti că impactul exer¬ 
citat de el reprezintă, în geneza Tractatus-u\m, un 
moment declanşator, care face ca întregul univers 
de probleme pe care Wittgenstein le avea înainte 
de întâlnirea cu Frege şi Russell - ca de pildă in¬ 
fluenţa unui Schopenhauer şi toată problematica 

1. A. Janik, St. Toulmin, Viena lui Wittgenstein, tra¬ 
ducere şi note de Mircea Flonta, Humanitas, Bucureşti, 
1998, p. 29. 

2. Brian McGuinness, Approaches to Wittgenstein, 
Routledge, 2002, p. 140. 

«voinţei» - să îşi facă loc în angrenajul de probleme 
al cărţii. 

Putem vedea, printre altele, cum distincţia fre- 
geană dintre sens şi semnificaţie este treptat refor- 
mulată, după ce, o vreme, termenul de „semnificaţie" 
este folosit în sens fregean. 1 Altfel decât la Frege, 
propoziţiile au un sens indiferent de adevărul sau 
falsitatea lor, iar această constatare are drept con¬ 
secinţă, în viziunea unor comentatori, însoţirea 
semanticii tractariene cu o ontologie. Motivele 
pentru care logica trebuia însoţită de o ontologie 
(ele devenind de fapt inseparabile) fac desigur 
obiectul unei cercetări separate, aici limitându-ne 
să amintim constatarea făcută de Wittgenstein însuşi 
cu privire la „devenirea" sa înainte de Tractatus : 
„Intr-adevăr, munca mea s-a extins de la funda¬ 
mentele logicii la esenţa lumii." (însemnare din 
2. 8. 1916). 

In traducerea textului am preluat integral 
echivalenţele din versiunea românească a Tracta- 

1. „Propoziţia falsă şi cea adevărată au, indiferent de 
adevărul sau falsitatea lor, un sens, dar nu o semnificaţie. 
Oare nu aşa stau lucrurile? (Nu avem aici o mai bună 
folosire a termenului «semnificaţie»?" (însemnare din 
2.11.1914) 

fttf-ului, datorată lui Mircea Dumitru şi lui Mircea 
Flonta 1 ; în rcst, a căzut în sarcina noastră să oferim 
o traducere - în consonanţă cu terminologia exis¬ 
tentă — acelor termeni tehnici care apar doar în 
cuprinsul însemnărilor şi care nu au fost preluaţi 
în carte. Dificultăţile cu care ne-am confruntat cel 
mai intens s-au concentrat în jurul „relaţiei de 
reprezentare dintre limbaj şi lume“, exprimată de 
Wingenstein tatonant, cu ajutorul unor verbe ce intră 
adesea în sinonimie, precum darstellen, vorstellen, 
abbiUen, care (dat fiind că limba română nu face 
aceste diferenţe) trebuie, toate, redate prin „a repre¬ 
zenta". Ceea ce ne-a preocupat în primul rând a 
fost să facem perceptibil acel sens al lui „a repre¬ 
zenta" care e echivalent cu „a sta într-o relaţie de 
reprezentare". Adus în sfera unor conotaţii atât de 
stricte, verbul nu mai poate fi nicidecum înlocuit 
cu „este", deşi cititorul de limbă română îl resimte 
de obicei astfel. De pildă, o expresie precum „pro¬ 
poziţia reprezintă o stare de lucruri" nu înseamnă 
„propoziţia este o stare de lucruri" ci, dimpotrivă, 
„propoziţia este imaginea unei stări de lucruri". 
Sensul tehnic al verbului vizează aşadar exclusiv 

1. Ludwig Wittgenstein, Tractatus logico-philosophi- 
cus, trad. de Mircea Dumitru şi Mircea Flonta, Humanitas, 
Bucureşti, 2001. 

„relaţia internă de reprezentare dintre limbaj şi 
lume“ (TLP 4.014). Dat fiind că mai multe verbe 
germane, precum cele enumerate mai sus, cereau 
să fie traduse prin „a reprezenta 1 , am încercat să le 
păstrăm în diferenţiere, redându-1 doar pe darstellen 
prin „a reprezenta" şi găsind pentru abbilden echi¬ 
valentul „a reprezenta ca imagine" sau „a reprezenta 
prin imagine". La fel, pentru verbul vertreten, care 
în germană are de asemenea sensul de a reprezenta 
(„a ţine locul") am păstrat forma „a sta pentru", 
care trimite deci la altceva decât la reprezentarea 
prin imagine în sens strict. în confruntarea cu asfel 
de dificultăţi de traducere am beneficiat de ajuto¬ 
rul competent al profesorului Mircea Flonta, căruia 

i se cuvin cele mai calde mulţumiri. 

> 


Câteva remarci asupra formei logice este un studiu 
care, împreună cu Conferinţa despre etică, mar¬ 
chează întoarcerea lui Wittgenstein la preocupările 
filozofice, în jurul anului 1929. Diferenţa dintre 
cele două texte constă în aceea că primul a fost 
imediat retractat de autorul său, pe când cel de-al 
doilea a rămas un text pe care îl va socoti şi mai 
târziu drept reprezentativ. Cu privire la sensul exact 

al retractării Remarcilor dorim să facem aici câ¬ 
teva precizări. 

Textul a fost scris pentru un congres de filozofie 
ce avea loc la Nottingham, între 12 şi 15 iulie 
1929. însă între momentul redactării şi cel al pre¬ 
zentării lui a intervenit, cum relatează G. E. M. 
Anscombe, impresia acută a autorului că scrierea 
este «slabă şi nereprezentativă». Comentatorii îşi 
explică acest gest hotărât prin faptul că «gândirea 
lui Wittgenstein se transforma pe atunci aşa de 
rapid încât acest studiu, imediat după ce a fost 
trimis la tipar, a fost socotit fără valoare, iar la coloc¬ 
viu Wittgenstein a preferat să vorbească despre 
infinit în matematică». 1 însă, în ciuda faptului că 
a fost retractat - sau tocmai de aceea - acest text 
pare să ocupe un loc cu totul aparte în dezvoltarea 
internă a filozofiei lui Wittgenstein, tocmai fiindcă 
«retractând Remarci asupra formei logice , Wittgen¬ 
stein retractează totodată şi Tractatus-uh>. 2 El re¬ 
prezintă, prin urmare, momentul declanşator al 

1. Ray Monk, Wittgenstein. Dos Handwerk des Genies , 
Stuttgart 1992, p. 293. 

2. Dale Jacquette, Wittgensteins Thought in Transition, 
Purdue University Press, West Lafayette, Indiana, 1998, 
p. 195. 

tranziţiei către cea de „a doua filozofie", a cărei 
expresie o aflăm în Cercetări filozofice. 

Cele două texte din prezentul volum ne pun 
aşadar în faţă „contextul" deplin al Tractatus-nhxv. 
geneza cărţii şi despărţirea de ea. Este binecunoscut 
faptul că Wittgenstein, în prefaţa Cercetărilor, a 
văzut necesitatea ca acestea să fie publicate împre¬ 
ună cu Tractatus-u\. El spune acolo, într-o frază 
care rămâne definitorie pentru înţelegerea dezvol¬ 
tării interne a gândirii sale: „Şi atunci mi s-a părut 
dintr-o dată că trebuie să public acele gânduri 
vechi şi pe cele noi laolaltă: că cele din urmă ar 
putea fi văzute în lumina, potrivită (subl. n.) numai 
prin opoziţie şi pe fundalul vechiului meu mod 
de gândire". Fiind un autor dispus „să reînceapă 
întotdeauna să gândească cu prospeţime, ca şi cum 
nimic nu s-ar fi întâmplat", Wittgenstein credea 
aşadar, spre sfârşitul vieţii, că va putea fi mai bine 
înţeles dacă va fi pus, aşa-zicând , faţă în faţă cu 
el însuşi. Motivul pentru care am alăturat aici două 
texte scrise la o distanţă de un deceniu şi jumătate 
are directă legătură cu necesitatea întrevăzută de 
Wittgenstein: aceea de a fi pus faţă în faţă cu el 
însuşi, tocmai pentru ca el însuşi să poată să apară 
„în lumina potrivită". 


Cătălin Cioabă 



Jurnale 1914—1916 



22. 8. 1914 

Logica trebuie să-şi poarte singură de grijă. [5.473] [89] 

Dacă pot fi în genere stabilite reguli sintactice 
pentru funcţii, întreaga teorie a lucrurilor şi a pro¬ 
prietăţilor etc. devine superfluă. De asemenea, e 
mult prea izbitor faptul că nici în Grundgesetze x 
şi nici în Principia Mathematica 1 2 nu este vorba 
despre o astfel de teorie. încă o dată spun: logica 
trebuie să-şi poarte singură de grijă. Un semn care 
e posibil trebuie să şi poată desemna. Tot ceea ce 
e în genere posibil este şi legitim (adică permis). 

Să ne amintim cum se explică de ce „Socrate este 
Platon“ este un nonsens. Fiindcă noi n-am ajuns 

1. Gottlob Frege, Grundgesetze der Aritmetik / Principiile 
aritmeticii , apărută la Jena în 1893 (primul volum) şi 1903 
(al doilea volum) (n. trad.). 

2. Alfred North Whitehead, Bertrand Russell, Principia 
Mathematica, voi. I-III, 1910-1913 (n. trad.). 

să-i dăm o determinare oarecare, iar NU fiindcă sem¬ 
nul în sine ar fi întrucâtva ilegitim [Cf. 5.473] 


2. 9. 1914 

într-un anumit sens, în logică nu ne putem 
înşela. Lucru care e exprimat în parte în formula: 
logica trebuie să-şi poarte singură de grijă. E vorba, 
aici, de cunoaşterea unui lucru extrem de profund 
şi de important. [Cf. 5.473] 

Frege spune: orice propoziţie formată corect 
trebuie să aibă un sens. Iar eu spun: orice pro¬ 
poziţie posibilă este formată în mod corect, iar 
dacă ea nu are nici un sens, aceasta nu poate ţine 
decât de faptul că noi n-am dat anumitor com¬ 
ponente ale sale o semnificaţie. Chiar şi atunci 
când credem că am făcut asta. [Cf. 5.4733] 


3. 9. 1914 

Cum se împacă cu sarcina filozofiei faptul că 
logica trebuie să-şi poarte singură de grijă? Dacă, 
de pildă, ne întrebăm: este cutare sau cutare fapt 
de forma subiect-predicat, trebuie totuşi să ştim 

cc anume înţelegem prin „forma subiect-predicat“. 
Trebuie să ştim dacă o atare formă există în genere. 

Şi cum putem şti asta? „Pornind de la semne!" 

Dar cum? Căci n-avem nici un semn care să trimită 
la această formă. Putem, ce-i drept, să zicem: avem 
semne care se comportă astfel, precum acela al 
formei subiect-predicat, însă dovedeşte asta că tre¬ 
buie într-adevăr să existe fapte de această formă? [90] 
Şi anume: când acestea sunt complet analizate. Iar 
aici îşi face loc o altă întrebare: există ceea ce 
numim o analiză completă? Iar dacă nu, care este 
sarcina filozofiei?!!? 

Putem deci să ne întrebăm: există forma su¬ 
biect-predicat? Există forma relaţională? Există în 
genere vreuna dintre formele despre care Russell 
şi cu mine am tot vorbit? (Russell ar spune: „da!, 
acest lucru este clar", haha!) 

Prin urmare, dacă tot ceea ce are nevoie să 
fie arătat este într-adevăr arătat prin existenţa 
PROPOZIŢIILOR de forma subiect-predicat etc., 
atunci sarcina filozofiei este alta decât crezusem 
eu la început. Iar dacă lucrurile nu stau aşa, atunci 
ar trebui ca ceea ce lipseşte să poată fi arătat 
printr-un soi de experienţă, lucru pe care îl con¬ 
sider exclus. 

Neclaritatea stă în mod evident în întrebarea: 
în ce constă de fapt identitatea logică a semnului 
şi a ceea ce este desemnat? Iar întrebarea aceasta 
este (ji ea) un aspect central al întregii probleme 
filozofice. 

Fie dată o problemă filozofică: anume dacă „A 
este bun“ este o propoziţie de forma subiect-pre- 
dicat; sau dacă ,A este mai deschis la culoare decât 
B“ este o propoziţie care exprimă o relaţie! Cum 
poate fi în genere soluţionată o astfel de problemă?! 
Ce fel de evidenţă mă poate încredinţa că la prima 
întrebare - de pildă - răspunsul trebuie să fie afir¬ 
mativ? (asta-i o întrebare nespus de importantă.) 
Oare singura evidenţă care intervine aici este tot 
acel - profund îndoielnic - „este clar“? Să consi¬ 
derăm o problemă întru totul asemănătoare, dar 
care este totodată mai simplă şi mai fundamentală; 
anume: este un punct din imaginea noastră vizuală 
un obiect simplu, un lucru] Am socotit întotdeauna 
astfel de probleme ca fiind autentic filozofice - şi 
într-un anumit sens chiar şi sunt - însă, repet, ce 
anume evidenţă poate decide aici? Oare nu cumva 
e pusă greşit problema? Căci, după cât se pare, 
nimic, dar absolut nimic nu mi-a apărut drept evi¬ 
dent în privinţa ei; despre astfel de probleme - 

se pare - aş putea spune cu destulă certitudine că 
nu îşi pot afla nicicând rezolvarea. 


4. 9. 1914 

Dacă nu existenţa propoziţiei de forma subiect- 
predicat arată tot ceea ce e necesar să fie arătat, 
atunci s-ar putea ca doar existenţa unui cutare fapt [91 ] 
care are această formă să arate toate acestea. Iar 
cunoaşterea unei astfel de forme nu poate fi esen¬ 
ţială pentru logică. 

Să luăm cazul în care avem un semn ce ar fi 
într-adevăr de forma subiect-predicat. Oare acest 
semn ar fi oarecum mai indicat pentru expresia 
propoziţiilor de forma subiect-predicat decât chiar 
propoziţiile noastre de forma subiect-predicat? Se 
pare că nu. Ţine asta de relaţia de desemnare? 

Dacă logica îşi poate obţine completitudinea 
fără să trebuiască să răspundem la anumite între¬ 
bări, atunci ea chiar trebuie o obţină fără a răs¬ 
punde la ele. 

Identitatea logică dintre semn şi lucrul desem¬ 
nat constă în aceea că nu e permis să regăseşti în 
semn nici mai mult nici mai puţin decât în lucrul 
desemnat. 



24 


LUDWIG WTTTGENSTEIN 


Dacă semnul şi lucrul desemnat nu ar fi iden¬ 
tice potrivit întregului lor conţinut logic, atunci 
ar trebui să existe ceva şi mai fundamental decât 
logica. 


5. 9. 1914 


cpa. (pb. aRb = def (p[aRb] 

Aminteşte-ţi că nu au voie să apară în logică 
cuvinte precum „funcţie", „argument", „propozi- 

• CC I 

tie etc.! 

» 

A spune despre două clase că sunt identice, 
înseamnă a spune ceva. A spune despre două lu¬ 
cruri că sunt identice, înseamnă a nu spune 
nimic; asta arată deja inacceptabilul definiţiei lui 
Russell. 


6. 9. 1914 

Propoziţia din urmă nu este de fapt altceva 
decât străvechea obiecţie împotriva identităţii 
în matematică. Anume aceea că dacă 2 x 2 ar fi 
într-adevăr egal cu 4, propoziţia nu spune mai 
mult decât a=a. 

S-ar putea spune: logica nu se preocupă de anali- 
zabilitatea funcţiilor cu care ea lucrează. 


7. 9. 1914 

Gândeşte-te că şi o propoziţie neanalizată de 
forma subiect-predicat enunţă în mod clar ceva bine 
determinat. 

Oare nu se poate spune: nu ne interesează că 
avem de-a face cu propoziţii de forma subiect-pre¬ 
dicat neanalizabile, ci faptul că propoziţiile noastre [92] 
de forma subiect-predicat se comportă astfel în 
orice relaţie, deci că logica propoziţiilor noastre de 
forma subiect-predicat este aceeaşi ca şi logica 
celorlalte. Ceea ce ne interesează este doar să adu¬ 
cem logica la completitudine, iar obiecţia noastră 
principală împotriva propoziţiilor neanalizate de 
forma subiect-predicat era aceea că nu le putem 
evidenţia sintaxa atâta vreme cât nu cunoaştem 
analiza lor. Dar nu trebuie oare ca logica unei pseu- 
do-propoziţii de forma subiect-predicat să fie 
ca şi logica unei propoziţii care are în mod real 
această formă? Este în genere posibilă o defini¬ 
ţie care să dea formă propoziţiei de forma su¬ 
biect-predicat...? 

8. 9. 1914 

Acel „este clar" despre care Russell vorbea atât 
de mult poate deveni de prisos în logică doar prin 
faptul că limbajul însuşi împiedică orice greşeală 
logică. Şi e limpede că acel „este clar" a fost întot¬ 
deauna şi continuă să fie cu totul înşelător. [Cf. 
5.4731] 


19. 9. 1914 

O propoziţie precum „acest scaun este maro" 
pare să spună ceva enorm de complicat, căci dacă 
am vrea să o rostim în aşa fel încât nimeni să nu 
ne poată face obiecţii pornind de la ambiguitatea 
ei, ea ar trebui să devină infinit de lungă. 


20. 9. 1914 

Că propoziţia este imaginea logică a semnifi¬ 
caţiei sale, acest lucru îi apare cât se poate de evi¬ 
dent unui ochi nepărtinitor. 

Există oare funcţii ale faptelor? Ca de pildă, 
„Este mai bine că se întâmplă aşa, decât dacă s-ar 
întâmpla altfel." 

în ce constă atunci legătura dintre semnul p 
şi restul de semne din propoziţia „Este bine că se 
întâmplă p“? în ce constă legătura aceasta?? 

Cel nepărtinitor va spune: în chip evident, în 
relaţia spaţială dintre litera p şi literele vecine. Dar 
dacă „p“, ca fapt, este unul în care nu apar lucruri?? 

Propoziţia „este bine că p“ poate fi analizată prin 
„p. este bine, dacă p.“ 

Să presupunem că p NU se întâmplă-, ce înseam¬ 
nă atunci să spui „este bine că p“? Putem în chip 
evident să spunem că p este bun, fără să ştim dacă 
„p“ este adevărat sau fals. 

Se aruncă aici o lumină asupra expresiei din gra¬ 
matică „un cuvânt se referă la altul“. 

Este vorba, în cazurile menţionate mai sus, de 
a specifica care sunt legăturile din interiorul propo¬ 
ziţiilor. Cum se creează conexiunea ce constituie 

i 

propoziţia. [Cf. 4.221] 

Cum poate o funcţie să se refere la o propozi¬ 
ţie???? Mereu străvechile întrebări! 

} 

Numai să nu ne lăsăm copleşiţi de mulţimea în¬ 
trebărilor, ci să ne facem treaba cât mai uşoară. 

„(p(v|/x)“: să presupunem că este dată funcţia 
unei propoziţii de forma subiect-predicat şi vrem 
să explicăm tipul de relaţie pe care funcţia o are 
cu propoziţia, spunând: funcţia se referă în chip 

nemijlocit doar la subiectul propoziţiei de forma 
subiect-predicat, iar ceea ce ea desemnează este pro¬ 
dusul logic provenit din această relaţie şi din sem¬ 
nul propoziţional de forma subiect-predicat. Când 
spunem asta, s-ar putea pune întrebarea: dacă poţi 
explica astfel propoziţia, de ce nu explici atunci, 
într-un mod analog, şi semnificaţia ei? Anume să 
spui că „ea nu este funcţie a unui fapt de forma 
subiect-predicat, ci produsul logic al unui astfel 
de fapt şi al unei funcţii al subiectului ei“? Nu tre¬ 
buie oare ca obiecţia valabilă pentru această expli¬ 
caţie să fie valabilă şi pentru cea dintâi? 


21. 9. 1914 

îmi apare dintr-o dată într-un anumit sens clar 
că o proprietate a unei stări de lucruri trebuie să 
fie mereu una internă. 

<pa, (pb, aRb. S-ar putea spune că starea de lucruri 
aRb are mereu o anumită proprietate, dacă pri¬ 
mele două propoziţii sunt ambele adevărate. 

Dacă spun: e bine că se întâmplă p, atunci acest 
fapt trebuie să fie bun în sine. 

Mi se pare clar acum că nu pot exista funcţii ale 
stărilor de lucruri. 

23. 9. 1914 


S-ar putea întreba: cum poate starea de lucruri [94] 
p să aibă o proprietate dacă, în cele din urmă, lu¬ 
crurile nu stau câtuşi de puţin aşa? 


24. 9. 1914 

întrebarea cum e posibilă corelarea relaţiilor este 
identică cu problema adevărului. 


25. 9. 1914 

Căci aceasta este identică cu întrebarea privi¬ 
toare la posibilitatea corelării dintre stările de 
lucruri (una care desemnează şi una care este de¬ 
semnată). 

Aceasta este posibilă doar prin corelarea com¬ 
ponentelor; un exemplu îl oferă numele şi ceea 
ce este numit. (Şi este clar că, într-un fel sau altul, 
are loc şi o corelare a relaţiilor.) 


aRb | ; | ab | ; p = aRb def. 

Aici este corelat un semn simplu cu o stare de 
lucruri 


26. 9. 1914 

Pe ce se bazează încrederea noastră - cu sigu¬ 
ranţă întemeiată - că vom putea exprima orice 
sens, oricare ar fi el, în scrierea noastră bidimen¬ 
sională? 


27. 9. 1914 

Desigur, o propoziţie poate exprima sensul său 
doar prin aceea că este imaginea lui logică! 

Este izbitoare asemănarea dintre semne 

„aRb“ 

şi „aaR. Rab“. 


29. 9. 1914 

Conceptul general al propoziţiei implică şi un 
concept cu totul general al corelării propoziţiei cu 
starea de lucruri: soluţia la toate problemele mele 
trebuie să fie extrem de simplă! 

în propoziţie este asamblată, cu titlu de încer¬ 
care, o lume. (Aşa cum în sala tribunalului din 
Paris este reprezentat un accident de maşină cu 
ajutorul unor păpuşi etc.)* [Cf. 4.031] 

De aici trebuie să rezulte de îndată (dacă n-aş 
fi orb) esenţa adevărului. 

Să ne gândim la scrierile hieroglifice, în care 
fiecare cuvânt îşi reprezintă semnificaţia! Să ne 
gândim că şi imaginile reale ale stărilor de lucruri 
pot fi corecte sau greşite [Cf. 4.016] 


„A-** : Dacă, în imaginea alăturată, cel 
din dreapta reprezintă un om A, iar cel din stânga 
desemnează un om B, atunci întregul ar enunţa 
ceva precum: „A se luptă cu B“. Propoziţia expri¬ 
mată cu ajutorul imaginii poate fi adevărată sau 
falsă. Ea are un sens indiferent de adevărul sau fal- 


* Această însemnare trimite la o întâmplare pe care 
Wittgenstein le-a povestit-o ulterior mai multor prieteni 
ai săi. Cf. G. H. von Wright, Ludwig Wittgenstein, a Bio- 
graphical Sketch în The Philosophical Review, voi. LXIV, 
1955, pp. 532-533.) Dacă e să judecăm după data indi¬ 
cată de textul tipărit aici, putem bănui că afirmaţia potrivit 
căreia totul s-a întâmplat într-una dintre tranşeele de pe 
frontul de est nu se susţine (n. ed.). 

sitatea sa. în ea trebuie să poată fi demonstrat tot 
ceea ce e esenţial. 

i 

Se poate spune că nu avem, ce-i drept, certi¬ 
tudinea faptului că putem aduce pe hârtie sub 
formă de imagini toate stările de lucruri, însă avem 
certitudinea că putem reprezenta toate proprie¬ 
tăţile logice ale stărilor de lucruri într-o scriere 
bidimensională. 

Ne mişcăm, aici, încă la suprafaţă, însă pe un 
sol bun. 


30. 9. 1914 

Se poate spune că, în imaginea noastră, cel din 
dreapta reprezintă ceva şi cel din stânga de ase¬ 
menea, însă chiar dacă nu s-ar întâmpla aşa, poziţia 
lor faţă în faţă tot ar putea fi reprezentarea a ceva. 
(Anume a unei relaţii.) 

O imagine poate reprezenta relaţii care nu există!!! 
Cum e asta posibil? 

Acum pare iarăşi că toate relaţiile trebuie să fie 
logice, pentru ca existenţa lor să fie garantată prin 
aceea a semnului. 

2. 10. 1914 

Ceea ce leagă pe a şi pe c în „aRb.bSc“ nu este [96] 
semnul ci ocurenţa aceleiaşi litere „b“ în ambele 
propoziţii simple. 

în loc de „această propoziţie are cutare sau 
cutare sens“ se poate spune pur şi simplu „această 
propoziţie reprezintă cutare sau cutare stare de 
lucruri 11 ! [Cf. 4.031] 

Ea o reprezintă logic. 

Doar astfel poate propoziţia să fie adevărată sau 
falsă: ea poate corespunde sau nu cu realitatea 
numai prin faptul că este o imagine a unei stări 
de lucruri. [Cf. 4.06] 


3. 10. 1914 

Propoziţia este o imagine a stării de lucruri doar 
întrucât este articulată logic! (Un semn simplu - 
nearticulat - nu poate fi adevărat sau fals) [Cf. 
4.032] 

Numele nu este o imagine a ceea ce el numeşte! 

Propoziţia enunţă ceva doar în măsura în care 
ea este o imagine! [Cf. 4.03] 

Tautologiile nu enunţă nimic, ele nu sunt ima¬ 
gini ale stărilor de lucruri: din punct de vedere 

logic, ele sunt cu totul neutre. (Produsul logic al 
unei tautologii şi al unei propoziţii nu enunţă nici 
mai mult şi nici mai puţin decât propoziţia sin¬ 
gură) [Cf. 4.462 şi 4.465] 


4. 10. 1914 

Este clar că în „xRy“ trebuie să poată fi cuprins 
elementul care desemnează dintr-o relaţie, chiar 

i 

dacă „x“ şi „y“ nu desemnează nimic. Iar atunci 
relaţia ca atare este singura care e desemnată prin 
acest semn. 

însă cum este atunci* posibil ca, într-un anu¬ 
mit cod, „kilo“ să însemne: „îmi merge bine“? Aici, 
un semn simplu enunţă totuşi ceva şi este folosit 
pentru a comunica altora ceva!! - 

Nu poate atunci cuvântul,, kilo“ - cu semnifica¬ 
ţia de mai sus — să fie adevărat sau fals?! 


5. 10. 1914 

în orice caz, un semn simplu poate fi corelat 
totuşi cu sensul unei propoziţii. 


* Referire la un loc anterior («. ed.). 

Doar realitatea interesează logica. Deci pro¬ 
poziţiile doar în măsura în care sunt imagini ale 
realităţii. 

însă cum POATE UN cuvânt să fie adevărat sau 
fals? El nu poate în orice caz exprima gândul, cel 
care corespunde sau nu realităţii. Acesta trebuie 
să fie totuşi articulat! 

Un cuvânt nu poate fi adevărat sau fals în sensul 
acesta : că poate sau nu să corespundă realităţii. 


6. 10. 1914 

Conceptul general a două complexe, dintre care 
unul poate fi imaginea logică a celuilalt şi, prin 
urmare, într -un sens, este. 

Corespondenţa dintre două complexe este, în 
mod evident, internă şi de aceea nu poate fi expri¬ 
mată, ci doar arătată. 

„p“ este adevărat, asta nu spune nimic altceva 
decât p! 

,,«p» este adevărat“ este - conform cu cele de 
mai sus - doar o pseudo-propoziţie, la fel ca toate 
acele combinaţii de semne care par că spun ceva 
ce nu poate fi decât arătat. 

7. 10. 1914 

Dacă e dată o propoziţie <pa, atunci o dată cu 
ea sunt deja date toate funcţiile sale logice (~ (pa 
etc.)! [Cf. 5.442] 


8. 10. 1914 

Reprezentare completă sau incompletă a unei 
stări de lucruri prin imagine. (Imaginea funcţiei 
şi a argumentului vor fi funcţia şi argumentul.) 

Expresia „care nu poate fi descompus mai de¬ 
parte" este şi ea una care, împreună cu expresii 
precum „funcţie", „lucru" etc. sunt puse la index; 
dar cum este oare arătat ceea ce vrem să exprimăm 
prin ea? 

(Fireşte, nici despre un lucru şi nici despre un 
complex nu se poate spune că nu pot fi descom¬ 
puse mai departe.) 


9. 10. 1914 

Dacă ar exista o corelare nemijlocită a relaţiilor, 
atunci întrebarea care s-ar pune ar fi: cum sunt 
corelate reciproc lucrurile care stau în aceste relaţii? 

Există o corelare directă a relaţiilor, neţinând seama 
de sensul lor? 

Dar nu cumva suntem induşi în eroare când 
presupunem existenţa unor „relaţii între relaţii", în 
virtutea analogiei înşelătoare dintre expresii precum 

„relaţii între lucruri" 
şi „relaţii între relaţii"? 

Undeva, în toate aceste consideraţii, fac o 
GREŞEALĂ FUNDAMENTALĂ. 

Problema posibilităţii propoziţiilor de existenţă 
nu stă în centrul logicii, ci la începuturile ei. 

Toate problemele pe care le aduce cu sine „axio¬ 
ma infinităţii" pot fi rezolvate deja în propoziţia 
„(3x)x=x!“ [Cf. 5.535] 


10. 10. 1914 

Adesea foci o observaţie oarecare şi abia mai târ¬ 
ziu îti dai seama cât de adevărată este. 

> 


11. 10. 1914 

Dificultatea noastră rezidă acum în faptul 
că, după toate aparenţele, caracterul analizabil sau 

inversul lui nu este reflectat în limbaj. Asta înseam¬ 
nă, după cât se pare, că noi nu putem deduce doar 
din limbaj dacă există sau nu, de pildă, fapte reale 
de forma subiect-predicat. Dar cum am PUTEA noi 
exprima aceste fapte sau opusul lor? Aşa ceva tre¬ 
buie arătat! 

Dar cum, dacă nu prin descompunere? (Am 
lucra atunci cu semne care nu desemnează nimic, 
ci doar ne ajută să exprimăm ceva prin proprie¬ 
tăţile lor logice.) Căci, desigur, şi o propoziţie care 
nu a fost descompusă oglindeşte proprietăţile logice 
ale semnificaţiei ei. Să presupunem că am spune: 
faptul că o propoziţie poate fi mai departe des¬ 
compusă se arată atunci când o descompunem cu 
ajutorul definiţiilor şi când, în orice caz, lucrăm 
cu ea ca şi cum ar fi neanalizabilă. 

[99] Gândeşte-te că „propoziţiile despre numere 
infinite “ sunt, toate, reprezentate prin semne finită 

Dar nu avem nevoie - cel puţin potrivit me¬ 
todei lui Frege - de o sută de milioane de sem¬ 
ne, pentru a defini numărul 100.000.000? (Nu 
depinde asta de faptul că sunt aplicate claselor sau 
lucrurilor?) 

Propoziţiile care tratează despre numere infi¬ 
nite pot fi păstrate, asemeni tuturor propoziţiilor 
logicii, calculând semnele însele (căci alături de 

semnele originare existente iniţial nu mai intervine 
în nici un loc un element străin), deci trebuie şi 
aici ca semnele să aibă toate proprietăţile logice 
a ceea ce ele reprezintă. 


12. 10. 1914 

Faptul trivial că o propoziţie complet anali¬ 
zată conţine la fel de multe nume pe cât de multe 

lucruri conţine semnificaţia sa este un exem- 
> » 

piu al atotcuprinzătoarei reprezentări a lumii prin 
limbaj. 

Ar trebui acum să fie cercetate mai exact defi¬ 
niţiile numerelor cardinale, pentru a înţelege sen¬ 
sul autentic al unor propoziţii precum „axioma 

infinităţii". 

> 


13. 10. 1914 

Logica îşi poartă singură de grijă; trebuie doar 
să vedem cum face ea asta. [Cf. 5.473] 

Să privim propoziţia: „Există o clasă cu un sin¬ 
gur element". Sau, ceea ce revine la acelaşi lucru, 
o propoziţie 


(3<p):. (3x): <px: <py. <pz. => y z . y = z 

în cazul expresiei „(3x) = x“ s-ar putea înţe¬ 
lege că este tautologică, deoarece nici n-ar putea 
fi scrisă dacă ar fi falsă, însă aici este scrisă! în lo¬ 
cul „axiomei infinităţii 11 poate fi cercetată această 
propoziţie! 

Ştiu că propoziţiile ce urmează, aşa cum arată 
ele, sunt non-sensuri: se poate oare vorbi despre 
numere, dacă există numai lucruri? Dacă, de pildă, 
lumea ar fi alcătuită doar dintr-un singur lucru 
şi din nimic altceva, s-ar putea spune că există UN 
lucru? Russell ar spune probabil: dacă există lucruri, 
atunci există şi funcţia (Bx) |= x. Şi totuşi! — 
[100] Dacă funcţia aceasta nu există, atunci poate fi 
vorba numai de 1, dacă există o funcţie materială 
care să fie satisfăcută doar de un argument. 

Cum stau lucrurile cu propoziţii precum: 

(3<p). (Bx). <px 
şi (3<p). (Bx). ~<px. 

Este vreuna dintre ele o tautologie? Sunt acestea 
propoziţii ale unei ştiinţe, adică sunt în genere 
propoziţii ? 

Să ne amintim însă că variabila caracterizează 
logica, şi nu semnul care desemnează generalitatea! 

14. 10. 1914 

Dar oare există atunci o ştiinţă a propoziţii¬ 
lor pe deplin generalizate? Asta sună cu totul 
improbabil. 

Un lucru este clar. dacă există propoziţii pe de¬ 
plin generalizate, atunci sensul lor nu mai depinde 
de fixarea arbitrară a unui semn! Insă atunci o 
asemenea conexiune de semne poate reprezenta 
lumea doar prin propriile ei proprietăţi logice, 
adică nu poate fi nici adevărată şi nici falsă. Prin 
urmare, nu există PROPOZIŢII pe deplin gene¬ 
ralizate. Dar acum aplicarea! 

Fie propoziţiile: 

„(3<p, x). cpx“ 
şi „(~3<p, x). (px.“. 

Care dintre ele este tautologică şi care con¬ 
tradictorie? 

Mereu apare nevoia unei compuneri compara¬ 
tive a propoziţiilor care stau în relaţii interne. 
Acestei cărţi aproape că i s-ar putea anexa grafice. 

(Tautologia arată ceea ce ea pare să spună, con¬ 
tradicţia arată opusul a ceea ce ea pare să spună.) 

Este clar că putem forma toate propoziţiile pe 
deplin generale care sunt în genere posibile, de 

îndată ce ne este dat doar un limbaj. Iar de aceea 
abia dacă ne vine a crede că astfel de conexiuni 
de semne ar putea enunţa într-adevăr ceva despre 
lume. — Pe de altă parte însă, avem această trecere 
graduală de la propoziţia elementară la cea pe 
deplin generală!! 

Se poate spune: toate propoziţiile pe deplin ge¬ 
nerale le putem construi a priori. 


15. 10. 1914 

[101] Se pare totuşi că simpla existenţă a formelor 

cuprinse în „(3<p, x). <px“ nu ar putea determina 

doar ea adevărul sau falsitatea acestei propoziţii! 

Se pare deci că nu este neapărat de negândit faptul 

că, de pildă, negarea ce nu vizează nici o propoziţie 

elementară ar fi adevărată. însă atunci acest enunţ 

» 

nu priveşte deja SENSUL negării ? 

Evident că putem concepe orice propoziţie pe 
deplin generală ca afirmare sau negare a existenţei 
unui cutare gen de fapte. însă nu e valabil lucrul 
acesta pentru toate propoziţiile? 

Orice conexiune de semne care pare să enunţe 
ceva despre propriul său sens este o pseudo-propo- 
ziţie (la fel precum toate propoziţiile logicii). 

Propoziţia, din punct de vedere logic, trebuie 
să stea ca model al unei stări de lucruri. însă ea 
poate face aceasta numai întrucât elementelor ei 
le sunt corelate în mod aleatoriu obiecte. Iar dacă 
asta nu se întâmplă în cazul propoziţiei pe deplin 
generale, atunci nu mai putem pricepe cum tre¬ 
buie ea să reprezinte ceva aflat în afara ei. 

în propoziţie - pentru a spune aşa - noi punem 
lucrurile laolaltă cu titlu de încercare, într-un fel 
in care ele, în realitate, nu au neapărat nevoie să 
se comporte, însă cu toate astea noi nu putem com¬ 
pune ceva ilogic, căci pentru asta ar trebui să putem 
ca, în limbaj, să ieşim în afara logicii. - însă dacă 
propoziţia pe deplin generală conţine doar „c on- 
stante logice '‘, atunci ea nu mai poate fi pentru noi 
decât — pur şi simplu - o imagine logică şi nu poate 
face mai mult decât să ne arate proprietăţile ei 
logice. - Dacă există propoziţii pe deplin gene¬ 
rale - ce anume punem prin ele laolaltă cu titlu 
de încercare?? [Cf. 4.031 şi 3.03] 

Dacă ne temem de adevăr (ca mine acum), 
atunci nu mai ajungem nicicând să presimţim în¬ 
tregul adevăr. 

Relaţiile dintre elementele propoziţiei şi sem¬ 
nificaţiile lor le-am privit aici, aşa-zicând, ca pe 
nişte antene prin care propoziţia stă în atingere 

cu lumea exterioară; iar generalizarea unei propo¬ 
ziţii se aseamănă atunci cu retragerea antenelor; 
până când, în cele din urmă, propoziţia pe deplin 
generală este cu totul izolată. însă se potriveşte 
această imagine? (îmi retrag eu vreo antenă în clipa 
în care în loc de <pa spun (3x). <px?) [Cf. 2.1515] 


16. 10. 1914 

[102] îmi pare totuşi acum că exact aceleaşi motive 
pe care le-am menţionat pentru a arăta că „(3x, 
cp). <px“ nu poate fi falsă pledează şi pentru faptul 
că (3x, cp). cpx“ nu ar putea nici ea fi falsă; iar 
aici se face vădită o greşeală fundamentală. Căci 
nu se mai poate nicidecum pricepe de ce tocmai 
prima propoziţie şi nu cea de-a doua trebuie să 
fie o tautologie. Nu uita totuşi că nici contradicţia 
„p. ~ p“ etc. etc. nu poate fi adevărată şi este totuşi 
o configuraţie logică. 

Presupunând că nici o negaţie a unei propoziţii 
elementare nu este adevărată, n-are atunci „nega- 
ţia“, în acest caz, un alt sens decât în cazul contrar? 

„(3cp): (x). cpx“ — în privinţa acestei propoziţii 
se pare, aproape cu certitudine, că nu e vorba nici 

de o tautologie şi nici de o contradicţie. Problema 
se pune, aici, cu extrem de mare acuitate. 


17. 10. 1914 

Dacă există propoziţii pe deplin generale, atunci, 
după cât se pare, asemenea propoziţii sunt com¬ 
puneri, cu titlu de încercare, ale „constantelor 
logice". (!) 

Dar nu se poate descrie oare în mod complet 
întreaga lume cu ajutorul propoziţiilor generale? 
(Problema se arată pe toate feţele.) 

Da, lumea ar putea fi descrisă complet cu ajuto¬ 
rul propoziţiilor generale, deci fără a face uz de 
vreun nume sau de vreun alt semn care desem¬ 
nează. Iar pentru a reveni la limbajul obişnuit ar 
fi nevoie doar să fie introduse nume etc., după 
„(3x)“ spunându-se: „şi acest x este A“ ş.a.m.d. 
ICf. 5.526} 

Se poate deci schiţa o imagine a lumii, fără a 
spune ce anume reprezintă pe ce. 

Să presupunem de pildă că lumea ar fi alcătuită 
din lucrurile A şi B şi din proprietatea F, iar F(A) 
şi nu F(B) s-ar întâmpla. Această lume am putea-o 
descrie cu ajutorul următoarelor propoziţii: 

(3x,y). (3<p). X * y. <px. ~ (py: <pu. <pz. =5 uz .u = z 
(3cp). (y). v = <p 
(3x,y).(z).z = xvz = y 

[ 103 ] Iar aici e nevoie şi de propoziţii de felul celor 
două din urmă, pentru a putea identifica obiectele. 

Din toate astea rezultă, desigur, că există propo¬ 
ziţii pe deplin generale ! 

Dar nu e de ajuns mai sus doar prima propo¬ 
ziţie (3x,y, <p) <px. ~ <py. x * y)? Dificultatea iden¬ 
tificării poate fi înlăturată descriind întreaga lume 
cu ajutorul unei singure propoziţii generale, care 
să înceapă astfel: „(3x,y,z ... <p, ... R, S...)“ şi 

acum rezultă un produs logic etc. 

Dacă spunem „<p este o funcţie de unitate şi (x). 
<px“, asta se rezumă la a spune „există doar un singur 
lucru“! (Am ajuns astfel, aparent , să ocolim propo¬ 
ziţia „(3x).(y).y = x“.) 


18. 10. 1914 

Greşeala mea rezidă, în chip evident, într-o 
falsă concepţie asupra reprezentării logice prin 
propoziţie. 

Un enunţ nu poate privi construcţia logică a 
lumii, căci pentru ca un enunţ să fie în genere 
posibil şi pentru ca o propoziţie să POATĂ avea SENS 

trebuie ca lumea să fie deja construită logic, aşa 
cum şi este. Logica lumii este primordială în raport 
cu orice adevăr sau falsitate. 

în treacăt fie spus: înainte ca o propoziţie oare¬ 
care să aibă în genere sens, constantele logice tre¬ 
buie să aibă semnificaţie. 

> 


19. 10. 1914 

Descrierea lumii cu ajutorul propoziţiilor este 
posibilă numai în virtutea faptului că ceea ce este 
desemnat nu este propriul său semn! Aplicare -. 

Elucidarea întrebării kantiene „Cum este posibilă 
matematica pură?“ prin teoria tautologiilor! 

Apare drept evident: construcţia lumii trebuie 
să poată fi descrisă fără a numi vreun nume oare¬ 
care. [Cf. 5.526] 


20. 10. 1914 

Pornind de la propoziţie trebuie să surprindem 
construcţia logică a stării de lucruri, cea care o face 
adevărată sau falsă. (Aşa cum o imagine trebuie 
să arate în ce relaţii spaţiale trebuie să stea lucrurile [104] 
redate de ea, atunci când imaginea este corectă 
(adevărată)) 



48 


LUDWIG WITTGENSTEIN 


Formă a imaginii poate fi numit acel ceva prin 
care imaginea TREBUIE să concorde cu realitatea 
(pentru a putea în genere reprezenta prin imagine) 
[Cf. 2.17 şi 2.18] 

Teoria reprezentării logice prin intermediul 
limbajului elucidează în primul rând esenţa relaţiei 
de adevăr. 

Teoria reprezentării logice prin intermediul lim¬ 
bajului spune - la modul cu totul general: pentru 
ca să fie posibil ca o propoziţie să fie adevărată sau 
falsă - ca ea să corespundă sau nu cu realitatea - 
trebuie ca, în propoziţie, ceva să fie identic cu reali¬ 
tatea. [Cf. 2.18] 

Ceea ce este negat în „~p“ nu este de din¬ 
aintea lui „p“, ci ceea ce este comun tuturor sem¬ 
nelor care, în notaţia aceasta, înseamnă acelaşi lucru 
cu „~p“: deci elementul comun al 


~P 

- p 

~pv~p 

~ p ~p 
etc. etc. 


iar acelaşi lucru este 
valabil pentru semnul 
care desemnează 
generalitatea etc. 


[Cf. 5.512] 

Pseudo-propoziţii sunt cele care, atunci când 
sunt analizate, nu fac decât să arate ceea ce ele ar 
trebui să spună. 

Sentimentul că propoziţia ar descrie un com¬ 
plex în maniera descripţiilor lui Russell se justifică 
acum: propoziţia descrie complexul prin proprie¬ 
tăţile lui logice. 

Propoziţia construieşte o lume cu ajutorul sche¬ 
letului ei logic şi de aceea, examinând propoziţia, 
se şi poate vedea cum stau lucrurile din punct de 
vedere logic dacă propoziţia este adevărată: din- 
tr-o propoziţie falsă se pot trage concluzii etc. 
(Astfel, dacă „(x, <p). <px este o propoziţie adevărată, 
pot vedea că ea stă în contradicţie cu o propoziţie 
precum „\j/a“ [Cf. 4.023] 

Faptul că din propoziţii materiale pot fi infe¬ 
rate propoziţii pe deplin generale şi că acestea 
din urmă pot sta cu cele dintâi în relaţii interne 
care au deplină semnificaţie arată că propoziţiile pe 
deplin generale sunt construcţii logice ale stărilor 
de lucruri. 


21. 10. 1914 

Nu este oare un nonsens definiţia russelliană [ 105 ] 
a lui zero? Se poate oare în genere vorbi despre o 
clasă x (x * x)? Se poate oare vorbi atunci de o 
clasă x (x = x)? Sunt atunci x * x sau x = x o funcţie 
a lui x?? - Nu trebuie oare ca zero să fie definit 



50 


LUDWIG WITTGENSTEIN 


prin ipoteza (B q>): (x) ~ (px? Iar analogul va fi valabil 
şi pentru toate celelalte numere. Asta aruncă o 
lumină asupra întregii probleme privitoare la exis¬ 
tenta numerelor de lucruri. 

> 

o = â {(B <p): (x) ~ <px. a = u (<pu)} def 

I = â {(3 cp):: (3x). <px: <py . <pz . z> y z y = z:a = 
u (<pu)} def. 

[Semnul echivalenţei din interiorul acoladei ar 
putea fi evitat dacă am scrie aşa 


o = u (<p uj {' (x) ~ (px}.*] 


Propoziţia trebuie să conţină (şi astfel să arate) 
posibilitatea adevărului ei. Dar nu mai mult decât 
posibilitatea. [Cf. 2.203 şi 3.02 şi 3.13] 

Potrivit definiţiei pe care eu o dau claselor, (x). 
~ x ((px) este enunţul că x ((px) este zero, iar definiţia 
lui zero este atunci o = â [(x). ~ a] def 

Am crezut că posibilitatea adevărului unei pro¬ 
poziţii (p(a) este legată de faptul (3x,(p).(px. însă nu 
se poate înţelege de ce (pa nu este posibil decât dacă 

* Se citeşte aşa: mulţimea tuturor acelor mulţimi de 
elemente u, pentru care q>«, pentru care nu este nici un 
element q> (». ed.). 

există o altă propoziţie care să aibă aceeaşi formă, 
fa nu are totuşi nevoie de un precedent. (Căci 
admiţând că n-ar exista decât două propoziţii ele¬ 
mentare „<pa“ şi „ya“ iar „<pa“ ar fi falsă: de ce tre¬ 
buie atunci ca această propoziţie să aibă sens doar 
dacă „ya“ este adevărată?!) 


22. 10. 1914 

Trebuie ca ceva din propoziţie să fie identic cu 
semnificaţia ei, însă, pe de altă parte, propoziţia 
nu are voie să fie identică cu semnificaţia ei, ceea 
ce înseamnă că ceva din ea trebuie să nu fie identic 
cu semnificaţia ei. (Propoziţia este o configuraţie 
care are, pe de o parte, caracteristicile logice ale 
ceea ce ea reprezintă şi totodată alte caracteristici, 
numai că acestea din urmă vor fi aleatorii şi vor 
fi diferite în fiecare limbaj al semnelor.) Trebuie 
prin urmare să existe diferite configuraţii care au 
aceleaşi caracteristici logice; ceea ce este reprezentat 1106] 
va fi una dintre acestea, iar în cazul reprezentării 
se va pune problema de a-1 deosebi pe acesta de 
alte configuraţii cu aceleaşi caracteristici logice 
(căci altminteri reprezentarea n-ar mai fi univocă.) 
Această parte a reprezentării (darea de nume) tre¬ 
buie să se petreacă acum prin determinări aleatorii. 

Prin urnire, orice propoziţie trebuie să conţină 

caracteristici ale căror semnificaţii sunt determi- 

> 

nate în chip aleatoriu. 

Dacă încercăm să aplicăm asta la propoziţiile 
pe deplin generale, atunci se pare că facem o gre¬ 
şeală fundamentală. 

Generalitatea propoziţiei pe deplin generale este 
una întâmplătoare. Ea se referă la toate lucrurile 
care, în mod întâmplător, există. Şi tocmai de aceea 
ea este o propoziţie materială. 


23. 10. 1914 

Pe de o parte, teoria mea despre reprezentarea 
logică pare să fie singura posibilă, pe de altă parte 
ea pare să conţină o contradicţie insolubilă! 

Dacă propoziţia pe deplin generală nu este de¬ 
materializată cu totul, atunci, prin generalizare, 
o propoziţie nu mai este deloc dematerializată, aşa 
cum credeam eu. 

Indiferent dacă fac un enunţ despre un anu¬ 
mit lucru sau despre toate lucrurile care există, enun¬ 
ţul rămâne la fel de material. 

> 

„Toate lucrurile 11 este, ca să spunem aşa, o des¬ 
criere folosită în locul lui „a şi b şi c“. 

Dacă semnele noastre ar fi la fel de nedetermi¬ 
nate, cum ar arăta lumea pe care ele o oglindesc? 

Pentru a recunoaşte semnul în semn trebuie să 
luăm seama la folosire. [Cf. 3.326] 

Dacă ceea ce exprimăm prin „(x).<px“ am vrea să 
exprimăm punând un index înaintea lui „<px“, deci 
prin ceva precum „gen. <px“, n-ar fi suficient (în felul 
acesta n-am cunoaşte ce anume a fost generalizat). 

Dacă am încerca să facem acelaşi lucru inse¬ 
rând un marcaj în spaţiile goale ale argumentului, 
pentru a obţine ceva precum „(A,A). y(A,A)“, n-ar 
fi suficient (căci n-am putea constata identitatea [ 107 ] 
variabilelor). 

Toate aceste moduri de desemnare nu sunt sufi¬ 
ciente, deoarece nu au proprietăţile logice necesare. 

Toate acele corelaţii de semne nu reuşesc să repre¬ 
zinte - în felul propus - sensul dorit. [Cf. 4.0411] 


24. 10. 1914 

Pentru a putea face în genere un enunţ, tre¬ 
buie - într-un sens - să ştim cum stau lucrurile 
dacă enunţul este adevărat (şi tocmai asta e ceea 
ce noi reprezentăm). [Cf. 4.024] 

Propoziţia enunţă ceea ce eu nu ştiu, şi totuşi 
eu arăt prin ea ceea ce trebuie să ştiu pentru a putea 
în genere să o enunţ. 

Definiţia este o tautologie şi ea arată relaţiile 
interne dintre cei doi termeni ai ei! 


25. 10. 1914 

Dar de ce nu cercetezi nicicând un anume semn 
special cu privire la felul în care el reprezintă logic 
printr-o imagine? 

Propoziţia complet analizată trebuie să-şi pre¬ 
zinte semnificaţia. 

> 

Se poate spune de asemenea că dificultatea pe 
care o avem vine din faptul că propoziţia pe deplin 
generală nu pare să fie compusă. 

Ea nu pare să fie alcătuită, precum toate cele¬ 
lalte propoziţii, din părţi componente ce desem¬ 
nează în chip aleatoriu şi care să fie unificate într-o 
formă logică. Ea pare a nu AVEA o formă, ci pare 
să fie ea însăşi o formă închisă în sine. 

N-avem nicicând nevoie, în ceea ce priveşte con¬ 
stantele logice, să ne întrebăm cu privire la exis¬ 
tenţa lor, ele pot chiar să şi dispară\ 

De ce să nu reprezinte „<p(x)“ cum anume este 
(x).<px? Nu e vorba aici doar de cum anume — în 
ce fel - acel semn reprezintă ceva? 

Să zicem că aş vrea să reprezint patru perechi 
de bărbaţi care se luptă. Nu pot face asta prezen¬ 
tând doar una dintre ele şi să spun: „aşa arată toate 
patru“ ? (Prin această propoziţie suplimentară deter¬ 
min felul reprezentării.) (In chip asemănător îl 
reprezint pe (x).<px prin ,,<p(x)“.) 

Gândeşte-te însă că nu există relaţii interne ipo- [ 108] 
tetice. Dacă e dată o structură şi o relaţie struc¬ 
turală în cuprinsul ei, atunci trebuie să existe o 

altă structură care să aibă acea relaţie cu cea dintâi. 

» 

(Asta ţine, desigur, de esenţa relaţiilor structurale.) 

Iar asta vorbeşte în favoarea corectitudinii obser¬ 
vaţiei de mai sus, care nu e doar o simplă cale de 
scăpare. 


26. 10. 1914 

Prin urmare, se pare că nu e neapărat necesară 
identitatea logică dintre semn şi ceea ce el desem¬ 
nează, ci doar o relaţie internă, logică între cele 
două. (Subzistenţa unei asemenea relaţii implică 
după sine, într-un anumit sens, subzistenţa unui 
soi de identitate mai fundamentală - adică internă.) 

Nu este vorba, desigur, doar de faptul că ceea 
ce este logic în ceea ce este desemnat este deter¬ 
minat în întregime prin ceea ce este logic în semn 
şi în modul de desemnare. S-ar putea spune: sem¬ 
nul şi modalitatea desemnării, luate împreună , 
trebuie să fie identice din punct de vedere logic 
cu ceea ce este desemnat. 

Sensul propoziţiei este ceea ce ea reprezintă. 
[Cf. 2.221] 


27. 10. 1914 

„x = y“ nu este forma unei propoziţii. (Con¬ 
secinţe) 

Este clar că „aRa“ are aceeaşi semnificaţie cu 
„aRb.a = b“. 

Prin urmare, pseudo-propoziţia „a = b“ poate 

fi făcută să dispară cu ajutorul unei notaţii pe deplin 

analizate. Şi asta-i cea mai bună dovadă pentru 

corectitudinea observaţiei de mai sus. 

) 

Dificultatea cu care se vedea confruntată teo¬ 
ria mea cu privire la reprezentarea logică era aceea 
de a găsi o legătură între semnele de pe hârtie şi o 
stare de lucruri aflată afară în lume. 

Am spus întotdeauna că adevărul este o relaţie 

între propoziţie şi starea de lucruri, însă n-am putut 

afla nicăieri o astfel de relaţie. 

> 

Reprezentarea lumii prin propoziţii pe deplin 
generale am putea-o numi reprezentare imperso¬ 
nală a lumii. 

Cum se realizează reprezentarea impersonală a 
lumii? 

Propoziţia, aşa cum o gândim noi, este un 
model al realităţii. [Cf. 4.01] 


28. 10. 1914 

Ceea ce vrea să exprime pseudo-propoziţia [ 109 ] 
„există n lucruri“ se arată în limbaj prin prezenţa 
a n proprietăţi cu semnificaţii diferite, (etc.) 

Ceea ce descriu propoziţiile pe deplin generale 
sunt de altfel, intr-un anumit sens, proprietăţi 
structurale ale lumii. Şi totuşi, aceste propozi¬ 
ţii pot să fie, întotdeauna, adevărate sau false. Şi, 
dacă ele au sens, lumii îi rămâne mereu acel spa¬ 
ţiu de joc. 

Adevărul sau falsitatea oricărei propoziţii 
schimbă, până la urmă, ceva din structura lumii. 

Iar spaţiul de joc care e este lăsat structurii ei prin 

TOTALITATEA propoziţiilor elementare este tocmai 
acela pe care îl delimitează propoziţiile pe deplin 
generale. [Cf. 5.5262] 


29. 10. 1914 

Căci, dacă o propoziţie elementară este adevă¬ 
rată, aceasta înseamnă, în orice caz, încă o propo¬ 
ziţie elementară adevărată. [Cf. 5.5262] 

Pentru ca o propoziţie să fie adevărată, ea tre¬ 
buie mai cu seamă să poată fi adevărată, iar doar 
acest lucru interesează logica. 

Propoziţia trebuie să arate ceea ce ea vrea să 
spună. - Ea trebuie să se raporteze la semnificaţia 
ei la fel precum o descriere la obiectul ei. 

Insă forma logică a stării de lucruri nu poate 
fi descrisă. [Cf. 4.12 şi 4.121] 

Relaţia internă dintre propoziţie şi semnificaţia 
ei - anume modul de semnificare - este sistemul 
de coordonate prin care starea de lucruri este repre¬ 
zentată în propoziţie. Propoziţia corespunde coor¬ 
donatelor de bază. 

Am putea concepe două coordonate a p şi b p ca 
fiind o propoziţie ce enunţă faptul că punctul mate¬ 
rial P se află în locul (ab). Iar pentru ca acest enunţ 
să fie posibil trebuie ca cele două coordonate a şi 

b să determine într-adevăr un anumit loc. Pentru 
ca un enunţ să fie posibil, coordonatele logice 
trebuie să determine într-adevăr un loc logic. 

(Obiectul despre care tratează propoziţiile gene¬ 
rale este de fapt chiar lumea; ea îşi face loc în ele 
printr-o descriere logică. - Şi de aceea lumea nu 
apare de fapt în cuprinsul lor, la fel cum obiectul [110] 
descrierii nu apare în cuprinsul ei.) 

Faptul că, într-un anumit sens, forma logică a 
lui p trebuie să existe chiar şi atunci când ceea ce 
se spune în p nu se întâmplă se arată în simbolism 
prin aceea că „p“ apare şi în p“. 

Dificultatea este aceasta: cum poate exista forma 
lui p, dacă nu există nici o stare de lucruri de această 
formă. Şi atunci în ce constă propriu-zis această 
formă?! 

Propoziţii analitice nu există. 


30. 10. 1914 

S-ar putea oare spune: în „~<p(x)“, ceea ce „cp(x)“ 
reprezintă este cum anume nu stau lucrurile? 

Am putea, de asemenea, ca într-o imagine să re¬ 
prezentăm un fapt negativ, prin aceea că reprezen¬ 
tăm ce anume nu se întâmplă. 

însă dacă lăsăm la o parte toate aceste metode 
de reprezentare, ce e atunci cu adevărat caracte¬ 
ristic pentru relaţia de reprezentare? 

Nu se poate oare spune: există diferite sisteme 
logice de coordonate! 

Există, într-adevăr, diferite modalităţi de repre¬ 
zentare, chiar şi prin imagine, iar elementul care 
reprezintă nu este doar semnul sau imaginea, ci 
şi metoda reprezentării. Tuturor reprezentărilor le 
este comun faptul că ele corespund sau nu corespund\ 
că pot fi adevărate sau false. 

Căci imaginea şi modalitatea reprezentării sunt 
situate cu totul în afara a ceea ce e reprezentat! 

Amândouă, luate împreună, sunt false sau adevă¬ 
rate, ceea ce înseamnă imaginea într-un anumefel 
determinat. (Asta e valabil desigur şi pentru pro¬ 
poziţia elementară!) 

Orice propoziţie poate fi negată. Iar asta arată 
că, pentru toate propoziţiile, „adevărat 1 ' şi „fals" 
înseamnă acelaşi lucru. (Lucrul acesta e extrem de 
important.) (în opoziţie cu Russell.) 

Semnificaţia propoziţiei trebuie să fie, prin ea 
şi prin modalitatea ei de reprezentare, restrânsă la 
alternativa da sau nu. [Cf. 4.023] 

în logică nu există „unul lângă altul", nu poate 
exista clasificare! [Cf. 5.454] 

31. 10. 1914 

O propoziţie precum „(3x, (p). (px“ este exact [111] 
la fel de bine compusă precum o propoziţie ele¬ 
mentară; asta se arată în faptul că trebuie să men¬ 
ţionăm în mod suplimentar în paranteză pe „(p“ şi 
pe „x“. Ambele stau - în mod independent - în- 
tr-o relaţie de desemnare cu lumea, exact la fel 
precum în cazul propoziţiei elementare „\ya“. [Cf. 
5.5261] 

Constantele logice caracterizează modalitatea 
de reprezentare proprie formelor elementare ale 
propoziţiei. Oare nu aşa stau lucrurile? 

Semnificaţia propoziţiei trebuie să fie, atât prin 
propoziţia însăşi cât şi prin modalitatea ei de repre¬ 
zentare, restrânsă la alternativa da sau nu. Pentru 
asta ea trebuie să fie complet descrisă prin pro¬ 
poziţie. [Cf 4.023] 

Modalitatea de reprezentare nu reprezintă; doar 
propoziţia este imagine. 

Modalitatea de reprezentare determină în ce fel 
trebuie comparată realitatea cu imaginea. 

Forma propoziţiei elementare e cea care trebuie, 
înainte de toate, să reprezinte prin imagine; orice 
reprezentare se realizează prin intermediul ei. 

1. 11. 1914 

Foarte uşor pot fi confundate relaţia de repre¬ 
zentare dintre propoziţie şi semnificaţia sa şi relaţia 
de adevăr. Cea dintâi diferă în cazul diferitelor 
propoziţii, cea de-a doua este una şi aceeaşi pentru 
toate propoziţiile. 

Se pare cum că „(x, <p).<px“ ar fi forma unui fapt 
<pa. \pb. 0c etc. (La fel ar fi (3x) .cpx forma lui <pa, 
aşa cum şi crezusem de fapt.) 

Şi tocmai aici trebuie să stea greşeala mea. 

Cercetează totuşi propoziţia elementară: care 
este atunci forma lui „cpa“ şi cum se raportează ea 
la „~<pa“. 

Orice caz precedent pe care am dori să-l invo¬ 
căm trebuie să rezide deja în semnul însuşi. [Cf. 
5.525] 

Forma logică a propoziţiei trebuie să fie deja 
dată prin formele elementelor care o compun. (Iar 
acestea n-au de-a face decât cu sensul propoziţiilor, 
nu cu adevărul sau falsitatea lor.) 

In forma subiectului şi a predicatului rezidă din 
capul locului posibilitatea propoziţiei de forma su- 
biect-predicat etc.; însă - şi asta-i cât se poate de 
corect - nimic despre adevărul sau falsitatea ei. 

Imaginea are cu realitatea relaţia pe care o are. 
Iar problema care se pune este cum reprezintă ea. 
Una şi aceeaşi imagine va sta sau nu în concor¬ 
danţă cu realitatea după felul în care ea reprezintă. 

Analogie între propoziţie şi descriere: acel com¬ 
plex care e congruent cu acest semn (exact la fel 
stau lucrurile şi în reprezentarea grafică.) 

Doar că nu se poate spune că acest complex e 
congruent cu acela (sau ceva asemănător), ci asta 
se arată. Şi tocmai de aceea descrierea capătă şi 
ea un alt caracter. [Cf. 4.023] 

Trebuie, desigur, ca metoda reprezentării prin 
imagine să fie pe de-a-ntregul determinată înainte 
de a putea compara realitatea cu propoziţia, pentru 
a vedea dacă este adevărată sau falsă. Metoda com¬ 
parării trebuie să-mi fie dată înainte de a putea 
să compar. 

Dacă o propoziţie este adevărată sau falsă, aceasta 
trebuie să se arate. 

însă trebuie să ştim dinainte cum anume se va 
arăta aceasta. 

Faptul că doi oameni nu luptă unul cu altul poate 
fi reprezentat înfaţişându-i ca neluptându-se unul 
cu altul dar şi înfaţişându-i în luptă şi spunând 
că imaginea arată cum nu stau de fapt lucrurile. 
Am putea la fel de bine reprezenta prin recurs la 


[112] 

fapte negative, la fel cum o facem cu cele pozi¬ 
tive Urmărim să cercetăm doar principiile repre¬ 
zentării în genere. 

Propoziţia „<p> este adevărat 1 ' are aceeaşi sem¬ 
nificaţie cu produsul logic al lui <p> - împreună 
cu o propoziţie «<p>» care descrie propoziţia <p> — şi 
al unei corelări a elementelor componente a am¬ 
belor propoziţii. - Relaţiile interne dintre propo¬ 
ziţie şi semnificaţie sunt reprezentate ca imagine 
prin relaţiile interne dintre <p> şi «<p»>. (obser¬ 
vaţie proastă) 

Numai să nu mă pierd în probleme parţiale, 
ci să reuşesc să ajung întotdeauna acolo unde pot 
avea o privire liberă asupra singurei probleme mari, 
în întregul ei, chiar dacă această privire de ansam¬ 
blu este încă neclară! 

„O stare de lucruri atomară poate fi gândită" 
(„reprezentată") vrea să spună: ne putem face o 
imagine despre ea. [3.001] 

Propoziţia trebuie să determine un loc logic. 

Existenţa acestui loc logic este garantată doar 
de existenţa elementelor componente, de existenţa 
propoziţiei cu sens. 

[113] Chiar dacă nu este nici un complex în locul 
logic, este totuşi unul: dar nu în locul logic. 
[Cf. 3.4] 

2. 11. 1914 

în tautologie, condiţiile acordului cu lumea 
(condiţiile de adevăr) - relaţiile de reprezentare - 
se anulează reciproc, astfel încât ea nu stă în nici 
o relaţie de reprezentare cu realitatea (adică nu 
spune nimic.). [Cf. 4. 462] 

a = a nu este în acelaşi sens o tautologie precum 

p=) p. 

Faptul că o propoziţie este adevărată nu constă 
în aceea că are o anumită relaţie cu realitatea, ci în 
aceea că ea are într-adevăr o anumită relaţie cu ea. 

i 

Propoziţia falsă şi cea adevărată au, indife¬ 
rent de adevărul sau falsitatea lor, un sens, dar nu 
o semnificaţie. Oare nu aşa stau lucrurile? (Nu 
avem aici o mai bună folosire a termenului „sem¬ 
nificaţie"?) 

S-ar putea spune: de îndată ce îmi sunt date 
subiectul şi predicatul, îmi este dată o relaţie care 
va subzista sau nu între o propoziţie de forma su- 
biect-predicat şi o semnificaţie. De îndată ce 
cunosc doar subiectul şi predicatul, pot şti că există 
acea relaţie care, chiar şi în cazul în care propo¬ 
ziţia de forma subiect-predicat este falsă, reprezintă 
o premisă de neocolit. 

3. 11. 1914 

Pentru ca o stare de lucruri negativă să poată 
exista, trebuie să existe imaginea celei pozitive. 
[Cf. 5.5151] 

Cunoaşterea relaţiei de reprezentare nu are voie 
să se întemeieze decât pe cunoaşterea părţilor com¬ 
ponente ale stării de lucruri atomare! 

S-ar putea atunci spune: cunoaşterea propo¬ 
ziţiei de forma subiect-predicat şi a subiectului şi 
predicatului ne oferă cunoaşterea unei relaţii in¬ 
terne etc.? 

Nici aceasta nu este, strict vorbind, corect, deoa¬ 
rece nu avem nevoie să cunoaştem un anume subiect 
sau predicat. 

E evident că noi percepem propoziţia elemen¬ 
tară ca imagine a unei stări de lucruri atomare. - 
Cum vine asta? [Cf. 4.012] 

Nu trebuie oare ca posibilitatea relaţiei de 
reprezentare să fie dată prin propoziţia însăşîi 
[ 114 ] Propoziţia însăşi desparte ceea ce e congruent 
cu ea de ceea nu e congruent cu ea. 

De exemplu: dacă este dată atât propoziţia cât 
şi congruenţa, atunci propoziţia este adevărată 
dacă starea de lucruri ESTE congruentă cu ea; sau, 
dimpotrivă, dacă sunt date propoziţia şi non-con- 

gruenţa, atunci propoziţia este adevărată dacă starea 
de lucruri nu este congruentă cu ea. 

Dar cum ne sunt date congruenţa sau non-con- 
gruenţa şi alte lucruri asemănătoare? 

Cum îmi poate fi comunicat în cel fel reprezintă 
propoziţia? Sau asta nu îmi poate fi în genere spus? 
Iar dacă aşa stau lucrurile, pot eu să „ftiu“ asta? 
Dacă ar fi să mi se spună, atunci ar trebui ca asta 
să aibă loc printr-o propoziţie; însă ea n-ar putea 
decât să arate. 

Ceea ce poate fi spus îmi poate fi spus printr-o 
propoziţie, prin urmare nimic din ceea ce e necesar 
pentru înţelegerea tuturor propoziţiilor nu poate 
fi spus. 

Acea corelare arbitrară între semn şi ceea ce este 
desemnat, care condiţionează posibilitatea propo¬ 
ziţiilor şi care îmi lipsea în cazul propoziţiilor pe 
deplin generale, se realizează acolo prin semnul 
ce exprimă generalitatea, exact în acelaşi fel în care, 
în cazul propoziţiei elementare, ea se realizează 
prin nume (căci semnul ce exprimă generalitatea 
nu aparţine imaginii.) De aceea am simţit mereu 
că generalitatea îşi face apariţia exact ca un argu¬ 
ment. [Cf. 5.523] 

Nu poate fi negată decât o propoziţie deja con¬ 
stituită. (Acelaşi lucru e valabil şi pentru funcţiile 
ab* [Cf. 4.064 şi 4.0641] 

Propoziţia este imaginea logică a unei stări de 
lucruri. 

Negaţia se referă la sensul deja constituit al 
propoziţiei negate şi nu la modul ei de reprezen¬ 
tare. [Cf. 4.064 şi 4.0641] 

Dacă o imagine reprezintă, în modul deja men¬ 
ţionat, ceva ce nu are loc, aceasta se întâmplă doar 
fiindcă ea reprezintă ceea ce nu este, adică ceea ce 
nu are loc. 

Căci imaginea spune, aşa-zicând, că „nu este 
aşa , iar la întrebarea „cum nu este?“ tocmai pro¬ 
poziţia pozitivă constituie răspunsul. 

S-ar putea spune: negaţia se raportează deja la 
locul logic pe care propoziţia negată îl determină. 
[Cf. 4.0641] 

[115] Numai să nu pierd solul solid pe care am stat 
la un moment dat! 

Propoziţia care neagă determină un alt loc logic 
decât propoziţia negată. [Cf. 4.0641] 

Propoziţia negată nu trage doar linia de gra¬ 
niţă între domeniul negat şi celălalt, ci trimite deja 
la domeniul negat. 


Funcţiile ab sunt funcţii de adevăr (n. ed.). 

Propoziţia care neagă îşi determină locul logic 
cu ajutorul locului logic al propoziţiei negate; ea 
îl descrie pe primul ca stând în afara celui din 
urmă. [Cf. 4.0641] 

Propoziţia este adevărată atunci când există ceea 
ce ea reprezintă. 


4. 11. 1914. 

Cum determină propoziţia locul logic? 

Cum reprezintă imaginea o stare de lucruri? 

Starea de lucruri nu trebuie propriu-zis să fie, 
nu are nevoie să se întâmple într-adevăr. 

Un nume reprezintă un lucru, un altul un alt 
lucru şi sunt ele însele legate între ele; în felul acesta 
întregul - ca o imagine vie - reprezintă starea de 
lucruri. [Cf. 4.0311] 

Legătura logică trebuie desigur să fie posibilă 

între lucrurile ce sunt reprezentate, iar aceasta va 

avea într-adevăr loc întotdeauna când lucrurile 

sunt cu adevărat reprezentate. Trebuie să observăm 

că acea legătură nu este o relaţie, ci doar existenţa 

unei relaţii. 

> 

5. 11. 1914 

Astfel, propoziţia reprezintă starea de lucruri 
aşa-zicând pe cont propriu. 

însă dacă spun: legătura părţilor componente 
ale propoziţiei trebuie să fie posibilă pentru lucru¬ 
rile reprezentate, nu în asta constă întreaga pro¬ 
blemă? Cum poate să fie posibilă o legătură între 
obiecte, atunci când ea nu există? 

Legătura trebuie să fie posibilă, iar asta în¬ 
seamnă: propoziţia şi părţile componente ale stării 
de lucruri trebuie să stea într-o anumită relaţie. 

i 

Prin urmare, pentru ca o propoziţie să repre- 
[116] zinte o stare de lucruri, este necesar doar ca părţile 
sale componente să le reprezinte pe cele ale stării 
de lucruri şi ca acelea să stea într-o legătură care 
este posibilă pentru cele dintâi. 

Semnul propoziţional garantează posibilitatea 
faptului pe care el îl reprezintă (dar nu şi că acel 
fapt se întâmplă într-adevăr), iar acest lucru este 
valabil şi pentru propoziţiile generale. 

Căci, dacă e dat faptul pozitiv (pa, atunci este 
dată şi posibilitatea pentru (x). <px, ~ (3x). (px, ~ 
(pa etc. etc. (Toate constantele logice sunt deja con¬ 
ţinute în propoziţia elementară.) [Cf. 5.47] 

Aşa ia naştere imaginea. — 

Pentru a desemna cu o imagine un loc logic, 

trebuie să ne situăm fată de el într-o modalitate 

> 

de desemnare (cea pozitivă, negativă, etc.) 

S-ar putea de pildă arăta, cu ajutorul unor pă¬ 
puşi care se luptă, cum anume nu trebuie luptat. 

6. 11. 1914 

Iar aici întâlnim exact aceeaşi situaţie ca în cazul 
lui ~ (pa, deşi imaginea se referă la ceea ce nu trebuie 
să se întâmple, în loc să trateze despre ceea ce nu 
se întâmplă. 

Faptul că propoziţia negată poate fi negată din 
nou arată că ceea ce este negat este deja o propo¬ 
ziţie şi nu doar ceva pregătitor pentru o propoziţie. 
[Cf. 4.0641] 

S-ar putea spune oare: aici este imaginea, însă nu 
se poate spune dacă ea corespunde sau nu, înainte 
să ştim ce urmează să fie spus cu ajutorul ei? 

Imaginea trebuie să-şi arunce acum din nou 
umbra peste lume. 


7. 11. 1914 

Locul spaţial şi cel logic îşi corespund în aceea că 
ambele sunt posibilitatea unei existenţe. [Cf. 3.411] 

8. 11. 1914 

Ceea ce poate fi confirmat pe calea experimen¬ 
tului prin propoziţii despre probabilitate nu poate 
fi nicidecum matematică! [Cf. 5.154] 

Propoziţiile de probabilitate sunt extrase ale 
legilor din ştiinţele naturii. [Cf. 5.156] 

[ 117 ] Ele sunt generalizări şi exprimă o cunoaştere 
incompletă a acelor legi. [Cf. 5.156] 

Dacă, de pildă, extrag dintr-o urnă bile negre 
şi bile albe, nu pot spune, înaintea unei anumite 
extrageri, dacă voi lua o bilă albă sau una neagră, 
deoarece nu cunosc destul de exact legile naturii 
ce intră în joc aici; însă ştiu totuşi că, în cazul în 
care avem un număr egal de bile negre şi de bile 
albe, numărul bilelor negre extrase se va apropia, 
pe măsură ce voi continua să extrag, de numărul 
bilelor albe, ceea ce înseamnă că legile naturii le 
cunosc totuşi destul de exact. [Cf. 5.154] 

9. 11. 1914 

Ceea ce cunosc prin propoziţiile de probabi¬ 
litate sunt anumite proprietăţi generale ale pro¬ 
poziţiilor negeneralizate din ştiinţele naturii, ca 

de pildă simetria lor în anumite relaţii şi asimetria 
lor în altele etc. [Cf. 5.156] 

Imagini în care pot fi identificate lucruri dife¬ 
rite 1 şi vederea stărilor de lucruri. [Cf. 5.5423] 
Ceea ce aş numi puternicul meu simţ scolastic 
a fost sursa celor mai de seamă descoperiri pe care 
le-am făcut. 

„Non p“ şi „p“ se contrazic reciproc, nu pot fi 
ambele adevărate; însă le pot rosti pe amândouă, 
amândouă imaginile există. Ele stau alături una 
de alta. 


1. Este folosit aici, în original, cuvântul Vexierbild, 
care înseamnă de obicei „imagine înşelătoare" sau „şa¬ 
radă", una care poate fi descifrată în mai multe feluri. 
Cel mai cunoscut exemplu este acela din Micul prinţ, 
unde desenul copilului - făcut cu intenţia să reprezinte 
„un şarpe boa care a înghiţit o vacă" - este perceput de 
cei mari ca reprezentând o pălărie. în contextul de faţă 
se spune că „vederea stărilor de lucruri" este şi ea plu¬ 
rivocă, fapt ilustrat deopotrivă de enunţul 5. 5423 al 
Tractatus-\Am, care analizează imaginea unui cub ce poate 
fi văzută în două feluri diferite. Wittgenstein va folosi 
şi mai târziu, în scrierile sale, atunci când se ocupă de 
teoria percepţiei, astfel de imagini plurivoce. în Cerce¬ 
tări filozofice (ed. rom. p. 353) apare faimoasa figură care 
pare să fie un cap de raţă sau de iepure, figură menită 
să sugereze faptul că şi expresiile limbajului nostru pot 
fi înţelese, de la caz la caz, într-un mod radical diferit 
(«. trad.). 

Sau, dimpotrivă, „p“ şi „~p“ sunt precum o ima¬ 
gine şi suprafaţa infinită din afara acestei imagini 
(locul logic). 

Spaţiul infinit de dinafară îl pot produce doar 
cu ajutorul imaginii, delimitându-1 cu ajutorul ei. 


10. 11. 1914 

Când spun „p este posibil", înseamnă asta că 
,,«p» are un sens"? 

Vorbeşte acea propoziţie despre limbaj, astfel 
încât pentru sensul ei să fie esenţială existenţa unui 
semn propoziţional («p»)? (Ea ar fi atunci cu totul 
neimportantă.) Insă nu vrea ea oare, dimpotrivă, 
să spună ceea ce „p v ~ p“ arată? 

Nu corespunde oare studiul pe care îl între¬ 
prind asupra limbajului semnelor studiului proce¬ 
selor de gândire pe care filozofii l-au socotit atât 
de esenţial pentru filozofia logicii? — Doar că ei 
s-au încurcat de cele mai multe ori în cercetări psi- 
[118] hologice neesenţiale şi o primejdie analogă există 
şi în cazul metodei mele. [Cf. 4. 1121] 

11. 11. 1914 

Deoarece „a = b“ nu este o propoziţie iar „x = 
y“ nu este o funcţie, de aceea o „clasă x (x = x)“ e 
o absurditate, precum şi aşa-numita clasă nulă. 
(De altfel, întotdeauna a existat sentimentul că 
peste tot unde în construcţii de propoziţii au fost 
luate în ajutor x = x, a = a etc. era vorba, în astfel 
de cazuri, de ieşirea dintr-o dificultate printr-un 
şiredic; ca şi când s-ar spune că „a exista' înseamnă 
„(3x)x =a“.) 

Asta este fals: deoarece definiţia claselor garantează 
ea însăţi existenţa funcţiilor reale. 

Atunci când par să enunţ o funcţie a unei clase 
nule, eu spun că această funcţie a tuturor func¬ 
ţiilor care sunt nule este adevărată - iar acest lucru 
» 

pot să-l spun şi atunci când nici una dintre funcţii 
nu este nulă. 

Este oare x * x. = cpx identic cu 

(x). ~ <px? Cu siguranţă! 

Propoziţia trimite către posibilitatea ca lucrurile 
să stea aşa sau altfel. 

12. 11. 1914 

Negaţia este în acelaşi sens o descriere precum 
propoziţia elementară însăşi. 

S-ar putea spune despre adevărul unei propo¬ 
ziţii că este posibil, despre cel al unei tautologii 
că este sigur, iar despre cel al unei contradicţii 
că este imposibil. Apare aici primul indiciu al sca¬ 
lei de care facem uz în calculul probabilităţilor. 
[Cf. 4.464] 

In tautologie, propoziţia elementară continuă 
desigur să reprezinte prin imagine, însă ea este 
legată cu realitatea atât de lax încât aceasta are o 
libertate nelimitată. Contradicţia reaşează bariere 
înlăuntrul cărora nu poate exista realitate. 

Este ca şi cum constantele logice ar proiecta 
imaginea propoziţiei elementare asupra realită¬ 
ţii - care poate apoi să corespundă sau nu cu aceas¬ 
tă proiecţie. 

[ 119 ] Deşi în propoziţia simplă apar deja toate con¬ 
stantele logice, totuşi în ea trebuie să apară, întreg 
şi nedescompus, şi propriul ei prototip. 

Nu este atunci propoziţia simplă imaginea sau 
mai degrabă propriul prototip care trebuie să apară 
în cuprinsul ei? 

Prototipul acesta nu este atunci o propoziţie 
(însă are înfăţişarea unei propoziţii) şi el ar putea 
corespunde acelei „supoziţii" a lui Frege. 


13. 11. 1914 

Intr-o astfel de muncă merită, mai mult decât 
în altele, ca problemele pe care le considerăm solu¬ 
ţionate să fie din nou privite, din perspective noi, 
ca fiind nesoluţionate. 


14. 11. 1914 

Gândeşte-te la reprezentarea faptelor negative 
prin modele de genul: în felul cutare nu pot sta 
pe şine două trenuri. Propoziţia, imaginea, mode¬ 
lul sunt - în sens negativ - precum un corp solid 
care restrânge libertatea de mişcare a celorlalte, 
iar în sens pozitiv ca un spaţiu înconjurat de sub¬ 
stanţă solidă în care există loc pentru un corp. 

[Cf. 4.463] 

Această reprezentare este foarte clară şi ar trebui 
să ne îndrepte către o soluţie. 


15. 11. 1914 

Proiecţia imaginii asupra realităţii. 
a 

? * realitate 

-i- model (imagine) 

u 

„a 

(Metoda modelelor mecanice a lui Maxwell.) 

[120] A nu te preocupa de ceea ce ai scris cândva! Să 
reîncepi întotdeauna să gândeşti cu prospeţime, 
ca şi cum nimic nu s-ar fi întâmplat! 

Acea umbră pe care imaginea o aruncă asupra 
lumii: cum s-o concep exact? 

Aici e un adânc mister. 

Este misterul negaţiei. Lucrurile nu stau aşa, şi 
totuşi noi putem spune cum anume nu stau ele. - 

Propoziţia este doar descrierea unei stări de lu¬ 
cruri. (însă toate acestea rămân încă la suprafaţă.) 
[Cf. 4.023] 

O singură intuiţie care merge la origine valorea¬ 
ză mai mult decât atâtea altele care rămân undeva 
la mijloc. 

16. 11. 1914 

Introducerea semnului „0“ pentru a face posi¬ 
bilă notaţia decimală: semnificaţia logică a acestui 
procedeu. 

17. 11. 1914 

Presupunând că „<pa“ este adevărat: ce înseamnă 
să spui că ~ (pa este posibil? 

(<pa este echivalent ca semnificaţie cu ~ (~q>a).) 

18. 11. 1914 

E vorba întotdeauna doar de existenta locului 

> 

logic. 

Dar ce anume - la dracu - este acest „loc logic"!? 

19. 11. 1914 

Propoziţia şi coordonatele logice: acesta este 
locul logic. [Cf. 3.411 

20. 11. 1914 

Realitatea {Realităt) care corespunde sensu¬ 
lui propoziţiei nu poate fi totuşi altceva decât păr¬ 
ţile sale componente, deoarece noi nu ştim nimic 
altceva. 

Dacă realitatea rezidă în altceva, atunci, în orice 
caz, acesta nu poate fi nici desemnat, nici exprimat, 
de vreme ce în primul caz ar fi tot o parte compo- 
[121] nentă, iar în al doilea caz expresia ar fi o propoziţie 
pentru care ar continua să existe aceeaşi problemă 
ca şi pentru cea iniţială. 


21. 11. 1914 

Ce ştiu de fapt când înţeleg sensul lui „<pa“, dar 
nu ştiu dacă este adevărată sau falsă? Nu ştiu nimic 
mai mult decât „<pa v ~<pa“; iar asta înseamnă că 
nu ştiu nimic. 

Deoarece realităţile care corespund sensului 

propoziţiei nu sunt decât părţi componente ale 

sale, coordonatele logice, la rândul lor, nu pot avea 

ca referinţă decât acele realităţi. 

> > 

22. 11. 1914 

în acest loc încerc, iarăşi, să exprim ceva ce nu 
poate fi exprimat. 


23. 11. 1914 

Cu toate că propoziţia nu poate trimite decât 
la un loc din spaţiul logic, trebuie totuşi ca prin 
ea să fie dat deja întregul spaţiu logic. - Altminteri, 
o dată cu negaţia, disjuncţia etc. s-ar introduce 
mereu elemente noi - şi anume în coordonare - 
lucru care desigur că nu are voie să se întâmple. 
[Cf. 3.42] 


24. 11. 1914 

Propoziţia şi starea de lucruri se raportează una 
la cealaltă precum măsura de un metru la lungi¬ 
mea ce urmează a fi măsurată. 

Faptul că din propoziţia „(x).<px“ se poate infera 
propoziţia „q>a“ arată în ce fel generalitatea este 
prezentă şi în semnul „(x) .cpx“. 

Iar acelaşi lucru este valabil desigur şi pentru 
semnul care desemnează în genere generalitatea. 

în propoziţie aplicăm un prototip realităţii. 

(De fiecare dată când cercetăm fapte negative, 
senzaţia pe care o avem este că ele presupun exis¬ 
tenţa semnului propoziţional.) 

Oare trebuie neapărat ca semnul propoziţiei nega¬ 
tive să fie construit folosind semnul celei pozitive? 
(Cred că da!) 

Dar oare de ce n-am putea exprima propoziţia 
negativă cu ajutorul unui fapt negativ? Este ca 
[122] şi cum am lua ca obiect de comparaţie, în loc de 
măsura de un metru, spaţiul de dinafara ei. [Cf. 
5.5151] 

Dar cum o contrazice de fapt propoziţia „~p“ 

pe propoziţia „p“? Relaţiile interne ale ambelor 

semne trebuie să însemne contradicţie. 

» 

Trebuie desigur să putem întreba, de fiecare dată 
când avem o propoziţie negativă: cum anume nu 
stau lucrurile; însă răspunsul la această întrebare 
este el însuşi tot o propoziţie. (Această observaţie 
e incompletă.) 


25. 11. 1914 

Orice stare de lucruri negativă care serveşte ca 
semn poate totuşi să existe fără o propoziţie care, 
la rândul ei, să o exprime. 

în cercetarea acestor probleme, ne comportăm 
mereu ca şi cum ele ar fi deja soluţionate, iar iluzia 
aceasta provine din faptul că, adesea, problemele 
se sustrag cu totul privirilor noastre. 

Faptul că „~<pa“ se întâmplă efectiv îl pot vedea 
doar observând pe <px şi pe a. 

întrebarea care se pune aici: este oare faptul 
pozitiv primordial, iar cel negativ secundar, sau 
ambele sunt în mod egal îndreptăţite? Iar dacă este 
aşa, cum stau lucrurile cu faptele p v q, p 13 q etc.; 
nu sunt acestea la fel de îndreptăţite ca ~ p? însă 
nu trebuie oare ca toate faptele să fie la fel de în¬ 
dreptăţite? întrebarea este în fond aceasta: există 
fapte în afara celor pozitive? (Ca atare, e greu să 
nu confunzi ceea ce nu se întâmplă cu ceea ce, în 
loc de asta, se întâmplă.) 

Este clar deci că toate funcţiile ab sunt doar tot 

> 

atâtea metode de măsurare ale realităţii. - Şi cu 
siguranţă că metodele de măsurare prin p şi ~p au 
ceva care le face să stea înaintea celorlalte. - 
Acest dualism al faptelor pozitive şi negative 
nu-mi dă pace. Un astfel de dualism nu poate desi¬ 
gur exista. însă cum să i te sustragi? 

Toate acestea s-ar rezolva de la sine printr-o 
înţelegere a esenţei propoziţiei! 

26. 11. 1914 

Dacă cu privire la un lucru sunt făcute toate 
enunţurile pozitive, prin asta nu sunt făcute şi cele 
negative! Şi în asta stă totul. 

[123] Nu există dualismul dintre pozitiv şi negativ 
de care mă temeam, căci (x).<px etc. etc. nu sunt 
nici negative, nici pozitive. 

De vreme ce propoziţia pozitivă nu trebuie să 
apară în cea negativă, nu trebuie atunci, în orice 
caz, ca prototipul propoziţiei pozitive să apară în 
cea negativă? 

In măsura în care - în orice notaţie posibilă - 
deosebim între ~ aRb şi ~ bRa, noi presupunem 
în fiecare dintre ele o anumită corelare a argumen¬ 
tului şi a locului pentru argument în propoziţia 
negativă; o corelare care constituie, desigur, pro¬ 
totipul propoziţiei pozitive care este negată. 

Nu este atunci acea corelare a părţilor compo¬ 
nente ale propoziţiei, cu care nu este încă spus 
nimic, adevărata imagine cuprinsă în propoziţie? 

Oare neclaritatea pe care o am nu ţine de făptui 
că nu înţeleg esenţa relaţiilor? 

Dar poate fi o imagine negată? Nu. Iar în asta 
constă diferenţa dintre imagine şi propoziţie. Ima¬ 
ginea poate servi drept propoziţie. Insă atunci i 

k adaugă ceva care face ca ea să spună ceva. Pe 
scurt pot nega faptul că imaginea concordă, însă 
imaginea nu o pot nega. 

Prin faptul că părţilor componente ale imagi¬ 
nii le sunt corelate obiecte, prin asta ea reprezintă 
o stare de lucruri şi concordă sau nu concordă. 
(De pildă, o imagine reprezintă interiorul unei 
camere etc.) 


27. 11. 1914 

„~p“ este adevărată, dacă p este falsă. Prin ur¬ 
mare, din propoziţia adevărată „~p“ face parte o 
propoziţie falsă. Dar cum o poate face liniuţa 
să concorde cu realitatea? Desigur, am zis deja că 
nu doar liniuţa face asta, ci tot ceea ce este 
comun diferitelor semne ale negaţiei. Iar ceea ce 
le este comun trebuie să provină în chip evident 
din semnificaţia negaţiei. Şi astfel trebuie ca în sem¬ 
nul negaţiei să se oglindească totuşi propria lui sem¬ 
nificaţie. [Cf. 5.512] 


28. 11. 1914 

Negaţia se unifică cu funcţiile ab ale propozi¬ 
ţiei elementare. Iar funcţiile logice ale propoziţiei 

[124] elementare trebuie, la fel precum toate celelalte, 
să oglindească semnificaţia lor. 


29. 11. 1914 

Funcţia ab nu se opreşte înaintea propoziţiei 
elementare, ci o străbate de la un cap la altul. 

Ceea ce poate fi arătat nu poate fi spus. [4.1212] 

Cred că am putea elimina cu totul semnul 
identităţii din notaţia noastră, iar identitatea să 
o indicăm mereu doar prin identitatea semnelor. 
Desigur, <p(a, a) n-ar mai fi atunci un caz particular 
al lui (x,y). <p(x,y) şi nici (pa unul ai lui (3x). <px.<py. 
Insă, atunci, în loc de <px. <py Z) x y x = y am putea 
scrie pur şi simplu ~ (3x, y).(px.(py. [Cf. 5.53 şi 
5.533] 

Prin această notaţie, pseudo-propoziţia (x)x=a 
sau altele asemănătoare şi-ar pierde orice aparenţă 
de îndreptăţire. [Cf. 5.534] 


1. 12. 1914 

Propoziţia spune, aşa-zicând: această imagine 
nu poate (sau poate) reprezenta în acest fel o stare 
de lucruri. 

2. 12. 1914 

Ceea ce ne interesează este tocmai să stabilim 
ce anume deosebeşte propoziţia de simpla imagine. 


4. 12. 1914 

Să privim de pildă ecuaţia — p = p: ea deter¬ 
mină semnul pentru p cu ajutorul altora, deoarece 
spune că există ceva pe care îl au în comun „p“ 
şi ~ p“. Prin aceasta, semnul primeşte pro¬ 
prietăţi care oglindesc faptul că negaţia dublă este 

o afirmaţie. 

» 


5. 12. 1914 

Cum se face că „p v ~ p“ nu spune nimic? 


6. 12. 1914 

Mecanica newtoniană aduce descrierea lumii 
la o formă unitară. Să ne imaginăm o suprafaţă 
albă pe care ar exista pete neregulate de culoare [125] 
neagră. Vom spune: orice imagine s-ar naşte astfel, 

întotdeauna voi putea face o descriere mai mult 
sau mai puţin aproximativă a ei dacă acopăr supra¬ 
faţa cu o reţea de pătrate suficient de mici, spu¬ 
nând despre fiecare dintre ele că este alb sau negru. 
In acest fel, voi fi adus descrierea suprafeţei la o 
formă unitară. Această formă e una aleasă la întâm¬ 
plare, căci aş fi putut la fel de bine să folosesc o 
reţea cu ochiuri triunghiulare sau hexagonale. Se 
poate chiar ca descrierea cu ajutorul unei reţele 
triunghiulare să fi fost şi mai simplă, ceea ce în¬ 
seamnă că am fi putut descrie mai exact suprafaţa 
cu o reţea de triunghiuri mai mari decât cu o reţea 
de pătrate mai mici (sau invers) etc. Diferitelor 
reţele le corespund diferite sisteme de descriere a 
lumii. Mecanica determină forma descrierii lumii, 
spunând: toate propoziţiile ce descriu lumea tre¬ 
buie să fie obţinute, într-un anumit mod, dintr-un 
număr de propoziţii date - adică din axiomele 
mecanicii. In acest fel, ea furnizează cărămizile 
pentru construcţia edificiului ştiinţei şi spune: orice 
edificiu ai vrea să construieşti, trebuie să îl alcă¬ 
tuieşti cu aceste cărămizi şi numai cu ele. 

La fel cum orice număr trebuie să-l pot scrie 
în sistemul de numere, tot aşa orice propoziţie a 
fizicii trebuie să poată fi scrisă în sistemul meca¬ 
nicii. [Cf. 6.341] 

Iar aici vedem poziţia opusă pe care o au logica 
fi mecanica una în raport cealaltă. 

(Reţeaua am putea-o face şi din alte figuri.) 

Faptul că o imagine precum cea menţionată mai 
sus poate fi descrisă cu ajutorul unei reţele de o 
formă dată nu spune nimic despre imaginea ca 
atare (căci lucrul e valabil pentru orice astfel de 
imagine). însă caracteristic pentru imagine este 
faptul că poate fi descrisă cu ajutorul unei anu¬ 
mite reţele, formată din ochiuri de o anumită mă¬ 
rime. Astfel, faptul că lumea poate fi descrisă prin 
mecanica newtoniană nu spune nimic despre lu¬ 
me; însă ceea ce ne poate spune ceva despre lume 
este faptul că ea poate fi descrisă de către mecanica 
newtoniană tocmai în felul în care este descrisă. 

(Lucru pe care-1 simţeam de multă vreme). - Despre [126] 
lume spune ceva şi faptul că ea poate fi descrisă 
printr-o mecanică într-un mod mai simplu decât 
printr-o alta. 

[Cf. 6.342] 

Mecanica este o încercare de a construi după 
un anumit plan toate propoziţiile de care avem 
nevoie pentru a descrie lumea. (Masele invizibile 
ale lui Hertz.) [Cf. 6.343] 

Masele invizibile ale lui Hertz sunt, după cum 
s-a recunoscut , pseudo-obiecte. 

7. 12. 1914 

Constantele logice ale propoziţiei sunt condi¬ 
ţiile ei de adevăr. 

y 


8. 12. 1914 

In spatele gândurilor noastre, adevărate sau 
false, stă întotdeauna un sol obscur, pe care noi 
abia ulterior îl putem aduce la lumină şi exprima 
ca gând. 


12. 12. 1914 

p. tautologie = p; ceea ce înseamnă că tauto¬ 
logia nu spune nimic! [Cf. 4.465] 


13. 12. 1914 

Oare esenţa negaţiei se epuizează î n faptul că 
este o operaţie care se suprimă pe sine? Ar trebui 
atunci ca x să însemne negaţie, dacă X X P = P 
presupune faptul că x p * p. 

Un lucru e sigur, anume că, după aceste două 
ecuaţii, x nu mai poate exprima afirmaţia! 

Şi oare capacitatea acestor operaţii dea dispă¬ 
rea la un moment dat nu arată că ele sunt de natură 
logică? 


15. 12. 1914 

Este evident că putem introduce orice semn 
vrem noi ca semn scris al funcţiilor ab şi că semnul 
propriu-zis se va forma în mod automat. Ce pro¬ 
prietăţi vor ieşi atunci de la sine la iveală? 

Scheletul logic din jurul imaginii (propoziţiei) 
determină spaţiul logic. [Cf. 3.42] 


16. 12. 1914 

Propoziţia trebuie să străbată întregul spaţiu [127] 
logic. [Cf. 3.42] 


17. 12. 1914 

Semnele pentru funcţiile ab nu sunt mate¬ 
riale, altminteri n-ar putea dispărea. [Cf. 5.44 şi 
5.441] 

18. 12. 1914 

In cazul semnului propoziţional propriu-zis 
trebuie să poată fi distinse exact la fel de multe 
părţi ca şi în starea de lucruri. In asta constă iden¬ 
titatea lor. [Cf. 4.04] 


20. 12. 1914 

în „p“ nu putem recunoaşte nici mai mult şi 
nici mai puţin decât în „~p“. 

Cum poate o stare de lucruri să concorde cu 
„p“ şi să nu concorde cu „~p“? 

S-ar putea întreba şi astfel: dacă, în scopul de 
a mă înţelege cu altcineva, aş inventa Limbajul, 
ce fel de reguli ar trebui să stabilesc împreună cu 
acesta asupra expresiei noastre? 


23. 12.1914 

Iată un exemplu caracteristic pentru teoria sem¬ 
nificaţiei elaborată de mine cu privire la descrierea 
naturii în fizică: cele două teorii ale căldurii, dintre 
care prima concepe căldura ca materie, iar cea de-a 
doua ca mişcare. 

25. 12. 1914 

Propoziţia spune ceva, este identică cu ceva: ea 
are o anumită legătură cu realitatea, oricare ar fi 
aceasta. Iar dacă realitatea este dată şi deopotrivă 
acea relaţie, atunci sensul propoziţiei este cunos¬ 
cut. „p v q“ are o altă relaţie cu realitatea decât 
*p.q“ etc. 

Posibilitatea propoziţiei se bazează desigur pe 
principiul REPREZENTĂRII obiectelor prin semne. 

[Cf. 4.0312] 

în propoziţie avem deci reprezentarea a ceva [128] 
prin altceva. 

Avem însă şi elementul de legătură comun. 

Ideea mea fundamentală este asta: constantele 
logice nu reprezintă. Anume că logica faptelor nu 
poate fi reprezentată. [Cf. 4.0312] 


29. 12. 1914 

în propoziţie, numele reprezintă obiectul. [Cf. 
3.22] 

11. 1. 1915 

O măsură de un metru nu spune că un obiect 
de măsurat ar fi lung de un metru. 

Nici chiar atunci când ştim că ea trebuie să ser¬ 
vească la măsurarea acestui obiect. 

Nu s-ar putea oare întreba astfel: ce trebuie să 
i se mai adauge măsurii de un metru ca ea să enunţe 
ceva despre lungimea obiectului? 

(Măsura de un metru, fără acest adaos, ar fi acea 
„supoziţie". 1 ) 


15. 1. 1915 

Semnul prepoziţional „p v q“ concordă [cu 
realitatea] atunci când p sau q se întâmplă şi, la 
fel, când ambele se întâmplă, altminteri ea nu con¬ 
cordă: asta pare să fie teribil de simplu; şi la fel 
de simplă va fi şi soluţia. 


16. 1. 1915 

Propoziţia este corelată cu o stare de lucruri 
ipotetică. 

1. E vorba de termenul fregean, cf. însemnarea din 
12. 11. 1914 (n. trad.). 

Această stare de lucruri este dată prin interme¬ 
diul unei descrieri. 

Propoziţia este descrierea unei stări de lucruri. 
[Cf. 4.023] 

Aşa cum descrierea unui obiect se face potri¬ 
vit proprietăţilor lui externe, tot aşa propoziţia 
descrie un fapt potrivit proprietăţilor lui interne. 
[Cf. 4.023] 

Descrierea concordă atunci când obiectul are 
proprietăţile enunţate: propoziţia concordă când 
starea de lucruri are proprietăţile interne indicate 
prin intermediul ei. 


17. 1. 1915 

Starea de lucruri p.q cade sub propoziţia „pvq“. 

Cu privire la alegoria reţelei din fizică: deşi [129] 
petele sunt figuri geometrice, totuşi este de la sine 
înţeles că geometria nu ne poate spune nimic despre 
forma şi poziţia lor. Reţeaua însă este pur geo¬ 
metrică, toate însuşirile sale pot fi indicate în mod 
a priori. [Cf. 6.35] 

18. 1. 1915 

Comparaţia între propoziţie şi descriere este pur 
logică şi trebuie de aceea să fie dusă mai departe. 


20. 1. 1915 

Cum anume este expresia „toţi“ un concept logic? 

Cum anume este „toţi“ un concept al formei? 

Cum se face că expresia „toţi“ poate apărea într- 
o propoziţie? 

Căci tocmai acest lucru caracterizează conceptul 
de formă! 

„ Toţi 1 PARE mai apropiat de conţinutul propo¬ 
ziţiei decât de forma ei. 

Toate lucrurile, toate funcţiile, toate relaţiile. 
E ca şi cum „toţi“ ar fi un termen de legătură între 
conceptul de lucru, de funcţie etc. şi lucrul indi¬ 
vidual, funcţia individuală. 

Generalitatea este legată în chip esenţial de FOR¬ 
MA elementară. 

Cuvântul izbăvitor -?! 

21. 1. 1915 

Trecerea de la observarea generală a formei pro¬ 
poziţiei: infinit de dificilă, cumplită. 


22. 1. 1915 

Sarcina mea constă, toată, în a explica esenţa 
propoziţiei. 

Ceea ce înseamnă a preciza esenţa tuturor fap¬ 
telor a căror imagine este propoziţia. 

A preciza esenţa oricărei fiinţe. 

(Iar fiinţă nu înseamnă aici existenţă - căci ar 
fi lipsit de sens.) 


23. 1. 1915 

Negaţia este o operaţie. [Cf. 5.2341] 

O operaţie desemnează o operaţie. 

Cuvântul este o sondă, uneori coboară foarte 
adânc; alteori, mai puţin. 

O operaţie nu asertează desigur nimic, doar 
rezultatul ei o face, iar asta depinde de obiectul ei. 
[Cf. 5.25] 


[130] 

24. 1. 1915 

Pseudo-funcţiile logice sunt operaţii. 

Doar operaţiile pot să dispară! [Cf. 5.254] 

Propoziţia negativă exclude realitatea. 

Cum poate oare logica atotcuprinzătoare, care 
oglindeşte lumea, să se folosească de trucuri şi de 
manipulări aşa de speciale? Numai fiindcă toate 
acestea se leagă într-o reţea infinit de fină, în marea 
oglindă! [Cf. 5.511] 


25. 1. 1915 

Se poate spune şi: ~ p este fals, dacă p este 
adevărat. 


29. 1. 1915 

Limbajul este articulat. [Cf. 3.141] 


7. 2. 1915 

Temele muzicale sunt, într-un anumit sens, pro¬ 
poziţii. Cunoaşterea esenţei logicii va conduce, de 
aceea, către cunoaşterea esenţei muzicii. 



JURNALE 1914-1916 


99 


14. 2. 1915 

Dacă ar exista obiecte matematice - constante 
logice - atunci propoziţia „mănânc 5 prune“ ar 
fi o propoziţie a matematicii. Iar ea nu este nici 
măcar o propoziţie a matematicii aplicate. 

Propoziţia trebuie să descrie în mod complet 
semnificaţia sa. [Cf. 4.023] 


4. 3. 1915 

Melodia este un soi de tautologie, ea este închisă 
in sine însăşi, se satisface pe sine. 


5. 3. 1915 

Omenirea a bănuit întotdeauna că trebuie să [131] 
existe un domeniu de întrebări în care răspunsurile 
se unesc a priori simetric şi într-o configuraţie 
închisă, regulată. [Cf. 5.4541] 

(Cu cât e mai vechi un cuvânt, cu atât răzbate 
mai profund.) 


6. 3. 1915 

Problemele negaţiei, disjuncţiei, ale adevărului 
şi falsităţii - sunt doar reflexe ale unei mari şi unice 

probleme în oglinzile diferit poziţionate, mari şi 
mici, ale filozofiei. 

7. 3. 1915 

Aşa cum ~ ţv etc. este una şi aceeaşi 
funcţie, la fel şi ~ r\ v t \, t) z> t) este una şi aceeaşi 
funcţie - anume cea tautologică. La fel ca celelalte, 
şi ea poate fi cercetată, poate chiar cu folos. 

8. 3. 1915 

Dificultatea mea este doar una - enormă - ce 
ţine de expresie. 

18. 3. 1915 

Este clar că până şi cercetarea cea mai exactă a 
semnului propoziţional nu poate indica ceea ce el 
asertează, ci ceea ce el poate aserta. 

27. 3. 1915 

Legea cauzalităţii nu este o lege, ci forma unei 
legi. [Cf. 6.32] 

29. 3. 1915 

„Legea cauzalităţii'* este un nume pentru un 
gen. Iar aşa cum în mecanică - să spunem - există 
Jegi ale minimului" - precum aceea a minimei 
acţiuni - la fel există în fizică o lege a cauzalităţii, 
o lege de formă cauzală. [Cf. 6.321] 

Tot aşa cum oamenii au avut o bănuială că tre- [132] 
buie să existe o „lege a minimei acţiuni", înainte 
de a şti exact cum suna ea. (Aici, cum se întâmplă 
atât de adesea, ceea ce este a priori se dovedeşte 
a fi ceva pur logic.) [Cf. 6.3211] 


3. 4. 1915 


Propoziţia este o măsură a lumii. 

Aceasta este imaginea unui proces şi ea nu co¬ 
respunde. Cum poate ea atunci să mai fie ima¬ 
ginea acelui proces? 

Că „a“ îl poate reprezenta pe a şi „b“ pe b, dacă 
„a“ stă în relaţia „R“ cu „b“, tocmai în asta rezidă 
acea relaţie internă POTENŢIALĂ pe care o căutăm. 

5.4. 1915 

Propoziţia nu este un amestec de cuvinte. [Cf. 
3.141] 

11. 4. 1915 

Nici melodia nu este un amestec de sunete, aşa 
cum cred toţi cei lipsiţi de simţ muzical. [Cf. 3.141] 


12. 4. 1915 

Dacă pornesc de la esenţa propoziţiei, nu pot 
ajunge la operaţiile logice individuale!!! 


15. 4. 1915 

Pur şi simplu nu pot evidenţia în ce măsură pro¬ 
poziţia este imagine a stării de lucruri! 

Aproape că îmi vine să renunţ la toate aceste 
strădanii. - - 


16. 4. 1915 

Descrierea este, ca să spun aşa, o operaţie a cărei 
bază sunt elementele sale ajutătoare şi al cărei re¬ 
zultat este obiectul descris. 

Semnul „nu“ este clasa tuturor semnelor negaţiei. 

17. 4. 1915 


Universul subiectiv. 

In loc să efectuăm, în propoziţie, operaţiile lo¬ 
gice pe fragmentele de propoziţie din interiorul 
ei, putem să le corelăm anumite semne înlocuitoare 
fi să operăm cu ele. Unei propoziţii-imagine îi este 
corelată imaginea unei constelaţii de semne înlo¬ 
cuitoare care stă într-o legătură cât se poate de 
complicată cu ea. 

(aRb, cSd, (pe) ((pvq).r: n> q.r. =.pvr) 

P q r 


18.4. 1915 

Pentru operaţia negaţiei, trecerea de la p la 
~ p nu este caracteristică. (Cea mai bună dova¬ 
dă: ea duce şi de la ~ p la p.)-. 


19.4. 1915 

Ceea ce se oglindeşte în limbaj nu pot exprima 
cu ajutorul lui. [Cf. 4.121] 


[ 133 ] 

23. 4. 1915 

Noi nu credem a priori într-o lege a conservării, 
ci cunoaştem a priori posibilitatea formei ei logice. 
[6.33] 

Toate acele propoziţii care sunt certe în mod 
a priori, precum principiul raţiunii suficiente, al 
continuităţii în natură, etc., etc., toate acestea sunt 
intuiţii a priori cu privire la formele posibile ale 
propoziţiilor ştiinţei. [Cf. 6.34] 

„Deviza lui Occam“ nu este, desigur, o regulă 
arbitrară sau una justificată prin succesul ei practic. 
Ea afirmă că semnele care nu sunt necesare nu 
semnifică nimic. [Cf. 5.47321] 

Este clar că semnele care îndeplinesc acelaşi 
scop sunt identice din punct de vedere logic. Logi¬ 
cul pur este tocmai ceea ce toate acestea pot realiza. 
[Cf. 5.47321] 


24. 4. 1915 

în logică (matematică), procesul şi rezultatul 
sunt echivalente. (De aceea nu există surprize.) 
[6.1261] 

25. 4. 1915 

Deoarece limbajul stă în anumite relaţii interne D34] 
cu lumea, el şi relaţiile acestea determină posibi¬ 
litatea logică a faptelor. Dacă avem un semn cu 
semnificaţie, atunci trebuie ca el să stea într-o anu¬ 
mită relaţie internă cu o configuraţie. Semnul şi 
relaţia determină în chip univoc forma logică a ceea 
ce este desemnat. 

Insă nu poate un aşa-zis lucru, oricare ar fi ei, 
să fie corelat cu un altul intr-un ul şi acelaşi fel? 

Este clar, de pildă, că noi percepem cuvintele 
limbajului ca unităţi logic echivalente unele cu 
altele şi că le folosim ca atare. 

întotdeauna pare că ar exista ceva care ar putea 
fi privit ca lucru şi că ar exista, pe de altă parte, lu¬ 
cruri simple reale. 

Este clar: nici o linie trasă cu creionul şi nici un 
vapor cu aburi nu sunt simple: există într-adevăr 
între cele două o echivalenţă logică? 

„Legile“, precum principiul raţiunii suficiente 
etc. tratează despre reţea şi nu despre ceea ce 
reţeaua descrie. [Cf. 6.35] 

26. 4. 1915 

Prin intermediul generalităţii, propoziţiile folo¬ 
site în mod obişnuit trebuie să-şi primească chipul 
lor simplu. 

Trebuie să ne dăm seama cum anume se îngri¬ 
jeşte de el însuşi limbajul. 

Propoziţia care se referă la un „complex“ stă 
într-o relaţie internă cu propoziţia care se referă 
la o parte componentă a acestuia. [Cf. 3.24] 


27. 4. 1915 

Libertatea voinţei constă în faptul că evenimen¬ 
tele din viitor nu pot fi CUNOSCUTE acum. Le-am 
putea cunoaşte numai în cazul în care cauzalitatea 
ar fi o necesitate LĂUNTRICĂ - precum aceea a 
inferenţei logice. - Corelaţia dintre cunoaştere şi 
ceea ce este cunoscut este aceea a necesităţii logice. 
[Cf. 5.1362] 

Nu am voie să mă văd silit să-mi fac griji în 
legătură cu limbajul. 

Lipsa corespondenţei este asemenea lipsei 

identităţii. 

» 

28. 4. 1915 

Operaţia negaţiei nu constă, să zicem, în a aşeza [ 135 ] 
semnul ~ în faţa a ceva, ci e constituită de clasa 
tuturor operaţiilor prin care se realizează negaţia. 

Atunci ce fel de proprietăţi are de fapt această 
operaţie ideală a negaţiei? 

Cum anume se arată faptul că două enunţuri 
se împacă unul cu altul? 

Dacă în p v q îl punem pe p în locul lui q, enun¬ 
ţul îl priveşte atunci pe p! 

Oare semnul p.q face şi el parte dintre acele 
semne care îl afirmă pe p? - Este p unul dintre 
semnele pentru p vq? 

Se poate oare spune astfel?: toate semnele care 
nu îl afirmă pe p nu sunt afirmate de p şi nu îl 
conţin pe p ca tautologie sau contradicţie, toate 
aceste semne îl neagă pe p. 


29. 4. 1915 

Asta înseamnă: toate semnele care depind de 
p şi care nici nu-1 afirmă şi nici nu sunt afirmate 
de către p. 

30. 4. 1915 

Apariţia unei operaţii nu poate, desigur , să în¬ 
semne singură nimic. 

p este afirmat de toate propoziţiile din care el 
decurge. [Cf. 5.124] 

Orice propoziţie care contrazice p o şi neagă. 
[Cf. 5.1241] 


1. 5. 1915 

Faptul că p. - p este o contradicţie arată că ~ 
p contrazice p. [Cf. 6.1201] 

Scepticismul nu este de necombătut, ci în mod 
evident un nonsens , dacă vrea să formuleze o îndo¬ 
ială acolo unde nu poate fi pusă vreo întrebare. 
[Cf. 6.51] 

îndoiala poate exista doar acolo unde există o 
întrebare; o întrebare doar acolo unde există un 
răspuns, iar acesta doar acolo unde se poate spune 
ceva. [Cf. 6.51] 

Toate teoriile care afirmă „ Trebuie ca lucrurile 
să stea totuşi aşa, altminteri n-am putea filozofa" 
sau „altminteri n-am putea trăi" etc. etc. trebuie, 
desigur, să dispară. 

Metoda mea nu este aceea de a separa ceea ce 
este dur de ceea ce e moale, ci de a vedea duritatea 
a ceea ce este moale. 

Pentru filozof, arta cea mai mare este de a nu [ 136 ] 
ajunge să se ocupe cu întrebări care nu îl privesc. 

Metoda lui Russell din Scientific Method in Phi- 
losophy reprezintă un regres faţă de metoda din 
fizică. 


2. 5. 1915 

Clasa tuturor semnelor care afirmă atât p cât 
şi q este semnul pentru p.q. Clasa tuturor sem¬ 
nelor care nu afirmă nici pe p nici pe q este pro¬ 
poziţia „p v q“. [Cf. 5.513] 


3. 5. 1915 

Nu se poate spune că atât tautologia cât şi con¬ 
tradicţia nu spun nimic în sensul că ar reprezenta 
punctul zero pe scala propoziţiilor. Căci ele sunt, 
cel puţin, poli opuşi. 

Se poate spune: două propoziţii sunt opuse una 
celeilalte dacă nu există nici un semn care să le 
afirme pe amândouă — ceea ce înseamnă de fapt: 
dacă nu au un termen comun. [Cf. 5.1241] 

Ne reprezentăm deci propoziţiile drept clase de 
semne - propoziţiile „p“ şi „q“ au în comun ter¬ 
menul „p.q“ - iar două propoziţii sunt opuse una 
alteia când stau cu totul una în afara celeilalte. 
[Cf. 5.513] 


4. 5. 1915 

Aşa-numita lege a inducţiei nu poate fi în nici 
un caz o lege logică, deoarece ea este în chip evi¬ 
dent o propoziţie. [Cf. 6.31] 

Clasa tuturor propoziţiilor de forma Fx este 
propoziţia x(<px). 


5. 5. 1915 

Există o formă generală a propoziţiei? 

Da, dacă prin asta înţelegem „constanta logică"! 
[Cf. 5.47] 

Din nou pare să aibă un sens întrebarea: „există 
lucruri simple?" Şi totuşi această întrebare trebuie 
să fie lipsită de sens! - 

6. 5. 1915 

In zadar ne-am strădui să exprimăm, folosind 
semnele scrierii conceptuale, pseudo-propoziţia 
„există lucruri simple? 

E clar totuşi că am în faţă un concept al lucru- [137] 
lui, al corelării simple când mă gândesc la toate 
acestea. 

însă cum îmi reprezint ceea ce este simplu? Căci, 
întotdeauna, nu pot spune decât că ,,«x» are semni¬ 
ficaţie". Aici e un mare mister! 

> 

Ca exemple pentru ceea ce este simplu mă gân¬ 
desc totdeauna la punctele din imaginea vizuală. 

(Tot aşa cum tipice pentru „obiectele compuse" 
îmi par întotdeauna părţile imaginii vizuale.) 

7. 5. 1915 

Este oare compunerea spaţială şi o compunere 
logică? Se pare totuşi că da! 

însă din ce anume se compune de pildă o parte 
a imaginii mele vizuale care are aceeaşi culoare? 

Din minima sensibilii. Cum ar trebui atunci 
determinat locul unei asemenea părţi? 

Chiar dacă propoziţiile folosite de noi conţin, 
toate, generalizări, totuşi în ele trebuie să apară proto¬ 
tipurile părţilor componente ale cazurilor lor particu¬ 
lare. Rămâne deci întrebarea cum ajungem la acestea. 


8. 5. 1915 

Faptul că nu există semne pentru un anumit 
prototip nu arată nicidecum că prototipul acela 
nu există. Reprezentarea cu ajutorul unui limbaj 
al semnelor nu se realizează prin faptul că semnul 
unui prototip stă pentru un obiect al aceluiaşi 
prototip. Semnul şi relaţia internă cu ceea ce este 
desemnat determină prototipul acesta; aşa cum 
coordonatele de bază şi ordonatele 1 2 determină punc¬ 
tele unei figuri. 

1. In epistemologia modernă este presupusă de către 
empirişti existenţa acestor minima sensibilia, „obiectele 
cele mai mici care pot fi percepute", ca fundament al 
cunoaşterii. Conceptul apare la Hume (Tratat despre 
natura umană, 1739-1740) ca alternativă la conceptul 
de divizibilitate infinită (n. trad.). 

2. Potrivit DEX, o ordonată este „a doua coordonată 
a unui punct în sistemul rectangular de coordonate din 
plan sau din spaţiu" (n. trad.). 

9. 5. 1915 

O întrebare: putem oare, în LOGICA, să o scoa¬ 
tem la capăt fără obiecte simple? 

Sunt posibile, în mod evident, propoziţii care 

nu conţin semne simple, adică semne care să aibă 

în chip nemijlocit o semnificaţie. Acestea sunt în- 

tr-adevăr propoziţii care au un sens, iar definiţiile 

părţilor lor componente nu trebuie neapărat să le 

însoţească. 

> 

Este totuşi clar că părţile componente al propo¬ 
ziţiilor noastre pot fi şi trebuie descompuse cu [138] 
ajutorul definiţiilor, dacă vrem să pătrundem până 
la structura autentică a propoziţiei. Există, în orice 
caz, un proces al analizei. Şi atunci nu ne putem 
întreba dacă acest proces cunoaşte undeva un sfâr¬ 
şit? Iar dacă da, atunci care este acest sfârşit? 

Dacă e adevărat că orice semn definit desem¬ 
nează via definiţia sa, atunci trebuie ca lanţul defi- 
niţiilor să aibă totuşi un sfârşit. [Cf. 3.261] 

Propoziţia care a fost descompusă vorbeşte despre 
mai multe decât cea care n-a fost descompusă. 

Descompunerea face propoziţia mai complicată 

decât era înainte; însă nu poate şi nici nu are voie 

s-o facă mai complicată decât era de la bun început 

semnificaţia sa. 

) 

Atunci când propoziţia este la fel de complexă 
precum semnificaţia sa, atunci ea este pe de-a-ntre- 
gul descompusă. 

Semnificaţia propoziţiilor noastre nu este însă 
infinit de complicată. 

Propoziţia este imaginea unui fapt. Pot schiţa 
diferite imagini ale unui fapt. (La aceasta îmi ser¬ 
vesc operaţiile logice.) Insă ceea ce este caracte¬ 
ristic pentru acest fapt în imaginile respective va 
coincide peste tot şi nu va depinde de mine. 

O dată cu clasa de semne a propoziţiei „p“ este 
deja dată clasa de semne a propoziţiei p“ etc. 
etc. Aşa cum şi trebuie de altfel să fie. 

Insă nu presupune aceasta că ne este dată clasa 
tuturor propoziţiilor? Şi cum ajungem la ecd 


11. 5. 1915 

Este oare suma logică a două tautologii o tauto¬ 
logie în primul sens? Există cu adevărat dualitatea: 
tautologie - contradicţie? 

Ceea ce este simplu ESTE chiar elementul cel 
mai simplu pe care îl cunoaştem. - Cel mai simplu 
element până la care poate pătrunde analiza noas¬ 
tră. - el n-are nevoie să apară decât ca prototip, 



JURNALE 1914-1916 


115 


ca variabilă în propoziţiile noastre - acesta este ele¬ 
mentul cel mai simplu pe care-1 tot avem în vedere 
şi-l căutăm. 


12. 5. 1915 

Conceptul general al reprezentării prin imagine 
şi acela al coordonatelor. 

Admiţând că expresia (3x)x = x“ ar fi o pro- [139] 
poziţie, anume „Nu există lucruri“, atunci ar trebui 
să ne mire foarte tare faptul că, pentru a exprima 
această propoziţie prin simboluri, trebuie să folo¬ 
sim o relaţie (=) despre care în ea, în propoziţie, 
nu este vorba câtuşi de puţin. 


13. 5. 1915 

O manipulare logică cu totul specială, personi¬ 
ficarea timpului! 

Numai să nu strângem nodul înainte de a fi 
siguri că am dat de adevăratul capăt. 

Am putea oare să considerăm un fragment de 
spaţiu drept un lucru? E evident că, într-un anu¬ 
mit sens, noi facem asta mereu, atunci când vor¬ 
bim despre lucruri întinse în spaţiu. 

Se pare aşadar - cel puţin atât cât pot vedea 
eu - că eliminarea numelor cu ajutorul definiţiilor 
nu realizează nimic: obiectele spaţiale complexe, 
de pildă, îmi par, într-un anumit sens, a fi în chip 
esenţial lucruri - le văd, ca să spun aşa, ca lu¬ 
cruri. — Iar desemnarea lor cu ajutorul numelor 
pare să fie mai mult decât un truc lingvistic. Obiec¬ 
tele spaţiale compuse de pildă - apar - după cum 
se pare — într-adevăr ca lucruri. 

Insă ce înseamnă toate astea? 
înseamnă, în orice caz, că noi desemnăm cu 
totul instinctiv acele obiecte cu ajutorul nume¬ 
lor. — 


14. 5. 1915 

Limbajul este o parte a organismului nostru 
şi cu nimic mai puţin complicat decât acesta. 
[Cf. 4.002] 

Vechea problemă a complexului şi a faptului. 


15. 5. 1915 

Teoria complexelor se exprimă prin propoziţii 
ca aceasta: „Dacă o propoziţie este adevărată, atunci 

aistă ceva"; pare să fie o diferenţă între faptul pe 
care îl exprimă propoziţia: a stă în relaţia R cu b 
şi complexul: a în relaţia R cu b, care este tocmai 
ceea ce „există", dacă propoziţia respectivă e ade¬ 
vărată. Se pare că am putea desemna acest ceva, 
şi anume printr-un „semn compus" propriu-zis. - 
Sentimentele care se exprimă în aceste propoziţii 
sunt cu totul naturale şi nefalsificate; deci trebuie 
ca un adevăr să stea la baza lor. Dar care? 

Ce anume ţine de viaţa mea? 

Atât este clar, că un complex poate fi dat numai 
prin descrierea lui; iar această descriere va fi corectă 
sau greşită. [Cf. 3.24] 

Propoziţia în care e vorba de un complex, în 
caz că acesta nu există, nu va fi un nonsens, ci pur 
şi simplu o propoziţie falsă. [Cf. 3.24] 


16. 5. 1915 

Atunci când văd spaţiul, văd toate punctele sale? 

Nu putem reprezenta prin limbaj ceva ce „con¬ 
trazice logica", tot aşa cum, în geometrie, nu putem 
reprezenta, prin coordonatele ei, o figură ce contra¬ 
zice legile spaţiului sau să dăm coordonatele unui 
punct care nu există. [Cf. 3.032] 


[140] 

Dacă ar exista propoziţii care să aserteze exis¬ 
tenţa prototipurilor, atunci acestea ar fi unice şi 
un soi de „propoziţii logice 11 , iar numărul lor i-ar 
conferi logicii o realitate imposibilă. Ar exista coor¬ 
donare în logică. 


18. 5. 1915 

Posibilitatea tuturor analogiilor, a ceea ce face 
ca exprimările noastre să fie imagini, rezidă în logica 
reprezentării. [Cf. 4.015] 


19. 5. 1915 

Am putea să concepem ca lucru chiar un corp 
aflat în mişcare, şi anume împreună cu mişcarea sa. 
Astfel, învârtindu-se în jurul pământului, luna se 
învârte în jurul soarelui. Aici pare să fie clar că rei¬ 
ficarea pe care o facem nu este altceva decât o ma¬ 
nipulare logică - iar faptul că e posibilă se poate 
dovedi, de altfel, cât se poate de plin de însemnătate. 

Sau să privim reificări precum: o melodie, o 
propoziţie rostită. — 

Când spun „«x» are semnificaţie", simt eu oare 
[141] că „este imposibil ca «x» să semnifice acest cuţit 

sau această scrisoare 11 ? Nicidecum. Ba chiar dim¬ 
potrivă. 


20. 5. 1915 

Un complex este pur şi simplu un lucru! 


21. 5. 1915 

Noi putem, ce-i drept, să reprezentăm în spa¬ 
ţiu o stare de fapt care ar contrazice legile fizi¬ 
cii, dar nu una ce ar contraveni legilor geometriei. 
[Cf. 3.0321] 


22. 5. 1915 

Notaţia matematică a şirurilor infinite, precum 
„1+ |y+^y + ..cu puncte de suspensie este un exem¬ 
plu pentru acea generalitate extinsă. Este dată o lege, 
iar termenii pe care îi scriem servesc ca ilustrare. 
Astfel, în loc de (x)fx s-ar putea scrie „fx.fy. 
Complexe spaţiale şi temporale. 

23. 5. 1915 

Limitele limbajului meu semnifică limitele lumii 
mele. [5.6] 

Există într-adevăr doar un suflet al lumii, pe 
care eu, de preferinţă, îl numesc sufletul meu şi sub 
forma căruia, exclusiv, eu concep ceea ce numesc 

sufletul celorlalţi. 

» 

Observaţia de mai sus ne oferă cheia spre a decide 
în ce măsură solipsismul este un adevăr. [Cf. 5.62] 

De multă vreme mi-a venit în minte că aş putea 
scrie o carte intitulată „Ce fel de lume am găsit“ 
[Cf. 5.631] 

Dar oare nu avem pur şi simplu sentimentul 
că există o relaţie simplă, sentiment care pare, în¬ 
totdeauna, să constituie temeiul principal pentru 
a presupune „obiectele simple 11 ? Şi nu avem oare 
acelaşi sentiment când ne gândim la relaţia dintre 
nume şi obiectul complex? 

Să presupunem că obiectul complex ar fi această 
carte şi l-am numi „A“. Apariţia lui „A“ în propo¬ 
ziţie arată atunci apariţia cărţii în faptul ca atare. 
Prin analiză, ceva nu este descompus în mod arbitrar, 
în aşa fel încât rezultatul descompunerii sale să fie 
[142] unul cu totul diferit în fiecare structură propozi¬ 
ţională. [Cf. 3.3442] 

La fel precum apariţia unui nume pentru lucru 
în diferite propoziţii, tot aşa apariţia numelui pen¬ 
tru obiecte compuse arată că o formă şi un con¬ 
ţinut au ceva în comun. 

Cu toate acestea, starea de lucruri infinit de com¬ 
plexă pare să fie o absurditate! 

Insă pare sigur şi că existenţa obiectelor simple 

noi nu o deducem din existenta anumitor obiecte 

> 

simple, ci mai degrabă ca rezultat final al unei 
analize - prin descriere, ca să spunem aşa - adică 
printr-un proces care ne conduce până la ele. 

De aceea, dacă o expresie anume este un non¬ 
sens, ea poate fi folosită mai departe - vezi obser¬ 
vaţia de mai sus. 

) 

în cartea intitulată „Lumea pe care am aflat-o“ 
ar trebui să relatez şi despre trupul meu şi să spun 
care membre sunt supuse voinţei mele etc.; aceasta 
este o metodă pentru a izola subiectul sau mai de¬ 
grabă pentru a arăta că, într-un sens important, 
nu există subiect: anume că numai despre el nu 
ar putea să fie vorba în această carte. [Cf. 5.631] 


24. 5. 1915 

Dacă, de asemenea, obiectele simple nu le cunoaş¬ 
tem prin intuiţie, obiectele complexe le cunoaştem 

prin intuiţie şi ştim, din intuiţie, că sunt com¬ 
plexe. — Ştim şi că ele trebuie să fie compuse, în 
cele din urmă, din lucruri simple? 

Extragem de pildă din câmpul nostru vizual o 
parte şi vedem că ea este încă complexă şi că o parte 
din această parte este la rândul ei complexă, însă 
este ceva mai simplă, ş.a.m.d. — 

Oare poate fi gândită situaţia în care vedem - 
de pildă - că toate punctele de pe o suprafaţă sunt 
galbene , Iară să vedem măcar un singur punct de 
pe această suprafaţă? Aproape că aşa pare. 

Naşterea problemelor: o tensiune apăsătoare, 
care la un moment dat se concentrează într-o în¬ 
trebare şi se obiectivează. 

Cum am descrie, de pildă, o suprafaţă acoperită 
uniform cu albastru? 


25. 5. 1915 

[143] Ne apare într-adevăr ca fiind de nedescompus 
imaginea vizuală a unui minimum visibile 1 ? Tot 
ceea ce are întindere poate fi descompus. Există 
oare părţi în imaginea noastră vizuală care nu au 
întindere? Cumva stelele fixe? - 

1. Vizibilitatea minimă a unui obiect, limita vizi¬ 
bilităţii sale (n. trad.). 



JURNALE 1914-1916 


123 


Pornirea către mistic provine din nesatisface- 
rea dorinţelor noastre prin ştiinţă. Simţim că şi 
atunci când toate problemele ştiinţifice posibile ar 
primi vreun răspuns, problema noastră nu e câtuşi 
de puţin atinsă. Desigur că în acest caz nu mai 
rămâne nici o întrebare; şi tocmai acesta este răs¬ 
punsul. [Cf. 6.52] 

Tautologia este afirmată de orice propoziţie; con¬ 
tradicţia este negată de oricare. (Am putea anexa 
fiecăreia dintre propoziţii, cu ajutorul lui „şi“, o 
tautologie oarecare, fără a-i schimba sensul, şi, la 
fel, i-am putea anexa negarea unei contradicţii.) 

Iar „fără a-i schimba sensul" înseamnă: fără a 
schimba ceea ce este esenţial în semnul însuşi. Căci: 
nu putem schimba semnul fără a schimba şi sensul 
său. [Cf. 4.465] 

„aRa“ trebuie să aibă sens, dacă „aRb“ are sens. 


26. 5. 1915 

Dar cum să explic acum esenţa generală a pro¬ 
poziţiei ? Putem spune desigur: tot ceea ce se în¬ 
tâmplă (sau, dimpotrivă, nu se întâmplă) poate 
fi reprezentat ca imagine printr-o propoziţie. Insă 

apare aici expresia „a se întâmpla"! Ea este la fel 
de problematică. 

Opusul propoziţiei îl constituie obiectele. 
Obiectele pot doar să le numesc. Semnele stau 
pentru ele. [Cf. 3.221] 


27. 5. 1915 

Pot doar vorbi despre ele, nu pot spune ce sunt 
ele. [Cf. 3.221] 

„Insă n-ar trebui să existe ceva care să nu poată 
fi exprimat printr-o propoziţie (şi care, de aseme¬ 
nea, să nu fie un obiect)?" Acest lucru n-ar putea 
fi pur şi simplu exprimat cu ajutorul limbajului ; 
şi, de asemenea, cu privire la el nici nu ne-am putea 
întreba. 

Cum, dacă există ceva dincolo de fapte ? Ceva 
ce propoziţiile noastre nu pot exprima? Insă aici 
[144] avem de pildă lucrurile şi nu simţim nici cea mai 
mică nevoie să le exprimăm în propoziţii. 

Ceea ce nu poate fi exprimat, noi nici nu ex¬ 
primăm -. Şi atunci cum să ne întrebăm dacă poate 
fi exprimat ACEL CEVA care nu poate fi exprimat? 

Nu există un domeniu dincolo de fapte? 

28. 5. 1915 

„Semn compus“ şi „propoziţie" sunt expresii 
echivalente. 

Este oare o tautologie dacă spunem: limbajul 
este compus din propoziţii? 

Se pare că da. 


29. 5. 1915. 

Insă limbajul este oare unicul limbaj? 

De ce n-ar exista un mod de expresie cu aju¬ 
torul căruia să pot vorbi despre limbaj, în aşa fel 
încât acesta să îmi poată apărea în coordonare cu 
altceva? 

Să presupunem că muzica ar fi un astfel de mod 
de expresie. In cazul acesta, e în orice caz carac¬ 
teristic pentru ştiinţă faptul că în cuprinsul ei nu 
apare nici măcar o singură temă muzicală. 

Eu însumi pun aici pe hârtie doar propoziţii. 
De ce asta? 

Cum este limbajul unic? 


30. 5. 1915 

Cuvintele sunt ca o pojghiţă deasupra unei ape 
adânci. 

Este clar că se reduce la acelaşi lucru a întreba 
ce anume este o propoziţie şi a întreba ce anume 
este un fapt — sau un complex. 

Şi de ce să nu spunem: „Există complexe; pot 
fi numite cu ajutorul numelor sau pot fi repre¬ 
zentate ca imagini cu ajutorul propoziţiilor?" 

Numele unui complex funcţionează în propo¬ 
ziţie precum numele unui obiect, pe care îl cunosc 
doar printr-o descriere. — Ca descriere funcţionează 
propoziţia care îl reprezintă prin imagine. 

însă dacă există obiecte simple, este oare corect 
să numim „nume" semnele lor şi celelalte semne? 

Sau numele este, aşa-zicând, un concept logic? 

[145] „El caracterizează coeziunea dintre o formă şi 

un conţinut". — 

» 

Numele unui complex desemnează într-un cu 
totul alt fel şi se supune unor cu totul alte legi 
sintactice, după cum este structura acestuia. 

Greşeala pe care o implică această concepţie 
trebuie să constea în faptul că ea, pe de o parte, 
pune în opoziţie obiecte complexe şi obiecte 
simple iar, pe de altă parte, le tratează ca fiind 
înrudite. 

Şi totuşi: părţile componente şi complexul par să 
fie înrudite şi totodată opuse! 

(Precum harta unui oraş şi harta unei ţări, care, 
aflate în faţa noastră, au aceeaşi mărime, dar sunt 
realizate la scară diferită.) 

De aici provine sentimentul că „tuturor celor 
pe care le văd - peisajului acesta, dar şi sporilor 
care zboară prin aer - le pot corela nume; într- 
adevăr, ce altceva mi-ar putea numi numele, dacă 
nu pe acestea 1 ?! 

Numele caracterizează coeziunea dintre o 
formă şi un conţinut. - Ele caracterizează, abia o 
dată cu aplicarea lor sintactică, o anumită formă 
logică. [Cf. 3.327] 


31. 5. 1915 

Prin descrierea lumii cu ajutorul numelor nu 
putem realiza mai mult decât prin descrierea gene¬ 
rală a lumii!!! 

Am putea-o scoate la capăt fără nume? Nu, 
totuşi. 

Numele sunt necesare pentru un enunţ privi¬ 
tor la faptul că acest lucru deţine cutare proprie¬ 
tate etc. 

Ele fac legătura între forma propoziţiei şi obiec¬ 
tele cu totul determinate. 

Iar dacă descrierea generală a lumii e precum 
un şablon aplicat lumii, numele vin să îl ţintuiască 
de ea, făcându-1 să se acopere cu ea pretutindeni. 


1. 6. 1915 

Marea problemă în jurul căreia gravitează tot 
ceea ce scriu este aceasta: există o ordine a priori 
a lumii, iar dacă da, în ce constă ea? 

Priveşti în interiorul unui nor de ceaţă şi îţi 
[ 146 ] spui, de aceea, că ţinta este aproape. însă ceaţa se 
năruie şi ţinta nu se vede încă. 


2. 6. 1915 

Spuneam: „O tautologie este afirmată de orice 
propoziţie"; însă prin asta încă nu am spus de ce 
anume ea nu este o propoziţie. Dar s-a spus oare 
prin asta de ce o propoziţie nu poate fi afirmată 
de p ţi de ~ p? 

De fapt, teoria mea nu scoate în evidenţă faptul 
că propoziţia trebuie să aibă doi poli. 

Ar trebui acum să aflu, în limbajul teoriei mele, 
o expresie pentru CÂT DE MULT spune o propoziţie. 

Şi ar trebui să reiasă atunci tocmai faptul că tau¬ 
tologiile nu spun NIMIC. 

Dar cum poate fi aflată măsura pentru cât de 
mult se spune? 

Ea există în orice caz; iar teoriile noastre trebuie 
să o poată exprima. 


3. 6. 1913 

S-ar putea spune desigur: acea propoziţie din 
care decurge cel mai mult spune cel mai mult. 

S-ar putea spune oare: „din care decurg cele mai 
multe propoziţii, independente unele de altele 11 ? 

Dar nu merge şi aşa: dacă p decurge din q, însă 
nu şi q din p, atunci spune q mai mult decât p? 

Dintr-o tautologie nu decurge însă absolut 
nimic. — Ea decurge însă din orice propoziţie. 
[Cf. 5.142] 

Analogul e valabil şi pentru contrariul său. 

Dar cum! N-ar fi atunci contradicţia propoziţia 
care spune cel mai mult? Din „p. ~ p“ nu decurge 
doar „p“, ci şi „~p“! Din ele decurge orice propo¬ 
ziţie şi ele nu decurg din nici una!? însă dintr-o 
contradicţie nu pot totuşi să inferez nimic, tocmai 
fiindcă este o contradicţie! 

însă dacă contradicţia este clasa tuturor pro¬ 
poziţiilor , atunci tautologia este elementul comun 
al tuturor claselor de propoziţii care nu au nimic 
în comun una cu alta şi dispare cu totul. [Cf. 

5.143] 

„p v ~ p“ ar fi atunci doar în aparenţă un semn. 
în realitate, însă, este dizolvarea propoziţiei. 

[147] Tautologia, am putea spune, dispare înăuntrul 
tuturor propoziţiilor, contradicţia în afara tuturor 
propoziţiilor. [Cf. 5.143] 

în toate aceste consideraţii se pare că pornesc în¬ 
totdeauna, fără să ştiu, de la propoziţia elementară. 

Contradicţia este limita exterioară a propozi¬ 
ţiilor; nici o propoziţie nu o afirmă. Tautologia este 
punctul lipsit de substanţă din centrul lor. (Punc¬ 
tul din mijlocul unei suprafeţe circulare ar putea 
fi conceput drept limita ei interioară.) [Cf. 5.143] 
(De altfel, cuvântul izbăvitor încă nu a fost 
rostit aici.) 

Adiţia logică şi produsul logic pot fi, aici, foarte 
lesne confundate una cu alta. 

Ajungem, ce-i drept, la rezultatul aparent ciudat 
că două propoziţii trebuie să aibă ceva în comun 
pentru a putea fi afirmate de o propoziţie. 

(însă şi apartenenţa la o clasă este ceva pe care 
propoziţiile trebuie să-l poată avea în comun .) 

(în acest punct există încă o hotărâtă şi hotărâ¬ 
toare neclaritate în teoria mea. De aici un anumit 
sentiment de insatisfacţie!) 


4. 6. 1915 

„p . q“ are sens doar dacă „p v q“ are sens. 


5. 6. 1915 

„p.q“ afirmă „p“ şi „q“. Asta nu înseamnă însă 
că „p.q“ este componenta comună lui „p“ şi „q“, 
ci dimpotrivă, că atât „p“ cât şi „q“ sunt conţi¬ 
nute în „p.q“. 

în acest sens, chiar p şi ~ p ar avea ceva comun, 
de pildă propoziţii precum ~ p v q şi p v q. Asta 
înseamnă: există într-adevăr propoziţii care sunt 
afirmate atât de „p“ cât şi de „~p“ - de pildă cele 
de mai sus - însă nu există propoziţii care să afirme 
atât p cât şi ~ p. 

Pentru ca o propoziţie să poată fi adevărată, ea 
trebuie să poată fi şi falsă. 

De ce nu spune tautologia nimic? Fiindcă în 
ea, de la bun început, este admisă orice posibili¬ 
tate; fiindcă ... 

[148] Trebuie să se arate în propoziţia însăţi că ea 
spune ceva şi în tautologie că ea nu spune nimic. 

p. ~ p este acel ceva — anume nimic - pe care-1 
au în comun p şi ~ p. 

In semnul autentic pentru p rezidă într-adevăr 
deja semnul „p v q“. (Căci este posibil atunci să 
construim acest semn FĂRĂ SĂ MAI avem NEVOIE 
DE ALTCEVA.) 


6. 6. 1915 

(Această teorie, am putea spune, tratează pro¬ 
poziţiile exclusiv ca pe o lume proprie, şi nu în 
legătură cu ceea ce ele reprezintă.) 

Legătura dintre teoria despre imagine şi teoria 
claselor* va deveni clară abia mai târziu. 

Despre o tautologie nu se poate spune că este 
adevărată, căci ea este făcută să fie adevărată. 

Ea nu este o imagine a lumii, întrucât nu RE¬ 
PREZINTĂ nimic. Ea este ceea ce toate imaginile - 
contrazicându-se una pe alta - au în comun. 

în teoria claselor încă nu se poate vedea de ce 
propoziţia are nevoie de opusul său. De ce ea este 
o parte detaşată de restul spaţiului logic. 

* Teoria propoziţiei drept clasă (n. ed.). 

Propoziţia spune că lucrurile stau aşa şi nu 
altfel. Ceea ce ea reprezintă este o posibilitate, şi 
totuşi ea formează în mod evident partea unui 
întreg - ale cărei trăsături ea le poartă - şi de care 
se delimitează. 

p v q v ~p este şi ea o tautologie. - 
Există desigur propoziţii care permit atât p cât 
şi ~ p, însă nici una care să afirme atât p cât şi ~ p. 



Posibilitatea lui „p v q“, dacă „p“ este dată, este 
o posibilitate situată într-o altă dimensiune decât [149] 
imposibilitatea lui ~ p. 

„p v ~ p“ este un CAZ CU TOTUL SPECIAL al lui 
„p v q“. 

„p“ nu are nimic în comun cu „~p v q“. 

Prin faptul că îl ataşez lui „p“ pe propo¬ 
ziţia intră într-o altă clasă a propoziţiilor. 

Orice propoziţie are numai o negaţie;... Există 
doar o propoziţie care stă cu totul în afara lui „p“. 

[Cf. 5.513] 

S-ar putea spune şi astfel: propoziţia care afirmă 
pe p şi ~ p este negată de toate propoziţiile; pro¬ 
poziţia care afirmă p sau ~ p este afirmată de toate 
propoziţiile. 

Greşeala mea trebuie să rezide în faptul că vreau 
să folosesc ceea ce decurge, printre altele, din esenţa 
negaţiei pentru definirea ei. — Graniţele comune 
ale lui „p“ şi p“ nu apar câtuşi de puţin în expli¬ 
caţia pe care încerc să o dau negaţiei. 


7. 6. 1915 

Dacă s-ar putea spune, de pildă: toate propo¬ 
ziţiile care nu afirmă p afirmă ~ p, am oferi prin 
asta o descriere satisfăcătoare. - Insă aşa nu merge. 

Nu se poate spune însă că „~p“ este acel ceva 
pe care doar anumite propoziţii îl au în comun, 
anume acelea care nu afirmă „p“? — Iar de aici 
decurge deja imposibilitatea lui „p.~ p“. 

(Toate acestea presupun desigur existenţa în¬ 
tregii lumi a propoziţiilor. Cu îndreptăţire?) 

NU E SUFICIENT să arătăm că ~ p stă în afara 
lui p! Nu vom putea deduce toate proprietăţile 
lui p“ decât atunci când „~p“ este introdus în 
chip esenţial ca negaţie a lui p. 

Dar cum să facem asta? 

Sau lucrurile stau în aşa fel încât nu putem defel 
„introduce" propoziţia p“, ci ea ne întâmpină 
ca un fapt împlinit, noi neputând decât să indicăm 
proprietăţile ei formale respective, ca de pildă fap¬ 
tul că nu are nimic comun cu p şi că nici o propo¬ 
ziţie nu o conţine pe ea şi pe p etc. etc.? 

8. 6. 1915 

Orice „propoziţie matematică" este un modus [150] 
ponens reprezentat cu ajutorul semnelor. (Şi este 
clar că modus ponens nu poate fi exprimat printr-o 
propoziţie.) [Cf. 6.1264] 

Faptul că p şi ~ p au o graniţă comună se expri¬ 
mă în aceea că negaţia unei propoziţii este determi¬ 
nată tocmai cu ajutorul ei. Vom spune chiar: 
negaţia unei propoziţii este propoziţia care... 
iar acum urmează relaţia dintre ~ p şi p. - 

9. 6. 1915 

Desigur că s-ar putea spune simplu: negaţia lui 
p este propoziţia care nu are nici o propoziţie în 
comun cu p. 

Expresia „tertium non datur“ este de fapt un 
nonsens. (Tocmai fiindcă în p v ~ p nu e vorba 
de vreun terţ!) 

N-ar trebui să putem aplica asta la explicaţia 
pe care o dăm negaţiei unei propoziţii? 

Nu putem oare spune: dintre toate propoziţiile 
care depind doar de p, există doar unele care o afir¬ 
mă pe p şi unele care o neagă. 

Pot deci să spun că negaţia lui p este clasa tutu¬ 
ror propoziţiilor care sunt dependente de „p“ şi 
care nu afimă „p 


10. 6. 1915 

„p . q v ~ q“ NU este dependentă de „q“! 
Propoziţii întregi dispar! 

Deja faptul că „p . q v ~ q“ este independent 
de „q“, deşi conţine în chip evident semnul scris 
„q“, ne arată în ce fel semnele de forma q v ~ q 
pot exista în aparenţă, însă doar în aparenţă. 

Asta vine desigur din faptul că această com¬ 
punere „p v ~ p“ este, ce-i drept, posibilă, însă nu 
satisface condiţiile în care un complex spune ceva, 
adică este o propoziţie. 

„p . q v - q“ spune acelaşi lucru ca 
„p . r v ~ r“ 

orice ar însemna q şi r: toate tautologiile spun 
unul şi acelaşi lucru. (Şi anume nimic.) [Cf. 5.43] 

Din ultima explicaţie cu privire la negaţie re- [151] 
zultă că toate propoziţiile dependente doar de p 
şi care nu o afirmă pe p - şi numai acestea — o 
neagă pe p. Prin urmare, „p v ~ p“ şi „p . ~ p“ nu 
sunt propoziţii, căci primul semn nici nu afirmă 
şi nici nu neagă p, iar cel de al doilea ar trebui să 
le afirme pe ambele. 

Dar de vreme ce pot totuşi să scriu p v ~ p şi 
p . ~ p, cel puţin în conexiune cu alte propoziţii, 
trebuie de aceea clarificat ce anume rol joacă aceste 
pseudo-propoziţii mai cu seamă în conexiunile 
respective. Căci ele nu trebuie desigur tratate ca 
un apendice lipsit de semnificaţie - ca un nume 
lipsit de semnificaţie. Ele aparţin mai degrabă sim¬ 
bolismului - la fel precum cifra „0“ în aritmetică. 

[Cf. 4.4611] 

Un lucru e clar, anume că p v - p joacă rolul 
unei propoziţii adevărate, însă ceea ce spune este 
egal cu zero. 

Prin urmare, problema care ne preocupă e tot 
aceea a cantităţii rostirii. 

i 


11. 6. 1915 

Dacă din toate propoziţiile decurge opusul lui 
„p . ~ p“, înseamnă asta că „p . - p“ nu spune 

nimic? - Potrivit cu regula stabilită de mine ante¬ 
rior, contradicţia ar trebui să spună mai mult decât 
toate celelalte propoziţii. 

contradicţie |-Q-1 tautologie 

propoziţie 

Dacă o propoziţie care spune ceva este şi falsă, 
atunci tocmai faptul că e falsă ar trebui să fie inte¬ 
resant. Este ciudat că negaţia unei propoziţii care 
spune ceva trebuie să fie una care nu spune absolut 
nimic. 

Spuneam: dacă p decurge din q dar nu şi q din 
p, atunci q spune mai mult decât p. Insă dacă din 
p rezultă că q e falsă, dar nu şi din q că p e falsă, 
ce se întâmplă atunci? 

Din p decurge ~ q, din q nu decurge ~ p. -? 

12. 6. 1915 

în cazul fiecărei propoziţii s-ar putea pune între¬ 
barea: ce anume înseamnă faptul că e adevărată 
şi ce anume înseamnă faptul că e falsă? 

Potrivit presupunerii pe care ea însăşi o con¬ 
ţine, p . ~ p este întotdeauna doar falsă, iar asta [152] 
nu înseamnă prin urmare nimic; iar cât anume 
înseamnă faptul că a adevărată, acest lucru nu-1 
putem nici măcar întreba. 


13. 6. 1915 

Dacă „p . ~ p“ AR PUTEA fi adevărată, ea ar 
spune de altfel foarte mult. Insă presupunerea că 
ar fi adevărată nu poate funcţiona în cazul acestei 
propoziţii, deoarece ea presupune tocmai faptul 
că e falsă. 

Un lucru straniu: cuvintele „adevărat" şi „fals" 
se referă la legătura propoziţiei cu lumea şi pot fi 
folosite în propoziţia însăşi pentru a reprezenta! 

Spuneam: dacă o propoziţie depinde doar de 
p şi o afirmă, atunci ea nu o neagă - şi invers: este 
oare aceasta imaginea acelei excluderi reciproce a lui 
p şi ~pi A faptului că ~ p este ceva care stă în afara 
lui p? 

Se pare că aşa stau lucrurile totuşi! Propoziţia „~ 
p“ este în acelaşi sens ceva ce stă în afara lui „p“. - 
(Nu uita şi că imaginea poate avea coordonate foarte 
complicate ale legăturii ei cu lumea.) 

De altfel s-ar putea spune foarte simplu: „p. ~ 
p“ nu spune, în adevăratul sens al cuvântului, nimic 
Deoarece încă dintru-nceput nu îi este lăsată nici 
o posibilitate de a reprezenta în mod corect. 

în treacăt fie spus, dacă avem „p decurge din 
q“ şi dacă q este adevărată, atunci p trebuie să fie 
adevărată şi nu se mai poate spune nicidecum că 
ceva decurge din „p . ~ p“, deoarece ipoteza că „p 
. ~ p“ e adevărată nu există!! 

14. 6. 1915 

N-am lămurit deci că numele stau şi e permis să 
stea pentru forme dintre cele mai diferite şi că abia 
aplicarea sintactică e cea care caracterizează forma ce 
urmează a fi reprezentată. 

Dar care este atunci aplicarea sintactică a nu¬ 
melor pentru obiecte simple? 

Care este ideea mea fundamentală atunci când 
vorbesc despre obiecte simple? Oare nu tocmai 
„obiectele compuse 11 sunt cele care, în cele din urmă, 
satisfac cerinţele pe care se părea că le-am formulat 
în cazul lor? Dacă dau acestei cărţi numele „N“ 
şi vorbesc doar de N, nu este relaţia lui N cu acel 
[153] „obiect compus 11 , cu acele forme şi conţinuturi în 

chip esenţial aceeaşi precum cea pe care o gândisem 
între nume şi obiectul simplu? 

Căci, de bună seamă: dacă şi numele „N“ dis¬ 
pare o dată cu continuarea analizei, atunci el trimite 
totuşi la ceva comun. 

Dar cum stau lucrurile cu semnificaţia numelor 

> 

în afara conexiunii care este propoziţia? 

însă întrebarea ar putea fi avansată şi în felul 
următor: se pare că ideea unui ELEMENT SIMPLU 
este deja cuprinsă în ideea de complex şi de ana¬ 
liză; astfel încât, făcând cu totul abstracţie de anu¬ 
mite exemple de obiecte simple sau de propoziţii 
în care este vorba despre ele, ajungem la această 
idee şi socotim existenţa obiectelor simple ca o 
necesitate logică a priori. 

S-ar părea totuşi că existenţa obiectelor simple 
se raportează la existenţa celor complexe precum 
sensul lui ~ p la sensul lui p: anume că obiectul 
simplu ar fi prejudecat în cel complex. 


15. 6. 1915 

(DA, asta nu trebuie confundată cu faptul că 
partea componentă este prejudecată în complex.) 

(Una dintre cele mai grele sarcini ale filozofului 
este de a găsi locul unde îl strânge pantoful.) 

Este întru totul clar că acestui ceas, pe care îl 
am în faţă şi care merge, îi pot într-adevăr corela 
un nume şi că acest nume va avea semnificaţie în 
afara oricărei propoziţii în acelaşi sens al cuvântului 
pe care l-am avut la un moment dat în vedere; 
simt totodată că acel nume va corespunde într-o 
propoziţie tuturor cerinţelor referitoare la „numele 
obiectului simplu". 


16. 6. 1915 

Vom vedea acum dacă acest ceas corespunde în¬ 
tr-adevăr tuturor condiţiilor pentru a fi un „obiect 
simplu"! — 

întrebarea este în fond aceasta: trebuie oare, 
pentru a cunoaşte felul de tratare al unui nume 
[154] la nivel sintactic, să cunosc compoziţia semnificaţiei 
sale? Dacă da, atunci întreaga compoziţie se ex¬ 
primă şi prin propoziţii neanalizate 

(încercăm adesea, în gândire, să sărim peste pră¬ 
păstii prea mari şi cădem de-a dreptul în ele.) 

Ceea ce pare a ne fi dat a priori este conceptul 
„ acesta \ — Identic cu conceptul de obiect. 

Relaţiile şi proprietăţile etc. sunt, de asemenea, 
obiecte. 

Dificultatea cu care mă confrunt rezidă totuşi 
în faptul că în toate propoziţiile care îmi vin în 
minte apar nume, însă ele trebuie să dispară atunci 
când analiza va fi dusă mai departe. Ştiu că o astfel 
de analiză mai aprofundată este posibilă, însă nu 
sunt în stare să o duc până la capăt. în ciuda aces¬ 
tui fapt mi se pare totuşi că dacă analiza este rea¬ 
lizată în mod complet, rezultatul ei ar trebui să 
fie o propoziţie care ar mai cuprinde, la rândul 
ei, nume, relaţii, etc. Pe scurt: se pare că în acest 
fel eu nu cunosc decât o formă, fără să pot şti 
pentru ea vreun exemplu. 

Văd că analiza poate fi dusă mai departe şi, 
ca să spun aşa, nu-mi pot închipui că ea duce la 
altceva decât la speciile de propoziţii care-mi sunt 
cunoscute. 

Dacă spun „acest ceas este strălucitor" şi ceea 
ce am în vedere prin acest ceas îşi schimbă oricât 
de puţin compoziţia, atunci nu se schimbă doar 
sensul propoziţiei potrivit conţinutului ei, ci enun¬ 
ţul despre acest ceas îşi schimbă de îndată şi sensul, 
întreaga formă a propoziţiei se schimbă. 

Asta înseamnă că folosirea sintactică a numelor 
caracterizează pe deplin forma obiectelor compuse 
pe care ele le desemnează. 

Fiecare propoziţie care are un sens are un sens 
COMPLET, iar ea este o imagine a realităţii în aşa 
fel încât ceea ce nu este încă spus în cuprinsul ei 
nu poate pur şi simplu aparţine sensului ei. 

Dacă propoziţia „acest ceas străluceşte" are un 
sens, atunci trebuie să poată fi explicat CUM ANU¬ 
ME ARE ACEASTĂ PROPOZIŢIE ACEST sens. 

Dacă o propoziţie ne spune ceva, atunci ea tre¬ 
buie, aşa cum este ea, să fie o imagine a realită¬ 
ţii, şi anume una completă. - Va exista desigur şi 
ceva pe care ea nu îl spune - însă ceea ce ea spune, 
spune în mod complet şi trebuie să poată fi PRECIS 
delimitat. 

O propoziţie poate, ce-i drept, să fie o imagine 
[155] incompletă a unui anumit fapt, însă este ÎNTOT¬ 
DEAUNA o imagine completă. [Cf. 5.156] 

De aici se naşte impresia că, intr-un anumit 
sens, toate numele ar fi nume propriu-zise. Sau - 
cum aş putea de asemenea să spun - că toate obiec¬ 
tele ar fi, intr-un anumit sens, obiecte simple. 

17. 6. 1915 

Presupunând că orice obiect spaţial se compune 
din infinit de multe puncte, este clar că nu le pot 
aduce în discuţie pe toate acestea nominal, atunci 
când vorbesc despre fiecare obiect în parte. Ar fi 
vorba, prin urmare, de un caz în care nu pot nici¬ 
decum ajunge la o analiză completă în sensul vechi; 
şi poate că tocmai acest caz este cazul obişnuit. 

Un lucru e însă clar, anume că acele propoziţii 
care sunt singurele pe care omenirea le foloseşte 
vor avea un sens exact aşa cum sunt ele şi că nu 
aşteaptă o analiză viitoare pentru a primi unul. 

Insă pare totuşi să fie o întrebare legitimă aceasta: 
sunt - de pildă - obiectele spaţiale compuse din 
părţi simple şi se ajunge oare, o dată cu descompu¬ 
nerea lor, la părţi care nu mai pot fi descompuse? 
Sau nu se întâmplă aşa? 

— însă ce fel de întrebare este aceasta? - 
Este oare în mod A PRIORI clar că prin descom¬ 
punere trebuie să ajungem la elemente componente 
simple — oare ţine asta de conceptul descompunerii - 
sau putinţa divizibilităţii este infiniţi' 1 - Sau există, 
în cele din urmă, o a treia posibilitate? 

Acea întrebare este o întrebare logică, iar com¬ 
punerea proprie obiectelor spaţiale este una logică, 

căci a spune că un lucru este parte dintr-un altul 
este întotdeauna o tautologie. 

Dar cum stau oare lucrurile atunci când aş vrea 
să spun că UNA dintre părţile componente ale unui 
fapt are o anumită proprietate? Ar trebui s-o men¬ 
ţionez nominal şi să folosesc o sumă logică. 

Nimic nu pare să vorbească împotriva unei divi- 

zibilităti infinite. 

> 

Dar întotdeauna ni se impune ideea că există 
ceva simplu, indivizibil, un element al fiinţei, pe 
scurt spus un lucru. 

Ce-i drept, faptul că noi nu putem descompune 
PROPOZIŢII până într-atât încât să menţionăm 
nominal fiecare element nu vine să contrarieze 
[156] ceea ce simţim, însă simţim totodată că LUMEA tre¬ 
buie să fie compusă din elemente. Şi se pare că - 
la fel ca în cazul propoziţiei - lumea trebuie să 
fie ceea ce este, adică să fie determinată. Sau, cu 
alte cuvinte, ezitante sunt determinările noastre, 
nu lumea. Se pare că a nega lucrurile e totuna cu 
a spune: lumea ar putea, ca să spunem aşa, să fie 
nedeterminată în sensul în care cunoaşterea noas¬ 
tră e nesigură şi nedeterminată. 

Lumea are o structură stabilă. 

Oare nu cumva reprezentarea cu ajutorul nume¬ 
lor indivizibile este doar un sistem? 

Tot ceea ce vreau este, într-adevăr, să ajung la 
o descompunere completă a sensului meu. 

Cu alte cuvinte, propoziţia trebuie să fie pe deplin 
articulată. Tot ceea ce are în comun sensul său cu 
un alt sens trebuie să fie conţinut în chip separat 
în propoziţie. Dacă apar generalizări, atunci tre¬ 
buie ca formele cazurilor concrete să poată fi vizi¬ 
bile. - Şi e clar că această cerinţă este îndreptăţită, 
altminteri propoziţia nu poate fi câtuşi de puţin 
o imagine a ceva oarecare [Cf. 3.251] 

Căci dacă în propoziţie sunt lăsate deschise posi¬ 
bilităţi, trebuie ca însuşi acestfapt săfie determinat. 
anume ceea ce este lăsat în indeterminare. Genera¬ 
lizări ale formei, de pildă, trebuie să fie determi¬ 
nate. Ceea ce nu ştiu, nu ştiu, însă propoziţia trebuie 
să îmi arate CE ANUME ştiu. Iar atunci nu este oare 
tocmai acest element determinat cel la care trebuie 
să ajung, exact în sensul pe care l-am întrevăzut 
întotdeauna? El este, să spun aşa, miezul cel tare. 

„Nu există obiecte compuse 11 înseamnă, pentru 
noi: în propoziţie trebuie să fie clar cum anume 
este compus obiectul, atâta vreme cât putem vorbi 
despre caracterul lui compus. - Sensul propoziţiei 
trebuie să apară în propoziţie descompus în părţile 
sale componente simple. - Iar aceste părţi compo¬ 
nente vor fi atunci într-adevăr de nedescompus, 

căci unele care s-ar mai putea descompune tocmai 
că nu ar fi AŞA CEVA. Cu alte cuvinte, propoziţia 
nu mai poate fi înlocuită de o alta care ar avea mai 
multe părţi componente, ci orice propoziţie care 
ar avea mai multe părţi componente n-ar mai avea, 
la rândul ei, acest sens. 

întotdeauna când sensul propoziţiei este expri¬ 
mat în mod complet prin propoziţia însăşi, ea este 
descompusă în părţile sale componente simple - 
[157] fiind imposibil a o descompune mai departe şi dove- 
dindu-se totodată de prisos o descompunere care 
nu e decât aparentă - iar acestea sunt obiectele în 
sensul originar. 


18. 6. 1915 

Dacă pentru sensul unei propoziţii e determi¬ 
nant caracterul compus al unui obiect, atunci com¬ 
punerea trebuie să fie reprezentată prin imagine 
în propoziţie exact în măsura în care ea determină 
sensul propoziţiei. Iar în măsura în care compu¬ 
nerea nu este determinantă pentru acest sens, atunci 
obiectele acestei propoziţii sunt simple. ELE nu pot 
fi descompuse mai departe. - 

Cerinţa privitoare la lucrurile simple este cerinţa 
precizării sensului. [Cf. 3.23] 

— Căci dacă vorbesc de pildă despre acest ceas 
şi am în vedere ceva complex, fără să intre în dis¬ 
cuţie compunerea ca atare, atunci în propoziţie va 
apărea o generalizare iar formele ei de bază, în mă¬ 
sura în care sunt date , vor fi complet determinate. 

Dacă există un sens finit şi o propoziţie care îl 
exprimă complet, atunci există şi nume pentru 
obiectele simple. 

Aceasta este desemnarea corectă. 

Dar dacă un nume simplu desemnează un obiect 
infinit de complex? Spunem de pildă ceva despre 
o pată aflată în imaginea noastră vizuală, anume 
că s-ar afla la dreapta unei linii şi presupunem că 
orice pată din imaginea noastră vizuală este infinit 
de complexă. Dacă spunem apoi despre un anume 
punct din interiorul ei că se află la dreapta liniei, 
această propoziţie derivă din prima, iar dacă pata 
respectivă cuprinde o infinitate de puncte, atunci 
din cea dintâi propoziţie derivă ÎN CHIP LOGIC o 
infinitate de propoziţii cu conţinut diferit. Iar asta 
arată deja că propoziţia însăşi era într-adevăr infinit 
de complexă. Deci nu doar semnul propoziţio- 
nal ca atare, ci, desigur, împreună cu folosirea lui 
sintactică. 

Insă fireşte că e foarte posibil ca, în realitate, 
să nu decurgă infinit de multe propoziţii dintr-o 

astfel de propoziţie, deoarece imaginea noastră 
vizuală nu e compusă poate - sau probabil - din 
[158] infinit de multe părţi ci acel spaţiu vizual con¬ 
tinuu este doar o construcţie ulterioară iar atunci 
derivă doar un număr finit de propoziţii din cea 
ştiută şi ea însăşi este în orice caz finită. 

Insă această posibilă compunere infinită a sen¬ 
sului nu afectează oare putinţa precizării lui? 

Cerinţa precizării sensului ar putea fi formulată 
şi astfel!: dacă o propoziţie trebuie să aibă sens, 
atunci trebuie ca încă dinainte să fie stabilită folo¬ 
sirea sintactică a fiecăreia dintre părţile sale. - De 
pildă, să nu ajungem abia ulterior să constatăm 
faptul că din ea derivă o propoziţie, ci să fie întru 
totul stabilit care anume propoziţii derivă dintr-o 
propoziţie, înainte ca propoziţia respectivă să poată 
avea un sens! 

Mi se pare întru totul posibil ca suprafeţele din 
imaginea noastră vizuală să fie obiecte simple, anu¬ 
me să nu percepem separat nici unul dintre aceste 
puncte; iar imaginile vizuale ale stelelor par cu 
siguranţă să fie astfel. Dacă spun de pildă „acest 
ceas nu se află în cutie“, din asta nu e câtuşi de 
puţin nevoie să DECURGĂ LOGIC faptul că o rotiţă 
a ceasului nu se află nici ea în cutie, căci se poate 
foarte bine şi ca eu să nu fi ştiut că rotiţa se află 

în interiorul ceasului şi de aceea să nu fi putut avea 
în vedere prin „acest ceas“ un complex în interio¬ 
rul căruia apare rotiţa respectivă. In treacăt fie spus, 
e cert că nu văd toate segmentele din imaginea 
mea vizuală teoretic. Cine poate şti dacă nu cumva 
văd infinit de multe puncte! 

Să presupunem că am vedea o pată de formă 
circulară: este oare forma ei circulară proprietatea 
sa? Cu siguranţă că nu. Ea pare să fie o proprietate 
„structurala 1 . Iar când observ că o pată este ro¬ 
tundă, nu observ atunci o proprietate structurală 
infinit de complexă? Sau observ doar faptul că pata 
are o întindere finită, iar atunci şi asta pare să 
presupună o structură infinit de complexă. 

Nu o propoziţie decurge dintr-o altă propoziţie, 
ci adevărul uneia decurge din adevărul celeilalte. 
(De aceea, din „toţi oamenii sunt muritori 11 decurge 
„dacă Socrate e om, atunci este muritor 11 .) 

Se poate totuşi foarte bine întâmpla ca o propo¬ 
ziţie să trateze despre o infinitate de puncte, fără 
să fie într-un anumit sens infinit de complexă. 

19. 6. 1915 

[159] Dacă vedem că imaginea noastră vizuală e com¬ 
plexă, atunci vedem şi că ea se compune din părţi 
mai simple. 

Putem vorbi, fără să avem în vedere o anumită 
aplicare, despre funcţii de un fel sau altul. 

Nu avem în minte vreun exemplu atunci când 
folosim Fx şi toate celelalte semne formale variabile. 

Pe scurt spus: dacă am aplica prototipurile doar 
la nume, atunci ar fi posibil să recunoaştem exis¬ 
tenţa prototipurilor pornind de la existenţa cazu¬ 
rilor lor individuale. Insă noi aplicăm variabile , 
ceea ce înseamnă că vorbim exclusiv despre proto¬ 
tipuri, făcând cu totul abstracţie de orice cazuri 
individuale. 

Noi reprezentăm prin imagini lucrul, relaţia, 
proprietatea cu ajutorul variabilelor şi arătăm astfel 
că nu deducem aceste idei din anumite cazuri pe 
care le cunoaştem, ci le deţinem întrucâtva a priori. 

Se pune aşadar întrebarea: dacă formele parti¬ 
culare îmi sunt date, ca să spun aşa, în experienţă, 
atunci nu mai am totuşi nevoie să fac uz de ele 
în logică şi nu mai pot scrie de fapt nici un x şi 
nici un (py. Insă este ceva ce nu pot câtuşi de puţin 
să evit. 

O întrebare pusă în treacăt: tratează logica despre 
anumite genuri de funcţii ş.a.m.d.? Iar dacă nu, 
atunci ce înseamnă în logică Fx, <pz ş.a.m.d.? 

Acestea trebuie să fie semne cu o semnificaţie mai 
generală! 

Alcătuirea unui soi de inventar logic, aşa cum 
mi-o reprezentam odinioară, pare totuşi să nu 
existe. 

Părţile componente ale propoziţiei trebuie să 
fie simple = Propoziţia trebuie să fie complet arti¬ 
culată. [Cf. 3.251] 

Dar PARE asta să contrazică faptele? - 

în logică vrem, după cât se pare, să prezentăm 
imagini ideale ale propoziţiilor articulate. însă cum 
e asta posibil? 

Sau putem oare să tratăm fără probleme o 
propoziţie precum „ceasul se află pe masă“ după 
regulile logicii? Nu. Vom spune de pildă că în 
propoziţie nu apare indicat timpul şi că numai 
aparent ...etc. etc. 

Prin urmare, înainte de a o putea trata, trebuie, [160] 
după cât se pare, să o reformulăm într-un anu¬ 
mit fel. 

însă asta poate că nu e hotărâtor, căci n-am 
putea oare la fel de bine să adaptăm notaţia noastră 
logică obişnuită la propoziţia care e specială? 

20 . 6 . 1915 

Intr-adevăr, despre asta este vorba: oare putem 
aplica fără probleme logica, aşa cum apare ea, să 
zicem, în Principia Mathematica , asupra propozi¬ 
ţiilor obişnuite? 

Desigur că nu avem voie să pierdem din vedere 
ceea este exprimat in propoziţiile noastre cu ajuto¬ 
rul terminaţiilor, prefixelor, diftongilor etc. etc. 

Insă noi aplicăm — şi chiar cu succes — matema¬ 
tica asupra propoziţiilor obişnuite, asupra propozi¬ 
ţiilor din fizicăl 

Dar ce ciudat: în cele mai cunoscute teoreme 
ale fizicii matematice nu apar nici lucruri, nici 
funcţii, nici relaţii şi nici forme logice ale obiec¬ 
telor!! In loc de lucruri avem numere, iar funcţiile 
şi relaţiile sunt peste tot pur matematice!!! 

Fapt este însă că aceste propoziţii sunt aplicate 
asupra realităţii solide. 

Variabilele din acele teoreme nu stau câtuşi de 
puţin - aşa cum se spune adesea - pentru lungimi, 
greutăţi, intervale de timp etc., ci stau pur şi sim¬ 
plu pentru numere şi atât. 

Insă dacă vreau să aplic numerele, atunci ajung 
la relaţii, lucruri, etc. etc. Spun de pildă: această 

lungime este de 5 metri şi vorbesc despre relaţii 
şi lucruri, iar asta într-un sens cu totul obişnuit. 

Ajungem astfel la întrebarea cu privire la varia¬ 
bile în propoziţiile fizicii. Acestea nu sunt tautologii. 

Propoziţia din fizică fără indicarea aplicării ei 
este în chip evident un nonsens. Ce sens ar avea 
să spun: „k = m-p“? 

Deci propoziţia din fizică adusă la o formă com¬ 
pletă tratează totuşi despre lucruri, relaţii ş.a.m.d. 

(Ceea ce de fapt era de aşteptat.) 

Totul ţine doar de faptul că aplic numerele la 
lucruri obişnuite etc., ceea ce nu vrea să spună [161] 
decât că în propoziţiile noastre cele mai obişnuite 
apar numere. 

Dificultatea este de fapt aceasta: anume că şi 
atunci când vrem să exprimăm un sens cu totul 
determinat există posibilitatea să nu reuşim să 
facem acest lucru. Se pare, ca să spunem aşa, că 
nu avem nici o garanţie că propoziţia noastră este 
într-adevăr o imagine a realităţii. 

Descompunerea corpurilor în puncte materiale, 
aşa cum se face în fizică, nu este nici ea altceva 
decât analiză în părţi componente simple. 

Insă ar fi oare posibil ca propoziţiile folosite 
de noi în mod obişnuit să aibă, aşa-zicând, doar 
un sens incomplet (făcând cu totul abstracţie de 

adevărul sau falsitatea lor) iar propoziţiile din fizică 
să se apropie, ca să spunem aşa, de stadiul în care 
o propoziţie are într-adevăr un sens complet?? 

Când spun „cartea stă pe masă“, are într-adevăr 
această propoziţie un sens pe deplin clar? (O în¬ 
trebare CÂT SE POATE DE semnificativă.) 

Sensul trebuie să fie totuşi clar, căci printr-o 
propoziţie avem în vedere ceva, iar în măsura în 
care în mod cert avem acest ceva în vedere, trebuie 
să fie clar. 

Dacă propoziţia „cartea stă pe masă“ are un sens 
clar, atunci trebuie să pot spune, lucru care chiar 
se întâmplă întotdeauna, dacă propoziţia este ade¬ 
vărată sau falsă. Dar ar putea apărea foarte bine 
şi cazuri în care nu se poate spune fără probleme 
dacă despre carte se mai poate spune că „stă pe 
masă“. Deci? 

Este oare vorba de cazul în care, deşi ştiu exact 
ce vreau să spun, fac greşeli în exprimare? 

Sau se poate ca această nesiguranţă să se regă¬ 
sească şi în propoziţie? 

Se poate, ce-i drept, şi ca propoziţia „cartea stă 
pe masă“ să reprezinte pe deplin sensul pe care îl 
am în vedere, însă cuvinte precum „stă pe“ să le folo¬ 
sesc cu o semnificaţie specială , în altă parte având 
o altă semnificaţie. Prin verbul acesta am în vedere 

y 

o relaţie cu totul specială pe care cartea o are acum 
într-adevăr cu masa. 

Sunt atunci în fond propoziţiile fizicii şi propo¬ 
ziţiile din viaţa obişnuită la fel de precise, dife¬ 
renţa dintre ele constând doar în aplicarea mai [162] 
consecventă a semnului în limbajul ştiinţei?? 

Se poate oare sau nu vorbi despre faptul că o 
propoziţie are un sens mai mult sau mai puţin 
precis? 

Se pare că ceea ce AVEM ÎN VEDERE trebuie să 
fie întotdeauna „precis 1 . 

Expresia folosită de noi pentru ceea ce avem 
în vedere poate apoi să fie corectă sau falsă. In plus, 
cuvintele pot fi folosite în mod consecvent sau 
inconsecvent. O altă posibilitate pare să nu existe. 

De pildă, când spun „masa are un metru lun- 
gime“, este cât se poate de problematic ce anume 
am în vedere. Insă desigur că am în vedere că „dis¬ 
tanţa dintre aceste două puncte este de un metru 
şi punctele aparţin mesei“. 

Spuneam că matematica ar putea fi aplicată cu 
succes asupra propoziţiilor celor mai obişnuite, 
însă propoziţiile fizicii tratează despre cu totul alte 
obiecte decât propoziţiile din limbajul nostru obiş¬ 
nuit! Trebuie oare ca propoziţiile noastre să fie 
astfel preparate, în aşa fel încât să poată fi tratate 

matematic? Evident că da! Dacă intră în discuţie 

> 

cantităţi, atunci o expresie precum „lungimea aces¬ 
tei mese“ nu e suficientă. Această lungime tre¬ 
buie definită, anume ca distanţă a două suprafeţe 
etc. etc. 

Intr-adevăr, ştiinţele matematice se deosebesc 
de cele nematematice prin faptul că tratează despre 
lucruri despre care limbajul obişnuit nu vorbeşte, 
în timp ce acestea din urmă vorbesc despre lucruri 
general cunoscute. - - 


21 . 6 . 1915 

Dificultatea noastră era totuşi aceea că vorbeam 
întotdeauna despre obiecte simple şi nu ştiam să 
dăm măcar un singur exemplu. 

Dacă punctul nu există în spaţiu, atunci nu există 
nici coordonatele sale, iar dacă coordonatele există, 
atunci există şi punctul. Aşa e în logică. 

Semnul simplu este prin esenţa lui simplu. 

El funcţionează ca obiect simplu. (Ce înseamnă 
asta?) 

Compunerea lui este cu totul indiferentă. Ea ne 
dispare din faţa ochilor. 

[163] Se pare întotdeauna cum că ar exista obiecte 
complexe care ar funcţiona ca obiecte simple şi, 

pe de altă parte, obiecte intr-adevăr simple, precum 
punctele materiale ale fizicii etc. 

Faptul că un nume desemnează un obiect com¬ 
plex se vede dintr-o indeterminare a propoziţiilor 
în care el apare, indeterminare care provine tocmai 
din generalitatea unor astfel de propoziţii. Noi ştim 
că prin această propoziţie nu este încă determinat 
totul. Semnul generalităţii conţine într-adevăr un 
prototip. [Cf. 3.24] 

Toate masele invizibile etc. etc. trebuie să vină 
sub semnul generalităţii. 

Cum este asta, atunci când propoziţiile se apro¬ 
pie de adevăr? 

însă logica, aşa cum o aflăm de pildă în Prin¬ 
cipia Mathematica, poate fi aplicată foarte bine 
asupra propoziţiilor noastre obişnuite. De exem¬ 
plu, din „toţi oamenii sunt muritori“ şi „Socrate e 
un om“ decurge, potrivit acestei logici, „Socrate este 
muritor 11 , ceea ce e în chip evident corect, chiar dacă 
la fel de evident este că nu ştiu ce structură are lucrul 
numit Socrate sau proprietatea de a fi muritor. 
Acestea funcţionează aici ca obiecte simple. 

în chip evident, chiar faptul care face posibil 
ca anumite forme să fie proiectate cu ajutorul unei 
definiţii într-un nume garantează că acest nume 
poate fi tratat atunci ca unul real. 

Celui care vede lucrurile clar îi este evident fap¬ 
tul că o propoziţie precum ,Acest ceas stă pe masă“ 
conţine enorm de multă indeterminare; cu toate 
acestea forma ei apare, văzută din exterior, clară 
şi simplă. Vedem prin urmare că această simplitate 
este doar una construită. 


22. 6. 1915 

Prin urmare, unui spirit NEPĂRTINITOR îi este 
de asemenea clar că sensul propoziţiei „ceasul stă 
pe masă“ este mai complicat decât propoziţia însăşi. 

Convenţiile tacite din limbajul nostru sunt 
extrem de complexe. Este enorm de mult gândit 
pe lângă propoziţie, în raport cu ceea ce este spus 
prin ea. (Aceste convenţii tacite sunt întru totul 
precum acele „Conventions“ ale lui Whitehead. 
Ele sunt, bine înţeles, definiţii cu o anumită genera¬ 
litate a formei.) [Cf. 4.002] 

[164] Nu vreau decât să justific caracterul vag al pro¬ 
poziţiilor obişnuite, căci el poate fi justificat. 

Este clar: ştiu ceea ce am în vedere printr-o pro¬ 
poziţie vagă. Numai că altul nu înţelege şi spune 
„dacă asta ai în vedere, ar fi trebuit să adaugi asta 
şi asta“; iar atunci va fi un altul care nu va înţelege 
şi va cere ca propoziţia să fie formulată şi mai pe 

larg. Voi răspunde atunci: da, ASTA se înţelege 
totuşi de la SINE. 

Ii spun cuiva „ceasul stă pe masă", şi acum el 
spune: „dacă ceasul ar sta aşa sau aşa, şi atunci ai 
spune «ceasul stă pe masă»". Aş deveni atunci nesi¬ 
gur. Asta arată că nu ştiam ce anume am avut în 
vedere prin „a sta" în general. Dacă cineva m-ar 
băga la strâmtoare, pentru a-mi arăta că nu ştiu 
ce anume am în vedere, aş zice: „Ştiu ce am în 
vedere: am în vedere tocmai ASTA şi aş arăta cu 
degetul către complexul respectiv. Iar în acest com¬ 
plex am într-adevăr două obiecte aflate într-o 
relaţie. - Ceea ce nu înseamnă de fapt decât atât: 
faptul poate fi reprezentat ca imagine CUMVA şi 
prin intermediul acestei forme. 

Dacă fac asta şi desemnez obiectele cu ajutorul 
unor nume , devin ele prin asta simple? 

Şi totuşi, această propoziţie este o imagine a 
acelui complex. 

Acest obiect este pentru mine unul simplul 

Dacă numesc de pildă o vergea „A" şi o bilă 
„B“, voi putea spune despre A că stă sprijinită de 
perete, însă nu voi putea spune acelaşi lucru despre 
B. Devine astfel observabilă natura internă a lui 
A şi B. 

Dacă un nume desemnează un obiect, atunci 
el stă într-o relaţie cu el, o relaţie condiţionată în 
întregime de tipul logic al obiectului şi care, la rân¬ 
dul ei, o caracterizează. 

Şi este clar că obiectul trebuie să fie de un anu¬ 
mit tip logic, fie compus fie simplu, exact aşa cum 
şi este. 

„Ceasul şade pe masă“ este un nonsens! 

Doar partea compusă a propoziţiei poate fi ade¬ 
vărată sau falsă! 

Numele comprimă întreaga sa semnificaţie com¬ 
plexă în una singură. 


15. 4. 1916 

1165] Noi nu putem anticipa decât ceea ce construim 

noi înşine! [Cf. 5.556] 

Dar unde rămâne atunci conceptul de obiect 
simplu? 

Acest concept nu este luat deloc aici în con¬ 
siderare. 

Noi trebuie să putem construi funcţiile sim¬ 
ple, deoarece trebuie să-i putem da oricărui semn 

o semnificaţie. 

> 

Căci singurul semn care garantează pentru sem¬ 
nificaţia sa este cel alcătuit din funcţie şi argument. 

16 . 4 . 1916 

Orice propoziţie simplă poate fi adusă la for¬ 
ma <px. 

De aceea, din această formă pot fi compuse toate 
propoziţiile simple. 

Să presupunem că mi-ar fi date toate propo¬ 
ziţiile simple: atunci se poate pur şi simplu întreba 
ce propoziţii pot eu să construiesc din ele. Iar aces¬ 
tea sunt toate propoziţiile şi astfel sunt ele deli¬ 
mitate. [Cf. 4.51] 

(p): p = aRx.xRy...zRb 
(p): p = aRx. 


17 . 4 . 1916 

Definiţia de mai sus nu poate fi, în generalitatea 
ei, decât o regulă pentru semnele scrise, care nu 
are nimic de-a face cu sensul acelor semne. 

însă poate exista o astfel de regulă? 

O definiţie este posibilă doar atunci când ea 
însăşi nu este o propoziţie. 

Iar atunci o propoziţie nu poate trata despre 
toate propoziţiile, însă o definiţie da. 

23. 4. 1916 

Definiţia de mai sus nu tratează însă despre 
toate propoziţiile, căci ea conţine prin esenţa ei va¬ 
riabile reale. Ea este cu totul analogă unei ope¬ 
raţii, a cărei bază poate fi considerat şi propriul 
ei rezultat. 


26. 4. 1916 

[166] Numai în felul acesta este posibilă înaintarea 
de la un tip la altul. [Cf. 5.252] 

Şi se poate spune că toate tipurile stau în 
ierarhii. 

Iar ierarhia este posibilă prin construcţie, prin 
operaţie. 

Realitatea empirică este delimitată prin numă¬ 
rul obiectelor. 

Graniţa se arată din nou în totalitatea propo¬ 
ziţiilor simple. [Cf. 5.5561] 

Ierarhiile sunt şi trebuie să fie independente de 
realitate. [Cf. 5.5561] 

Semnificaţiile elementelor lor sunt determinate 
> 

abia prin corelarea obiectelor cu nume. 

27. 4. 1916 

Să zicem că aş vrea să reprezint o funcţie a lui 3 
prin argumente care nu sunt interşanjabile. 

<p (x): (p (), x 

Dar trebuie să se vorbească oare în logică despre 

argumente care nu sunt interşanjabile? Dacă da, 

atunci prin asta este presupus ceva cu privire la 

alcătuirea realităţii. 

» 


6. 5. 1916 

întreaga concepţie modernă asupra lumii se spri¬ 
jină pe iluzia că aşa-numitele legi ale naturii sunt 
explicaţii ale fenomenelor naturale. [Cf. 6.371] 
Astfel, oamenii de azi stau în faţa „legilor na- 
turii“ ca în faţa a ceva intangibil, precum cei din 
vechime în faţa lui Dumnezeu şi a sorţii. [Cf. 6.372] 
Şi unii şi alţii au şi nu au dreptate. Cei din ve¬ 
chime sunt mai clari deoarece recunosc un punct 
final clar, în timp ce în noul sistem lucrurile sunt 
făcute să pară ca şi cum totul ar avea o justificare. 
[Cf. 6.372] 

11. 5. 1916 


| P | (a, a) 

Există şi operaţii cu două baze. Iar operaţia » | « 
este de acest fel. 

[167] | (£» T|) ... este un termen oarecare din şirul de 

rezultate ale operaţiilor. 

(3x). <px 

Este atunci (3x) etc. într-adevăr o operaţie? 
Dar care ar fi baza ei? 


11. 6. 1916 

Ce ştiu despre Dumnezeu şi despre scopul 

vieţii? 

> 

Ştiu că lumea aceasta este. 

Că mă aflu în ea precum propriul meu ochi 
în câmpul său vizual. 

Că în ea este ceva problematic, pe care îl 
numim sensul ei. 

Că acest sens nu stă în ea, ci în afara ei. [Cf. 
6.41] 

Că viaţa este lumea. [Cf. 5.621] 

Că voinţa mea străbate lumea. 

» 

Că voinţa mea este bună sau rea. 

> 

Că, prin urmare, binele şi răul stau în oarecare 
legătură cu sensul lumii. 

Sensul vieţii, adică sensul lumii, îl putem numi 
Dumnezeu. 

Şi putem lega de asta parabola lui Dumnezeu 
ca tată. 

Rugăciunea este gândul îndreptat către sensul 

vieţii. 

> . 

Nu pot influenţa evenimentele din cuprinsul 
lumii după voinţa mea, ci sunt cu totul neputincios. 

Doar în felul acesta mă pot face independent de 
lume - şi, într-un anumit sens s-o stăpânesc: renun¬ 
ţând să am vreo influenţă asupra evenimentelor. 


5. 7. 1916 

Lumea este independentă de voinţa mea. [Cf. 

6.373] 

Chiar dacă s-ar întâmpla tot ceea ce dorim, 
aceasta ar fi, pentru a spune aşa, doar o favoare a 
sorţii, căci nu există o corelaţie logică între voinţă 
şi lume care ar garanta acest lucru, iar presupusa 
corelaţie fizică, în ceea ce o priveşte, n-am putea 
totuşi s-o vrem. [Cf. 6.374] 

Dacă voinţa, bună sau rea, are vreun efect asu¬ 
pra lumii, atunci ea are un efect doar asupra limi¬ 
telor lumii şi nu asupra faptelor; asupra a ceea ce [168] 

nu poate fi reprezentat prin limbaj, ci poate fi doar 
arătat în limbaj. [Cf. 6.43] 

Pe scurt, lumea trebuie atunci, prin aceasta, să 
devină o cu totul altă lume. [Cf. 6.43] 

Ca întreg, ea trebuie, pentru a spune aşa, să 
crească sau să descrească. Adăugându-i sau lip- 
sind-o de un sens. [Cf. 6.43] 

Tot aşa cum, o dată cu moartea, lumea nu se 
schimbă, ci încetează să existe. [Cf 6.431] 


6. 7. 1916 

Iar Dostoievski are şi el dreptate când spune 
că cel care este fericit împlineşte scopul existenţei. 

Sau s-ar putea spune de asemenea: cel care îm¬ 
plineşte scopul existenţei este cel care nu mai are 
nevoie de alt scop în afara vieţii. Şi asta înseamnă 
cel care este satisfăcut. 

Dezlegarea problemei vieţii se vede în dispariţia 
acestei probleme. [Cf. 6.521] 

Dar se poate trăi în aşa fel încât viaţa să înceteze 
să devină problematică? în aşa fel încât să trăieşti 
în eternitate şi nu în timp? 

7. 7. 1916 

Nu este oare acesta motivul pentru care oame¬ 
nilor cărora sensul vieţii le-a devenit clar după înde¬ 
lungi îndoieli nu puteau spune în ce constă acest 
sens? [Cf. 6.521] 

Dacă îmi imaginez un „tip de obiecte" fără să 
ştiu dacă astfel de obiecte există, atunci trebuie 
să-mi fi construit prototipul lor. 

Nu se bazează pe asta metoda mecanicii? 

8. 7. 1916 

A crede într-un Dumnezeu înseamnă a înţelege 

întrebarea privitoare la sensul vieţii. 

A crede într-un Dumnezeu înseamnă a vedea 

că o dată cu faptele lumii nu s-a spus totul. 

A crede într-un Dumnezeu înseamnă a vedea 

că viata are un sens. 

> 

Lumea îmi este dată , adică voinţa mea vine 
către lume cu totul din afara ei, ca spre ceva gata 
constituit. 

(Ce anume este voinţa mea, asta încă nu ştiu.) 

De aceea avem sentimentul că depindem de o [169] 

voinţă străină. 

> 

Oricum, arfi, suntem în orice caz şi intr-un anu¬ 
mit sens dependenţi, iar acel ceva de care depin¬ 
dem îl putem numi Dumnezeu. 

In acest sens, am putea spune că Dumnezeu e 
pur şi simplu soarta sau, ceea ce e acelaşi lucru: 
lumea, ca una independentă de voinţa noastră. 
Există două zeităţi: lumea şi eul meu independent. 
Nu sunt nici fericit şi nici nefericit, asta e tot. 
Se poate spune: bine sau rău nu există. 

Celui care e fericit nu-i poate fi frică de nimic. 
Nici chiar de moarte. 

Doar cel care nu trăieşte în timp, ci în prezent, 

doar acela este fericit. 

Pentru viaţa în prezent nu există moarte. 

Moartea nu este un eveniment al vieţii. Nu este 

> 

un fapt al lumii. [Cf. 6.4311] 

Dacă prin veşnicie nu se înţelege o durată de 
timp infinită, ci atemporalitate, atunci se poate 
spune că trăieşte etern cel ce trăieşte în prezent. 
[Cf. 6.4311] 

Pentru a trăi fericit trebuie să fiu în concordantă 

> 

cu lumea. Şi tocmai asta înseamnă „a fi fericit". 

Ca să spun aşa, sunt în concordanţă cu acea voinţă 
străină de care par a depinde. Asta înseamnă: „îm¬ 
plinesc voinţa lui Dumnezeu". 

Frica de moarte este cel mai bun semn al unei 
vieţi false, adică prost duse. 

Dacă conştiinţa mea mă scoate din echilibru, 
atunci nu mai sunt în concordanţă cu ceva. Dar 
ce este acest ceva? Este oare lumea ? 

Cu siguranţă că e corect să spunem: conştiinţa 
este vocea lui Dumnezeu. 

De pildă: mă face nefericit gândul că l-am jignit 
pe cutare sau cutare. Este aceasta conştiinţa mea? 

Se poate spune: „Acţionează potrivit conştiinţei, 
orice s-ar întâmpla 11 ? 

Trăieşte fericit! 


9. 7. 1916 

Dacă forma generală a propoziţiei n-ar putea [ 170 ] 
fi indicată, atunci ar trebui să vină un moment 
în care să facem dintr-o dată o experienţă nouă, 
ca să spun aşa una logică. 

Asta este desigur imposibil. 

Să nu uităm că (3x)fx nu vrea să spună: există 
un x în aşa fel încât fx, ci: există o propoziţie ade¬ 
vărată fx. 

Propoziţia fa vorbeşte despre anumite obiec¬ 
te determinate, propoziţia generală despre toate 
obiectele. 

11. 7. 1916 

Obiectul determinat este o apariţie întru totul 
bizară. 

In loc de „toate obiectele 11 s-ar putea spune: 
toate obiectele determinate. 

Dacă toate obiectele determinate sunt date, atunci 
sunt date „toate obiectele". 

Pe scurt spus, o dată cu obiectele determinate 
sunt date toate obiectele. [Cf. 5.524] 

Dacă există obiecte, atunci există şi „toate 
obiectele" [Cf. 5.524] 

De aceea trebuie să poată fi produsă şi unitatea 
dintre propoziţiile elementare şi cele generale. 

Şi anume, dacă sunt date propoziţiile elemen¬ 
tare, atunci sunt date, o dată cu aceasta, şi toate 
propoziţiile elementare, şi astfel propoziţia gene¬ 
rală. - Iar atunci nu este produsă, prin asta, uni¬ 
tatea? [Cf. 5.524] 


13. 7. 1916 

Simţim tot mereu că şi în propoziţia elementară 
e vorba despre toate obiectele. 

(3x)<px.x = a 

Dacă sunt date două operaţii care nu se pot 
reduce la una singură, atunci trebuie să poată fi 
evidenţiată cel puţin o formă generală a combi¬ 
nării lor. 

<px, v)/y | *z, (3x)., (x). 

Deoarece e evident că se poate lesne explica 
cum pot fi construite propoziţii cu ajutorul acestor 
operaţii şi, deopotrivă, cum nu trebuie ele constru¬ 
ite, trebuie ca şi acest lucru să poată fi exprimat 
oarecum exact. 


14. 7. 1916 

Iar expresia aceasta trebuie să fie de aseme¬ 
nea dată deja în forma generală a semnului pentru 
operaţie. 

Dar nu trebuie oare ca aceasta să fie singura 
expresie legitimă a aplicării operaţiei? Evident 
că da! 

Căci dacă forma operaţiei poate fi în genere ex¬ 
primată, atunci lucrul acesta trebuie să se întâm¬ 
ple în aşa fel încât ea să nu poată fi aplicată decât 
corect. 

Omul nu se poate face pe sine fericit în mod 
direct. 


[ 171 ] 

Cine trăieşte în prezent, trăieşte fără frică şi 
speranţă. 


21. 7. 1916 

Dar cum stau de fapt lucrurile cu voinţa uma¬ 
nă? Eu voi numi „voinţa" purtătoare a binelui şi 
răului. 

Să ne închipuim un om care n-ar putea să-şi 
folosească nici unul dintre membre şi care de aceea 
n-ar putea să-şi exercite voinţa , aşa cum noi facem 
asta în mod obişnuit. Insă el ar putea gândi şi ar 
putea dori şi, de asemenea, ar putea comunica 
altuia gândurile sale. Prin urmare, şi el ar putea 
face, prin intermediul altuia, bine sau rău. E clar 
atunci că etica ar fi valabilă şi pentru el şi că el 
este, în sens etic , purtător al unei voinţe. 

Există atunci o diferenţă de principiu între 
această voinţă şi aceea care pune în mişcare corpul 
omenesc? 

Sau greşeala constă în aceea că şi dorinţa (respec¬ 
tiv gândirea) este o acţiune a voinţei? (Iar, în acest 
sens, un om fără voinţă n-ar fi, în orice caz, unul 
care trăieşte.) 

Se poate oare închipui o fiinţă care şi-ar putea 
reprezenta (şi ar vedea) ceva, dar n-ar putea câtuşi 

de puţin să vrea? într-un anumit sens, asta pare 
să fie imposibil. însă dacă ar fi posibil, atunci ar 
putea exista şi o lume fără etică. 


24. 7. 1916 

Lumea şi viaţa sunt una. [Cf. 5.621] 

Viaţa fiziologică nu este desigur „viaţa“. Şi nici 
cea psihologică. Viaţa este lumea. 

Etica nu tratează despre lume. Etica trebuie să 
fie o condiţie a lumii, ca şi logica. 

Etica şi estetica sunt una. [Cf. 6.421] 


29.7. 1916 

Căci faptul că dorinţa nu stă în nici o legătură 
logică cu împlinirea ei este un fapt logic. Iar făptui 
că lumea celui fericit este alta decât lumea celui 
nefericit este de asemenea clar. [Cf. 6.43] 

A vedea este o activitate? 

Se poate oare să vrei binele ori răul şi să nu vrei 
nimic? 

Sau este fericit doar acela care nu voieşte? 

,A-1 iubi pe aproapele tău“, asta înseamnă a voi! 


[ 172 ] 

Dar se poate totuşi să doreşti şi să nu fii nefericit 
dacă dorinţa nu se împlineşte? (Iar această posibi¬ 
litate există întotdeauna.) 

Este oare bine, potrivit concepţiilor general răs¬ 
pândite, să nu-i doreşti nimic — nici bine nici rău - 
aproapelui tău? 

Şi totuşi se pare că, într-un anumit sens, a nu 
dori este singurul lucru bun. 

Aici fac încă o greşeală grosolană! Fără-ndoială! 

Este în genere acceptat că e rău să-i doreşti 
nefericire altuia. Poate fi asta corect? Poate fi asta 
ceva mai rău decât să-i doreşti fericire? 

Se pare că până la urmă totul se reduce la cum 
doreşti. 

Se pare să nu poţi spune mai mult decât atât: 
trăieşte fericit! 

Lumea celui fericit este alta decât cea a celui 
nefericit. [Cf. 6.43] 

Lumea celui fericit este o lume fericită. 

Prin urmare, poate exista o lume care să nu fie 
nici fericită şi nici nefericită? 


30. 7. 1916 

[ 173] Primul gând care îmi vine în minte când e vorba 

să formulez o lege etică cu caracter general de forma 

„Se cuvine să este: „Şi ce se întâmplă dacă 
nu fac asta?“ 

însă este clar că etica n-are nimic de-a face cu 
pedeapsa şi răsplata. Prin urmare, această întrebare 
cu privire la urmările unei acţiuni trebuie să fie 
lipsită de însemnătate. Cel puţin, aceste urmări 
nu vor putea fi cutare sau cutare evenimente. Căci 
ceva trebuie să fie totuşi corect în acel fel de a pune 
problema. Trebuie să existe, ce-i drept, un fel de 
răsplată şi pedeapsă etică, dar ele trebuie să stea 
în acţiunea însăşi. 

Şi este de asemenea clar că răsplata trebuie să 
fie ceva plăcut, iar pedeapsa ceva neplăcut. [Cf. 
6.422] 

Revin întotdeauna la aceea că, pur şi simplu, 
viaţa fericită este bună, iar cea nefericită rea. Iar 
dacă mă întreb, acum, de ce trebuie să trăiesc tocmai 
o viaţă fericită, punerea problemei îmi apare de 
la sine ca una tautologică; viaţa fericită pare că se 
justifică de la sine şi că este într-adevăr singura viaţă 
corectă. 

Toate acestea sunt de fapt, într-un anumit sens, 
profund misterioase! Este clar că etica nu poate fi 
exprimată. [Cf. 6.421] 

Dar s-ar putea spune şi aşa: viaţa fericită pare 
să fie, într-un anume sens, mai armonioasă decât 
cea nefericită. în care sens însă? 

Prin ce se distinge, obiectiv vorbind, viaţa feri¬ 
cită, armonioasă? în această privinţă este iarăşi clar 
că nu poate exista o astfel de trăsătură distinctivă 
care să poată fi descrisă. 

Trăsătura distinctivă de care e vorba aici nu 
poate fi una fizică, ci doar una metafizică, una 
transcendentă. 

Etica este transcendentă. [Cf. 6.421] 


1. 8. 1916 

Cum se petrec toate, acesta este Dumnezeu. 
Dumnezeu este cum se petrec toate. 

Numai din conştiinţa unicităţii vieţii mele iau 
naştere religia - ştiinţa - şi arta. 


2. 8. 1916 

[ 174 ] Iar această conştiinţă este viaţa însăşi. 

Poate exista o etică dacă în afara mea n-ar mai 

exista nici o vieţuitoare? 

> 

Dacă etica trebuie să fie ceva fundamental, da! 



JURNALE 1914-1916 


179 


Dacă am dreptate, atunci pentru judecata etică 
nu e suficient că este dată o lume. 

Lumea nu este în sine nici bună nici rea. 

Căci pentru existenţa eticii trebuie să rămână 
indiferent dacă există sau nu pe lume materie care 
vieţuieşte. Şi este clar că o lume în care nu există 
decât materie moartă nu este în sine nici bună nici 
rea, deci lumea vieţuitoarelor nu poate fi nici ea 
bună sau rea. 

Binele şi răul intervin abia o dată cu subiectul. 
Iar subiectul nu aparţine lumii, ci este o limită a 
lumii. [Cf. 5.632] 

S-ar putea spune (schopenhaurian): lumea repre¬ 
zentării nu este nici bună nici rea, ci subiectul 
volitiv. 

Sunt conştient de deplina neclaritate a acestor 
propoziţii. 

Potrivit celor spuse mai devreme, subiectul voli¬ 
tiv trebuie deci să fie fericit sau nefericit, iar feri¬ 
cirea şi nefericirea nu pot aparţine lumii. 

Aşa cum subiectul nu este o parte a lumii, ci 
o premisă a existenţei ei, tot aşa binele şi răul, 
predicate ale subiectului, nu sunt proprietăţi ale 
lumii. 

Cu totul voalată este aici esenţa subiectului. 

> 



180 


LUDWIG WITTGENSTEIN 


Intr-adevăr, munca mea s-a extins de la fun¬ 
damentele logicii la esenţa lumii. 


4. 8. 1916 

Dar nu este până la urmă subiectul care îşi 
reprezintă o simplă superstiţie? 

Unde oare în lume poate fi găsit un subiect me¬ 
tafizic? [Cf. 5.633] 

Spui că lucrurile stau exact în acelaşi fel ca şi 
cu ochiul şi cu câmpul vizual. Dar, în realitate, 
ochiul nu îl vezi. [Cf. 5.633] 

Şi cred că nimic din ceea ce ţine de câmpul 
vizual nu ne face să conchidem că el este văzut 
de către un ochi. [Cf. 5.633] 


5. 8. 1916 

[ 175 ] Subiectul care îşi reprezintă este desigur pură 
nebunie. Subiectul care voieşte există însă. [Cf 
5.631] 

Dacă n-ar fi voinţa, atunci n-ar exista nici acel 
centru al lumii pe care îl numim „eu“ şi care este 
purtătorul eticii. 

Bun sau rău este în chip esenţial eul, nu lumea. 

Eul, eul este cel profund misterios! 

7. 8. 1916 


Eul n u este un obiect. 


11. 8. 1916 

Oricărui obiect îi stau obiectiv în fată. Eului nu. 

> 

Prin urmare, există în filozofie un mod în care 
se poate vorbi şi trebuie să se vorbească despre eu 
într-un sens non-psihologic. [Cf. 5.641] 


12. 8. 1916 

Eul pătrunde în filozofie prin aceea că lumea 
este lumea mea. [Cf. 5.641] 

Câmpul vizual nu are o formă aproximativ ca 
aceasta: 



[5.6331] 

Asta are legătură cu faptul că nici o parte a 
experienţei noastre nu este a priori. [Cf. 5.634] 

Tot ceea ce vedem ar putea fi şi altfel. 

Tot ceea ce putem în genere descrie ar putea 
fi şi altfel. [Cf. 5.634] 


13. 8. 1916 

Presupunând că omul nu şi-ar putea exercita 
voinţa, dar ar trebui să suporte toate vicisitudinile 
lumii acesteia, ce anume l-ar putea face atunci 
fericit? 

[ 176 ] Cum poate fi în genere omul fericit, de vreme 
ce nu se poate totuşi apăra de vicisitudinile lumii 
acesteia? 

Tocmai printr-o viaţă în cunoaştere. 

Conştiinţa împăcată este fericirea pe care o acor¬ 
dă viaţa în cunoaştere. 

Viaţa în cunoaştere este viaţa fericită în pofida 
vicisitudinilor lumii. 

Doar acea viaţă e fericită, care poate renunţa 

la comoditătile lumii. 

> 

Pentru ea, comoditătile lumii sunt doar tot atâ- 
tea favoruri ale sorţii. 

16. 8. 1916 

Faptul că un punct nu poate fi în acelaşi timp 
roşu şi verde trebuie să fie, după cum pare la prima 
vedere, o imposibilitate logică. însă exprimarea 
fizicală o reduce deja la o imposibilitate cinetică. 
Vedem că între roşu şi verde există o deosebire de 
structură. 

Iar fizica vine, în plus, şi le ordonează într-un 
şir. Şi vedem cum astfel este scoasă la lumină ade¬ 
vărata structură a obiectelor. 

Faptul că o particulă nu se poate afla simultan 
în două locuri diferite se vădeşte, dimpotrivă, ca 
fiind o imposibilitate logică. 

Dacă ne întrebăm de pildă de ce se întâmplă 
aşa, atunci apare de îndată gândul următor: dacă 
am avea particule aflate în două locuri diferite, le- 
am numi ca fiind diferite, iar asta pare iarăşi să 
decurgă din structura spaţiului şi a particulelor. 

[Cf. 6.3751] 


17. 8. 1916 

Operaţia este trecerea de la un termen la altul 
într-un şir de forme. 

Operaţia şi şirul de forme sunt echivalente. 

29. 8. 1916 

întrebarea este dacă numărul mic de operaţii 
de bază, folosite în mod obişnuit, este suficient 
pentru a produce toate operaţiile posibile. 

Se pare că aşa trebuie să fie. 

[177] Ne putem de asemenea întreba dacă de la orice 
expresie se poate trece la una înrudită cu ajutorul 
acelor operaţii de bază. 


2. 9. 1916 

Aici se vede că solipsismul dus până la capăt în 
mod riguros coincide cu realismul pur. 

Eul solipsismului se comprimă până ajunge să 
fie un punct lipsit de întindere şi ceea ce rămâne 
este realitatea coordonată cu el. [Cf. 5.64] 

Ce mă priveşte pe mine istoria? Lumea mea este 
cea dintâi şi unica! 

Vreau să relatez cum am găsit eu lumea. 

Ceea ce alţii, pe lume, mi-au spus despre lume 
este o parte infimă şi periferică a experienţei mele 
cu privire la lume. 

Eu trebuie să judec lumea şi să măsor lucrurile. 

Eul filozofic nu este omul şi nici corpul uman 
sau sufletul omenesc cu proprietăţile sale psihice, 

ci subiectul metafizic, limita (şi nu o parte a) lumii. 
Corpul omenesc uman însă, corpul meu în parti¬ 
cular este o parte a lumii printre alte părţii ale lumii, 
printre animale, plante, pietre etc. [Cf. 5.641] 

Cel care înţelege asta nu va mai voi să acorde 
corpului său sau corpului uman un loc privilegiat 
în cuprinsul lumii. 

El va privi cu o totală naivitate oamenii şi plan¬ 
tele ca lucruri asemănătoare, împreună cu care for¬ 
mează o unitate. 


11. 9. 1916 

Felul în care limba desemnează se oglindeşte 
în folosirea ei. 

Culorile nu sunt proprietăţi, iar acest fapt îl 
arată analiza din fizică, relaţiile interne prin care 
fizica arată culorile. 

Aplică asta şi asupra sunetelor. 


12. 9 1916 

Acum devine clar de ce credeam că gândirea şi 
vorbirea sunt unul şi acelaşi lucru. Gândirea este, 
adică, un soi de limbaj. Căci gândul este desigur [178] 
şi o imagine logică a propoziţiei şi astfel e şi el un 
soi de propoziţie. 

19. 9. 1916 

Omenirea a căutat întotdeauna o ştiinţă în care 
să fie valabilă sentinţa: simplex sigillum veri 1 . [Cf. 
5.4541] 

Nu poate exista o lume ordonată sau una dezor¬ 
donată, în aşa fel încât să se poată spună că lumea 
noastră e ordonată. Dimpotrivă, în orice lume posi¬ 
bilă există ordine, chiar dacă una complicată, exact 
la fel cum, în spaţiu, punctele nu sunt distribuite 
ordonat sau dezordonat, ci orice distribuţie a lor 
este ordonată. 

(Această observaţie este doar materialul pentru 
un gând.) 

Arta este o expresie. 

Opera de artă bună este expresia deplină. 


7. 10. 1916 

Opera de artă este obiectul văzut sub specie aeter- 
nitatis 2 : viaţa cea bună este lumea văzută sub specie 
aetemitatis. Aceasta este legătura dintre artă şi etică. 


1. Simplitatea este semnul adevărului {lat.). 

2. Din perspectiva eternităţii {lat.). 

Modul obişnuit de a observa vede aşa-zicând 
obiectele pornind din mijlocul lor, pe când obser¬ 
varea lor sub specie aetemitatis le vede aşa-zicând 
din afară. 

în aşa fel încât aceasta din urmă are ca fundal 
lumea întreagă. 

Se poate oare spune că ea vede obiectul cu timp 
şi spaţiu, iar nu în timp şi spaţiu? 

Orice lucru condiţionează întreaga lume logică 
sau, am putea spune, întregul spaţiu logic. 

(Se impune cu tărie gândul): lucrul văzut sub 
specie aetemitatis este lucrul văzut împreună cu 
întregul spaţiu logic. 


8. 10. 1916 

Văzut ca un lucru printre alte lucruri, orice 
lucru este la fel de lipsit de importanţă, pe când, 
văzut ca lume, orice lucru are o importanţă la fel 
de mare. 

M-am uitat la cuptor şi mi se spune: dar acum 
cunoşti doar cuptorul, şi atunci rezultatul mi se 
pare în orice caz minor. Căci el prezintă lucrurile [179] 
ca şi cum aş fi examinat cuptorul ca unul dintre mul¬ 
tele lucruri de pe lume. însă dacă am contemplat 

cuptorul, el era lumea mea, iar orice altceva rămâ¬ 
nea, în contrast cu el, şters. 

(Ceva bun dacă considerăm întregul, dar rău 
dacă considerăm fiecare lucru în parte.) 

Simpla reprezentare ce are loc în prezent poate 
fi concepută atât ca imagine momentană fără nici 
o însemnătate în întregul lumii temporale, cât şi 
ca fiind adevărata lume printre umbre. 


9. 10. 1916 

Acum însă trebuie clarificată definitiv legătura 
eticii cu lumea. 


12. 10. 1916 

O piatră, un corp al unui animal, corpul unui 
om, corpul meu stau toate pe aceeaşi treaptă. 

Din acest motiv, ceea ce se întâmplă, fie că se 
întâmplă cu o piatră sau cu corpul meu, nu este 
nici bun nici rău. 

„Timpul are un singur sens“ trebuie să fie un 
nonsens. 

Orientarea timpului într-un singur sens este o 
proprietate logică a timpului. 

Căci dacă aş întreba pe cineva cum îşi reprezintă 
orientarea într-un singur sens a timpului, acesta ar 
răspunde: timpul n-ar fi aşa dacă un anumit eve¬ 
niment s-ar putea repeta. 

Insă faptul că un eveniment nu se poate repeta 
ţine, exact la fel precum faptul că un corp nu se 
poate afla în acelaşi timp în două locuri diferite, 
de esenţa logică a evenimentului respectiv. 

Este adevărat: omul este microcosmosul. 

Eu sunt lumea mea. [Cf. 5.63] 


15. 10. 1916 

Despre ceea ce nu putem gândi nu putem nici 
vorbi. [Cf. 5.61] 

Lucrurile primesc „semnificaţie" abia prin rela¬ 
ţia lor cu voinţa mea. 

) > 

Căci „orice lucru este ceea ce el este şi nimic 
altceva". 

O concepţie: aşa cum în ceea ce priveşte spiritul 
meu (caracterul, voinţa) pot trage o concluzie por¬ 
nind de la fizionomia mea, tot aşa, pornind de la 
fizionomia oricărui lucru, pot trage o concluzie în 
ceea ce priveşte spiritul său (voinţa). 

Dar pot eu oare trage o concluzie pornind de la [180] 
propria mea fizionomie cu privire la spiritul meu? 

Nu este această relaţie una pur empirică? 

Exprimă corpul meu într-adevăr ceva? 

Este oare el însuşi expresia internă a ceva? 

O faţă care exprimă supărare este în sine supă¬ 
rată sau este aşa doar fiindcă e legată empiric de 
proasta dispoziţie? 

Este clar însă că legătura cauzală nu este nicide¬ 
cum o legătură. [Cf. 5.136] 

Atunci este oare adevărat că, potrivit concepţiei 
psihofizice, caracterul meu se exprimă doar prin 
construcţia corpului meu sau a creierului meu şi 
nu prin construcţia întregii lumi din rest? 

E vorba, aici, de o problemă crucială. 

Prin urmare, acest paralelism este, de fapt, unul 
între spiritul meu, adică între spirit şi lume. 

Gândeşte-te numai că spiritul unui şarpe, al unui 
leu este spiritul tău. Căci spiritul îl cunoşti în genere 
doar pornind de la tine. 

Se ridică desigur acum întrebarea de ce i-am 
dat şarpelui tocmai acest spirit. 

Iar răspunsul la această întrebare poate sta 
numai în paralelismul psihofizic: dacă aş arăta ca 
un şarpe şi aş face ca el, aş fi aşa sau aşa. 

Acelaşi lucru în cazul elefantului, al muştei, al 
viespii. 

Dar se pune întrebarea dacă nu cumva şi aici 
(şi cu siguranţă că este aşa) corpul meu stă pe 
aceeaşi treaptă cu viespea şi cu şarpele, astfel încât 
nu pot să trag nici o concluzie asupra corpului meu 
pornind de la viespe şi nici asupra viespii pornind 
de la corpul meu. 

Este aceasta rezolvarea enigmei de ce oamenii 
au crezut mereu că un singur spirit ar fi comun 
lumii în întregul ei? 

Un spirit care desigur că le-ar fi comun şi lucru¬ 
rilor neînsufleţite. 

) 

Drumul pe care eu l-am străbătut este acesta: 
realismul îl separă pe om de lume ca fiind unic, 
solipsismul mă separă doar pe mine şi văd în cele 
din urmă că şi eu aparţin lumii, pe de o parte nu 
rămâne nimic ca rest, pe de altă parte rămâne doar 
lumea. Astfel, idealismul gândit până la capăt în 
mod riguros duce la realism. [Cf. 5.64] 


17. 10. 1916 

Iar în sensul acesta pot vorbi şi despre o voinţă [181] 
comună întregii lumi. 

însă această voinţă este, intr-un sens mai înalt, 


voinţa mea. 

Aşa cum reprezentarea mea este lumea, tot aşa 
voinţa mea este voinţa lumii. 

i > 


20. 10. 1916 

Un lucru e clar: câmpul meu vizual este altfel 

alcătuit potrivit lungimii şi altfel alcătuit potrivit 

lăţimii sale. 

> 

Nu se poate spune că eu mă observ pe mine 
însumi peste tot unde văd ceva, ci mă aflu întot¬ 
deauna într-un anumit punct al câmpului meu 
vizual, câmpul meu vizual are oarecum o formă. 

însă cu toate acestea e adevărat că subiectul nu-1 
văd. 

Este adevărat că subiectul cunoscător nu este în 
lume, că nu există subiect cunoscător. [Cf. 5.631] 
îmi pot în orice caz reprezenta exercitarea unui 
act al voinţei care ar avea ca scop ridicarea braţului 
meu, fără însă ca braţul să se mişte. (Să zicem că 
un ligament ar fi rupt.) Da, însă se va spune că liga¬ 
mentul totuşi se mişcă, iar asta arată că actul meu 
de voinţă e legat de ligament, iar nu de braţ. Să 
mergem însă mai departe şi să presupunem că nici 
ligamentul nu s-ar mişca etc. Am ajunge atunci 
la situaţia în care actul de voinţă nu s-ar lega de 

nici un corp, deci în care nu există, în sensul obiş¬ 
nuit al cuvântului, nici un act de voinţă. 

Minunea artistică este că există lumea. Că există 
ceea ce există. 

Oare esenţa felului artistic de a privi constă în 
faptul că priveşte lumea cu un ochi fericit? 

Serioasă e viata, veselă arta*. 

> 7 


21. 10. 1916 

Căci ceva este adevărat în concepţia potrivit 

căreia frumosul este scopul artei. 

Iar frumosul este tocmai ceea ce ne face fericiţi. 

> 


29. 10. 1916 

Nu s-ar putea spune oare: generalitatea este [ 182 ] 
coordonată cu compunerea la fel de puţin precum 
faptul cu lucrul? 

Cele două feluri de semne pentru operaţii tre¬ 
buie sau pot să apară în propoziţie unul lângă 
celălalt. 


* Schiller, Wallenstein Lager, Prolog (n. ed ). 

4. 11. 1916 

Este voinţa o atitudine faţă de lume? 

Voinţa, după cât se pare, trebuie să se raporteze 
întotdeauna la o reprezentare. De pildă, nu ne pu¬ 
tem reprezenta împlinirea unui act al voinţei fără 
să fi simţit cumva că l-am împlinit. 

Altminteri ar putea să se nască întrebarea dacă 
el a fost împlinit până la capăt. 

Ca să spun aşa, este clar că avem nevoie, în inte¬ 
riorul lumii, de un punct de sprijin pentru voinţă. 

Voinţa este o atitudine a subiectului fată de lume. 
» » 

Subiectul este subiectul volitiv. 

Oare acele sentimente care mă încredinţează 

f 

că un act de voinţă se realizează au o anumită pro¬ 
prietate care le deosebeşte de celelalte reprezentări? 
Se pare că nu! 

Insă atunci ne putem imagina situaţia în care, 
de pildă, un scaun urmează în mod direct voin¬ 
ţa mea. 

i 

Este aşa ceva posibil? 


Dacă desenăm 



pătratul acesta uitându-ne 


în oglindă, observăm că nu-1 putem desena decât dacă 
facem cu totul abstracţie de imaginea vizuală şi 

ne bazăm doar pe senzaţia muşchilor. Prin urmare, 
aici este vorba de două acte ale voinţei, cu totul dife¬ 
rite. Unul are legătură cu partea vizuală a lumii, ce¬ 
lălalt cu acea parte care ţine de senzaţia musculară. 

Oare deţinem mai mult decât o evidentă de ordi- 
> > 

nul experienţei cu privire la faptul că, în ambele 
cazuri, e vorba de mişcarea uneia şi aceleiaşi părţi 
a corpului? 

Nu aşa se întâmplă oare, anume că însoţesc acţiu¬ 
nile mele cu voinţa mea? 

> 

Dar cum pot să anticipez - şi într-un anumit sens 
pot totuşi - că îmi voi ridica braţul peste 5 minute? [183] 
Şi că voi vrea acest lucru? 

E clar că este imposibil să vrei fără să şi împli¬ 
neşti deja actul de voinţă. 

Actul de voinţă nu este cauza acţiunii, ci actiu- 
nea însăşi. 

Nu putem voi fără a face. 

Dacă voinţa trebuie să aibă un obiect în inte- 
> 

riorul lumii, acesta poate fi şi acţiunea pe care inten¬ 
ţionăm s-o realizăm. 

> 

Iar voinţa trebuie să aibă un obiect. 

> 

Altminteri n-am avea nici un punct de sprijin 
şi n-am putea şti ce anume voiam. 

Şi n-am putea să vrem lucruri diferite. 

Oare o mişcare a corpului, voită de noi, nu are 
loc exact aşa cum are loc orice întâmplare din inte¬ 
riorul lumii, cu deosebirea că e însoţită de voinţă? 

Insă ea nu este însoţită doar de dorinţă\ Ci de 

voinţă. 

» 

Ne simţim, ca să spun aşa, răspunzători pentru 
respectiva mişcare. 

Voinţa mea atinge undeva lumea, pe când altun¬ 
deva n-o atinge. 

A dori nu înseamnă a face. Pe când a voi în¬ 
seamnă. 

(De pildă, dorinţa mea se referă la mişcarea scau¬ 
nului, pe când voinţa la senzaţia musculară.) 

Faptul că vreau să se întâmple un anumit lucru 
constă în aceea că fac acest lucru, nu în faptul că 
fac altceva care cauzează lucrul acela. 

Când mişc ceva, mă mişc pe mine. 

Când fac o acţiune, eu acţionez. 

Insă: nu pot voi totul. - 

Dar ce înseamnă „Nu pot voi asta?.“ 

Pot atunci să încerc să vreau cutare lucru? 

In urma examinării voinţei, persistă aparenţa 
că o parte a lumii îmi este mai aproape decât alta 
(ceea ce ar fi insuportabil). 

Insă desigur că nu se poate nega că, într-un sens 
popular, anumite lucruri le fac, iar altele nu. 

Prin urmare, voinţa nu se află în faţa lumii [184] 
ca ceva echivalent cu ea, lucru care trebuie să fie 
imposibil. 

Dorinţa precede o anumită întâmplare, voinţa 
o însoţeşte. 

Să presupunem că un anumit proces ar veni 
să însoţească dorinţa mea. Aş putea spune că 
l-am vrut? 

Oare nu întâmplător această „însoţire 14 pare să 
fie în opoziţie cu constrângătorul voinţei? 


9. 11. 1916 


Este credinţa o experienţă? 

Este gândul o experienţă? 

Orice experienţă este lume şi nu are nevoie de 
subiect. 

Actul de a voi nu este o experienţă. 


19. 11. 1916 

Pe ce temei putem presupune existenţa subiec¬ 
tului volitiv? 

Şi nu e suficientă lumea mea pentru indivi¬ 
dualizare? 

21. 11. 1916 

Faptul că este posibil să stabilim forma gene¬ 
rală a propoziţiei nu spune altceva decât că orice 
formă propoziţională posibilă trebuie să POATĂ fi 
anticipată. 

Iar asta înseamnă că nu putem ajunge nicio¬ 
dată la o formă propoziţională despre care am 
putea spune: da, faptul că aşa ceva există nu a putut 
fi anticipat. 

Căci asta ar însemna să fi făcut o nouă expe¬ 
rienţă, care, ea mai întâi, a făcut posibilă această 
formă propoziţională. 

Prin urmare: forma generală a propoziţiei tre¬ 
buie să poată fi stabilită, deoarece formele prepoziţio¬ 
nale posibile trebuie să fie a priori. Fiindcă formele 
prepoziţionale posibile sunt a priori , tocmai de 
aceea există forma generală a propoziţiei. 

în această privinţă este cu totul indiferent dacă 
operaţiile de bază care ne sunt date, cele prin care 
urmează să ia naştere toate propoziţiile, le trec pe 
acestea pe altă treaptă logică sau rămân pe aceeaşi 
treaptă. 

O propoziţie pe care am putea-o construi cândva 
ar trebui, de asemenea, s-o putem construi chiar 


acum. 

Avem nevoie să clarificăm acum conceptul de [185] 
funcţie atomară şi conceptul „şi aşa mai departe". 

Conceptul „şi aşa mai departe", exprimat prin 
semnul “ este unul dintre cele mai importante 
şi, precum toate celelalte, infinit de fundamental. 

Şi aceasta fiindcă doar cu ajutorul lui suntem 
îndreptăţiţi să edificăm logica, respectiv matema¬ 
tica, prin „aşa mai departe", din principii şi semne 
primitive. 

Acest „şi aşa mai departe" îşi face imediat apa¬ 
riţia încă de la începuturile vechii logici, atunci 
când se spune că, pornind de la un semn primitiv, 
noi putem dezvolta unul după altul semnele prin 
„şi aşa mai departe". 

Fără acest concept am rămâne pur şi simplu 
la semnul primitiv şi n-am putea înainta „mai 
departe 1 . 

Conceptul „şi aşa mai departe" este echivalent 
cu conceptul de operaţie. [Cf. 5.2523] 

După semnul operaţiei urmează „...“, ceea 
ce înseamnă că rezultatul operaţiei poate fi luat 
iarăşi ca bază pentru aceeaşi operaţie „şi aşa mai 
departe". 

22. 11. 1916 

Conceptul de operaţie este, la modul cu totul 
general, acela prin care pot fi construite semne po¬ 
trivit unei reguli. 


23. 11. 1916 

Pe ce se sprijină posibilitatea operaţiei? 

Pe conceptul general al asemănării structurale. 

Aşa cum concep eu, de pildă, propoziţiile ele¬ 
mentare, ele trebuie să aibă ceva în comun; altmin¬ 
teri n-aş putea vorbi despre ele la modul colectiv 
ca „propoziţii elementare 11 . 

însă ele trebuie atunci să poată fi dezvoltate 
unele din altele şi ca rezultate ale unor operaţii. 

Căci dacă două propoziţii elementare au într-ade- 
văr ceva în comun, ceva ce nu este comun unei 
propoziţii elementare şi uneia compuse, atunci 
trebuie ca acest element comun să poată fi adus 
la expresie oarecum în mod general. 

24. 11. 1916 

Dacă e cunoscută caracteristica generală a opera- [ 186] 
ţiei, atunci devine clar din ce părţi componente 
elementare este compusă o operaţie. 

Dacă forma generală a operaţiei a fost aflată, 
atunci deţinem şi forma generală a apariţiei con¬ 
ceptului „şi aşa mai departe 11 . 


26. 11. 1916 

Toate operaţiile sunt compuse din operaţii de 
bază. 


28. 11. 1916 

Un fapt este fie conţinut într-un altul, fie inde¬ 
pendent de el. 


2. 12. 1916 

Asemănarea dintre semnul care desemnează ge¬ 
neralitatea şi argument se arată dacă în loc de cpa 
scriem (ax) 9 x. [Cf. 5.523] 

Argumentele pot fi introduse şi în aşa fel încât 
să apară doar de o parte a semnului echivalenţei. 

Deci întotdeauna analog „(3x)<px.x = a“ în loc 
de „<pa“. 

Metoda corectă în filozofie ar fi propriu-zis aceea 
de a nu spune nimic altceva decât ceea ce se poate 
spune, adică lucruri care ţin de ştiinţele naturii, 
deci ceva ce n-are nimic de-a face cu filozofia, iar 
întotdeauna când cineva ar vrea să spună ceva meta¬ 
fizic să-i dovedim că nu a dat nici o semnifica¬ 
ţie anumitor semne care apar în propoziţiile sale. 

[Ci 6.53] 


7.1.1917 

[ 187 ] In sensul în care există o ierarhie a propoziţiilor, 
există desigur şi o ierarhie a adevărurilor şi nega¬ 
ţiilor etc. 

> 

Insă în sensul în care există propoziţii în sens 
general există doar un adevăr şi o negaţie. 

Acest sens este obţinut din cel dintâi prin aceea 
că propoziţia este concepută în mod general ca rezul¬ 
tat al unei operaţii care produce toate propoziţiile 
din treapta cea mai de jos etc. 

Treapta cea mai de jos şi operaţia pot sta pentru 
întreaga ierarhie. 

8. 1. 1917 

Este clar că produsul logic a două propoziţii 
elementare nu poate fi nicicând o tautologie. [Cf. 
6.3751] 

Dacă produsul logic a două propoziţii este o 
contradicţie iar propoziţiile par să fie propoziţii 
elementare, atunci vedem că, în acest caz, aparenţa 
aceasta ne înşală (de pildă: A este roşu şi A este 
verde.) 


10. 1. 1917 

Dacă sinuciderea este permisă, atunci totul este 
permis. 

Dacă ceva nu este permis, atunci sinuciderea 
nu este permisă. 

Asta aruncă o lumină asupra esenţei eticii. Căci 
sinuciderea este, ca să spun aşa, păcatul elementar. 

Iar când o cercetăm este ca şi cum cercetăm 
vaporii de mercur cu scopul de a surprinde esenţa 
vaporilor. 

Sau poate că nici sinuciderea nu este, în sine, 
bună sau rea! 



Câteva remarci asupra formei logice 



Fiecare propoziţie are un conţinut şi o formă. [ 162 ] 
Obţinem imaginea formei pure dacă facem abstrac¬ 
ţie de înţelesul cuvintelor sau al simbolurilor (în 
măsura în care au înţelesuri independente). Ceea 
ce revine la a spune, dacă substituim variabile pen¬ 
tru constantele din propoziţie. Regulile sintaxei 
care se aplicau constantelor trebuie să se aplice şi 
variabilelor. Prin sintaxă, în acest sens general al 
cuvântului, înţeleg regulile ce ne spun care sunt 
conexiunile în care un cuvânt produce sens, exclu¬ 
zând astfel structurile lipsite de sens. Sintaxa lim¬ 
bajului obişnuit, cum bine ştim, nu prea este 
adecvată pentru acest scop. Ea nu previne în toate 
cazurile construcţia pseudo-propoziţiilor lipsite de 
sens (construcţii precum „roşul este mai înalt decât 
verdele" sau „Realul, deşi este un în sine , trebuie 
să devină de asemenea un pentru sine însuşi 1 etc.). 

Dacă încercăm să analizăm orice propoziţii date 
vom găsi în general că ele sunt sume logice, produse 

nostru ne induce în eroare. Voi încerca să explic 
acest lucru printr-o analogie. Să ne imaginăm două 
planuri paralele, I şi II. Pe planul I sunt desenate, 
să spunem, elipse şi dreptunghiuri de diferite mă¬ 
rimi şi forme, iar sarcina noastră este să producem 
imagini ale acestor figuri pe planul II. Putem ima¬ 
gina două feluri, între altele, de a face aceasta. 
Putem, mai întâi, să asertăm o lege de proiecţie - 
cea a proiecţiei ortogonale, să zicem, sau oricare 
alta - iar apoi să trecem la proiectarea tuturor 
figurilor din I în II, potrivit acestei legi. Sau, în 
al doilea rând, am putea proceda astfel: asertăm 
regula că fiecare elipsă din planul I trebuie să apară 
ca un cerc în planul II, iar fiecare dreptunghi, ca 
un pătrat în II. Un astfel de mod de reprezentare 
poate fi convenabil pentru noi dacă, pentru un 
anumit motiv, preferăm să desenăm doar cercuri 
şi pătrate pe planul II. Desigur, din aceste imagini 
nu pot fi inferate în mod imediat formele exacte 
ale figurilor originale din planul I. Putem doar să 
conchidem pe baza lor că originalul a fost o elipsă 
sau un dreptunghi. Pentru a ajunge, într-un anu¬ 
mit caz, la forma determinată a originalului ar 
trebui să cunoaştem metoda individuală prin care, 
de pildă, o anumită elipsă e proiectată în cercul 
aflat în faţa mea. Cazul limbajului obişnuit este 

foarte asemănător. Dacă faptele din realitate sunt 
elipsele şi dreptunghiurile din planul I, formele 
subiect-predicat şi relaţionale corespund cercurilor 
şi pătratelor din planul II. Aceste forme sunt norme 
pentru limbajul nostru particular în care pro¬ 
iectăm, în foarte multe feluri diferite, foarte multe 
forme logice diferite. Şi tocmai pentru acest motiv 
nu putem trage concluzii - cu excepţia unora 
foarte vagi - din folosirea acestor norme cu privire [165] 
la forma logică efectivă a fenomenelor descrise. 

Forme precum ,Acest articol e plicticos", „Vremea 
e frumoasă", „Eu sunt leneş", care nu au absolut 
nimic în comun una cu alta, se prezintă ca pro¬ 
poziţii subiect-predicat, i.e. ca propoziţii având în 
aparenţă aceeaşi formă. 

Dacă încercăm, acum, să obţinem o analiză pro- 
priu-zisă, găsim forme logice ce au o similaritate 
foarte mică cu normele limbajului obişnuit. Ne 
întâlnim cu formele spaţiului şi timpului şi cu în¬ 
tregul domeniu al obiectelor spaţiale şi temporale, 
precum culorile, sunetele etc. etc., cu gradaţiile 
lor, cu tranziţii continue şi combinaţii în proporţii 
variate, pe care nu le putem prinde, toate, cu mij¬ 
loacele noastre de exprimare obişnuite. Iar aici doresc 
să fac prima mea remarcă asupra analizei logice 
a fenomenelor reale: aceea că, pentru reprezentarea 

lor, numerele (raţionale şi iraţionale) trebuie să 
intre în structura propoziţiilor atomare însele. Voi 
ilustra acest lucru printr-un exemplu. Imaginaţi-vă 
un sistem de axe rectangulare, ca un fel de fire în¬ 
crucişate trasate în câmpul nostru vizual, precum 
şi o scală fixată în mod arbitrar. E clar că putem 
astfel să descriem forma şi poziţia fiecărui petec de 
culoare din câmpul nostru vizual prin intermediul 
unor enunţuri cu numere ce îşi au semnificaţia 
relativ la sistemul de coordonate şi unitatea de 
măsură aleasă. Din nou, e clar că această descriere 
va avea multiplicitatea logică potrivită, iar o des¬ 
criere ce are o multiplicitate mai mică nu va fi de 
ajuns. Un exemplu simplu va fi reprezentarea unui 
petec dţ: culoare P dat prin expresia „[6-9, 3-8]“ 
şi a propoziţiei despre el, e.g., P este roşu, prin sim¬ 
bolul „[6-9, 3-8] R“, unde R este un termen încă 
[ 166] peanalizat („6-9“ şi „3-8“ stau pentru intervale con- 
Itinue între numerele respective). 

Sistemul de coordonate aici este o parte a mo¬ 
dului nostru de exprimare, face parte din metoda 
de proiecţie prin care realitatea este proiectată în 
simbolismul nostru. Relaţia în care stă o porţiune 
aflaiă între altele două poate fi exprimată în mod 
analog prin folosirea variabilelor aparente. Nu e 

I I I I I I I I I I I I 
1 2 J 4 5 6 7 8 9 10 11 12 

nevoie să spun că această analiză nu pretinde în 
nici un fel să fie completă. Nu am făcut în cadrul 
ei nici o referire la timp, iar folosirea spaţiului bidi¬ 
mensional nu e justificată nici măcar în cazul vederii 
monoculare. Doresc doar să scot în evidentă direcţia 

f f 

în care, cred eu, trebuie să fie căutată o analiză a 
fenomenelor vizuale şi să arăt că în această analiză 
ne întâlnim cu forme logice foarte diferite de cele 
la care limbajul obişnuit ne face să ne aşteptăm. 
Apariţia numerelor în formele propoziţiilor ato- 
mare nu este, în opinia mea, doar o trăsătură a undi 
simbolism special, ci o trăsătură esenţială şi, prin 
urmare, de neevitat a reprezentării. Iar numerele 
vor trebui să intre în aceste forme atunci când - 
aşa cum am spune în limbajul obişnuit - avem [ 167 ] 
de a face cu proprietăţi ce admit gradaţii, ie. pro¬ 
prietăţi precum lungimea unui interval, înălţimea 
unui ton, luminozitatea sau roşeaţa unei nuanţe 

de culoare etc. E o caracteristică a acestor proprie¬ 
tăţi că o gradaţie a lor o exclude pe oricare alta. 
O nuanţă de culoare nu poate avea simultan două 
grade diferite de luminozitate sau de roşeaţă, un 
ton nu poate avea tării diferite etc. Iar chestiunea 
importantă aici este că aceste remarci nu exprimă 
o experienţă, ci sunt într-un anumit sens tauto¬ 
logii. Fiecare din noi ştie asta în viaţa obişnuită. 
Dacă cineva ne întreabă „Care e temperatura 
afară? “ şi spunem „Optzeci de grade“, iar apoi ne 
întreabă din nou „Dar nu sunt nouăzeci de gra- 
de?“, vom răspunde: „Ţi-am spus că sunt optzeci. “ 
Luăm enunţul despre o gradaţie (a temperaturii, 
de pildă) ca fiind o descriere completă, ce nu are 
nevoie de nici o adăugire. Astfel, atunci când sun¬ 
tem întrebaţi, spunem cât este ceasul, şi nu şi cât 
nu este. 

Cineva s-ar putea gândi - eu m-am gândit 
astfel, nu demult - că un enunţ ce exprimă gradul 
unei calităţi ar putea fi analizat ca produs logic al 
unor enunţuri singulare de cantitate şi a unui enunţ 
suplimentar de completare. Ca şi când aş putea 
descrie conţinutul buzunarului meu spunând: 
„Conţine un penny, un şiling, două chei şi nimic 
altceva. “ Aici „şi nimic altceva 11 e enunţul supli¬ 
mentar ce completează descrierea. Dar asta nu va 

merge în calitate de analiză a enunţurilor de grad. 

Căci, dacă numim unitatea de luminozitate b, să 

zicem, iar E(£) să fie enunţul că entitatea E posedă 

această luminozitate, atunci propoziţia E(2 b), care 

spune că E are două grade de luminozitate, ar 

trebui să fie analizabilă prin produsul logic E(£) 

& E(£), dar acesta e egal cu E {b). Dacă, pe de altă 

parte, încercăm să distingem între unităţi şi, ca 

urmare, să scriem E(2£) = E {b’) & E (b”), noi asu- [ 168 ] 

măm două unităti diferite de luminozitate. Iar 
) 

atunci, dacă o entitate posedă o unitate, se va ridica 
întrebarea: pe care dintre cele două - £’sau b” 
ceea ce este în mod evident absurd. 

Eu susţin că enunţul care atribuie un grad unei 
calităţi nu poate fi analizat mai departe şi, în plus, 
că relaţia de diferenţă de grad este o relaţie internă 
şi că este prin urmare reprezentată de o relaţie in¬ 
ternă între enunţurile care atribuie diferite grade. 

Cu alte cuvinte, enunţul atomar trebuie să aibă 
aceeaşi multiplicitate ca şi gradul pe care îl atribuie, 
de unde urmează că numerele trebuie să intre în 
formele propoziţiilor atomare. Excluderea reci¬ 
procă a enunţurilor neanalizabile de grad contra¬ 
zice o opinie pe care am publicat-o cu mai mulţi 
ani în urmă şi care făcea necesar ca propoziţiile 
atomare să nu se poată exclude una pe cealaltă. 

Spun aici în mod deliberat „să nu se excludă 11 şi 
nu „să nu se contrazică", fiindcă e o diferenţă între 
cele două noţiuni, iar propoziţiile atomare, deşi 
nu se pot contrazice, se pot exclude una pe alta. 
Voi încerca să explic acest lucru. Există funcţii ce 
pot da o propoziţie adevărată doar pentru o valoare 
a argumentului lor pentru că - dacă mă pot expri¬ 
ma astfel - nu e loc în ele decât pentru una. Să 
luăm, de pildă, o propoziţie ce asertează existenţa 
unei culori R la un anumit moment T într-un 
anumit loc P din câmpul nostru vizual. Voi scrie 
această propoziţie „R P T“ şi voi face abstracţie 
pentru moment de orice consideraţii despre cum 
trebuie să fie analizat în continuare un astfel de 
enunţ. „B P T“, atunci, spune despre culoarea B 
că este în locul P la momentul T şi va fi clar, 
pentru majoritatea dintre noi acum şi pentru toţi 
în viaţa obişnuită, că „R P T & B P T“ este un soi 
de contradicţie (şi nu doar o propoziţie falsă). 
Acum, dacă enunţurile de grad ar fi analizabile - 
aşa cum obişnuiam să cred - am putea explica 
[ 169] această contradicţie spunând că culoarea R conţine 
toate gradele de R şi nici unul de B, iar culoarea 
B conţine toate gradele de B şi nici unul de R. 
Dar din cele de mai sus decurge că nici o analiză 
nu poate elimina enunţurile de grad. Cum ope- 

rează atunci excluderea reciprocă a lui R P T şi B 
P T? Cred că ea constă în faptul că R P T, la fel 
ca şi B P T sunt într-un anumit sens complete. Ceea 
ce îi corespunde în realitate funcţiei „() P T“ lasă 
loc numai pentru o singură entitate - în acelaşi 
sens, în fapt, în care spunem că e loc pentru o sin¬ 
gură persoană pe un scaun. Simbolismul nostru, 
care ne permite să formăm semnul produsului 
logic al lui „R P T“ şi „B P T“ nu ne dă aici o ima¬ 
gine corectă a realităţii. 

Am spus în altă parte că o propoziţie „ajunge 

până la realitate", iar prin aceasta am avut în vedere 

ideea că formele entităţilor sunt conţinute în forma 
> ) 

propoziţiei care este despre aceste entităţi. Căci 
propoziţia, împreună cu modul de proiecţie care 
proiectează realitatea în propoziţie, determină forma 
logică a entităţilor, aşa cum în analogia noastră o 
imagine din planul II, împreună cu modul său de 
proiecţie, determină forma figurii din planul I. 
Această remarcă, cred eu, ne dă cheia pentru expli¬ 
caţia excluderii reciproce dintre R P T şi B P T. 
Căci dacă propoziţia conţine forma unei entităţi 
despre care este vorba în propoziţie, atunci e posibil 
ca două propoziţii să se ciocnească tocmai în această 
formă. Propoziţiile „Brown stă acum pe acest scaun" 
şi „Jones stă acum pe acest scaun" încearcă fiecare, 

într-un sens, să îşi aşeze subiectul propriu pe scaun. 
Dar produsul logic al acestor propoziţii îi va pune 
pe amândoi acolo deodată, iar asta duce la o coli¬ 
ziune, la o excludere reciprocă a acestor termeni. 
Cum se reprezintă această excludere în simbolism? 
Putem scrie produsul logic a două propoziţii, p 
[170] şi q , în acest fel: 



Ce se întâmplă dacă aceste două propoziţii sunt 
R P T şi B P T? în acest caz, prima linie „T T T“ 
trebuie să dispară, întrucât reprezintă o combinaţie 
imposibilă. Adevăratele posibilităţi aici sunt: 


RPT 

BPT 

T 

F 

F 

T 

F 

F 


Cu alte cuvinte, nu există un produs logic al 
lui R P T şi B P T în primul sens, iar în aceasta 

rezidă excluderea, ca opusă contradicţiei. Contra¬ 
dicţia, dacă ar fi existat, ar fi trebuit să fie scrisă: 


RPT 

BPT 


T 

T 

T 

T 

F 

F 

F 

T 

F 

F 

F 

F 


Dar acesta e un nonsens, căci prima linie, „T 
T F“, dă propoziţiei o multiplicitate logică mai 
mare decât cea a posibilităţilor actuale. Este, desi¬ 
gur, o deficienţă a notaţiei noastre că nu previne [171] 
formarea unor asemenea construcţii lipsite de sens, 
iar o notaţie perfectă va trebui să excludă astfel 
de structuri prin reguli precise ale sintaxei. Aces¬ 
tea vor trebui să ne spună că, în cazul anumitor 
genuri de propoziţii atomare descrise în termenii 
unor trăsături simbolice precise, anumite combi¬ 
naţii de T-uri şi F-uri trebuie să fie lăsate la o parte. 
Asemenea reguli, totuşi, nu pot fi asertate înainte 
să ajungem efectiv la o analiză finală a fenomenelor 
în chestiune. Acest lucru, după cum ştim cu toţii, 
încă nu a fost realizat. 

